SCC "2023

หมายเหตุประกอบงบการเงินเป็นส่วนหนึ่งของงบการเงินรวมนี้

งบการเงินรวมนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 22 กุมภาพันธ์ 2567

# 1	ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ (SCGC) และธุรกิจแพคเกจจิ้ง (SCGP)

รายละเอียดบริษัทย่อยที่มีผลการดำเนินงานเป็นสาระสำคัญที่นำมาจัดทำงบการเงินรวมมีดังต่อไปนี้

รายละเอียดบริษัทย่อยที่ไม่มีการประกอบธุรกิจที่เป็นสาระสำคัญ ซึ่งรวมอยู่ในงบการเงินรวมมีดังนี้

บริษัทย่อยดังกล่าวข้างต้นส่วนใหญ่ตั้งอยู่ในประเทศไทย ยกเว้นที่ระบุไว้เป็นอย่างอื่น และสัดส่วนการถือหุ้น  ในบริษัทย่อยดังกล่าวไม่มีการเปลี่ยนแปลงจากปี 2565 อย่างมีสาระสำคัญ

ทั้งนี้ ในระหว่างปี 2566 กลุ่มบริษัทได้นำงบการเงิน Law Print & Packaging Management Limited และ Bicappa Lab S.r.L. และ Starprint Vietnam JSC มาจัดทำงบการเงินรวมของกลุ่มบริษัทเนื่องจากการซื้อธุรกิจ ตามที่กล่าวไว้ในหมายเหตุประกอบงบการเงินข้อ 4

# 2	เกณฑ์การจัดทำงบการเงิน

งบการเงินรวมนี้จัดทำขึ้นตามมาตรฐานการรายงานทางการเงิน รวมถึงแนวปฏิบัติทางการบัญชีที่ประกาศใช้โดย
สภาวิชาชีพบัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
งบการเงินรวมนี้นำเสนอเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมี
การปัดเศษในหมายเหตุประกอบงบการเงินเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

ในการจัดทำงบการเงินรวมให้เป็นไปตามมาตรฐานการรายงานทางการเงิน ผู้บริหารใช้ดุลยพินิจ การประมาณการและข้อสมมติหลายประการ ซึ่งมีผลกระทบต่อการปฏิบัติตามนโยบายการบัญชีของกลุ่มบริษัท ทั้งนี้ ผลที่เกิดขึ้นจริงอาจแตกต่างจากที่ประมาณการไว้ ประมาณการและข้อสมมติที่ใช้ในการจัดทำงบการเงินรวมซึ่งเปิดเผยในหมายเหตุแต่ละข้อจะได้รับการทบทวนอย่างต่อเนื่อง การปรับประมาณการทางบัญชีจะบันทึกโดยวิธีเปลี่ยนทันทีเป็นต้นไป

กลุ่มบริษัทได้ถือปฏิบัติตามการปรับปรุงมาตรฐานการบัญชี ฉบับที่ 12 เรื่อง ภาษีเงินได้ ฉบับแก้ไขเพิ่มเติมเรื่องการปฏิรูปภาษีระหว่างประเทศ - กฎการคำนวณภาษีเงินได้เสาหลักที่สอง โดยกำหนดให้ยกเว้นการรับรู้และการเปิดเผยข้อมูลเกี่ยวกับภาษีเงินได้รอการตัดบัญชีสำหรับการจัดเก็บภาษีเงินได้ขั้นต่ำส่วนเพิ่มเป็นการชั่วคราว ซึ่งมีผลบังคับใช้ทันที และจะรับรู้เป็นค่าใช้จ่ายภาษีเงินได้เมื่อเกิดขึ้น

# 3	นโยบายการบัญชีที่สำคัญ

นโยบายการบัญชีที่นำเสนอดังต่อไปนี้ได้ถือปฏิบัติโดยสม่ำเสมอสำหรับงบการเงินทุกรอบระยะเวลารายงาน

เกณฑ์ในการจัดทำงบการเงินรวม

กลุ่มบริษัทบันทึกบัญชีสำหรับการรวมธุรกิจตามวิธีซื้อเมื่อกลุ่มบริษัทประเมินว่ากลุ่มของกิจกรรมและสินทรัพย์ที่ซื้อมานั้นประกอบด้วยปัจจัยนำเข้าและกระบวนการที่สำคัญเป็นอย่างน้อยซึ่งสามารถทำให้เกิดผลผลิตได้ โดยวันที่ซื้อกิจการคือวันที่อำนาจในการควบคุมนั้นได้ถูกโอนมาให้กลุ่มบริษัท ยกเว้นกรณีการรวมธุรกิจภายใต้การควบคุมเดียวกัน ทั้งนี้ ค่าใช้จ่ายที่เกี่ยวข้องกับการซื้อธุรกิจรับรู้เป็นค่าใช้จ่ายเมื่อเกิดขึ้น

ในการรวมธุรกิจที่ดำเนินการสำเร็จจากการทยอยซื้อ กลุ่มบริษัทต้องวัดมูลค่าส่วนได้เสียของเงินลงทุนที่กลุ่มบริษัทถืออยู่ในผู้ถูกซื้อก่อนหน้าการรวมธุรกิจใหม่โดยใช้มูลค่ายุติธรรม ณ วันที่ซื้อ และรับรู้ผลกำไรหรือขาดทุนที่เกิดขึ้นในกำไรหรือขาดทุน มูลค่าของส่วนได้เสียในผู้ถูกซื้อก่อนการรวมธุรกิจที่เคยรับรู้ในกำไรขาดทุนเบ็ดเสร็จอื่นจะถูกรับรู้ด้วยเกณฑ์เดียวกันเสมือนว่าได้ขายส่วนได้เสียดังกล่าวออกไป

ค่าความนิยมถูกวัดมูลค่า ณ วันที่ซื้อ โดยวัดจากมูลค่ายุติธรรมของสิ่งตอบแทนที่โอนให้ซึ่งรวมถึงการรับรู้จำนวนส่วนได้เสียที่ไม่มีอำนาจควบคุมในผู้ถูกซื้อ หักด้วยมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาซึ่งวัดมูลค่า ณ วันที่ซื้อ กำไรจากการซื้อในราคาต่ำกว่ามูลค่ายุติธรรมจะรับรู้ในกำไรหรือขาดทุนทันที

สิ่งตอบแทนที่โอนให้ซึ่งวัดมูลค่าด้วยมูลค่ายุติธรรมให้รวมถึงสินทรัพย์ที่โอนไป หนี้สินที่กลุ่มบริษัทก่อขึ้นเพื่อจ่ายชำระให้แก่เจ้าของเดิม สิ่งตอบแทนที่ต้องจ่ายเมื่อเข้าเงื่อนไข และส่วนได้เสียในส่วนของเจ้าของที่ออกโดยกลุ่มบริษัท

สิ่งตอบแทนที่คาดว่าจะต้องจ่ายวัดมูลค่าด้วยมูลค่ายุติธรรม ณ วันซื้อธุรกิจ และวัดมูลค่าภายหลังด้วยมูลค่ายุติธรรม ณ ทุกวันสิ้นรอบระยะเวลารายงาน การเปลี่ยนแปลงในมูลค่ายุติธรรมรับรู้ในกำไรหรือขาดทุน

หนี้สินที่อาจเกิดขึ้นของบริษัทที่ถูกซื้อที่รับมาจากการรวมธุรกิจ รับรู้เป็นหนี้สินหากมีภาระผูกพันในปัจจุบัน
ซึ่งเกิดขึ้นจากเหตุการณ์ในอดีต และสามารถวัดมูลค่ายุติธรรมได้อย่างน่าเชื่อถือ

หากการบันทึกบัญชีเมื่อเริ่มแรกสำหรับการรวมธุรกิจไม่เสร็จสมบูรณ์ภายในวันสิ้นรอบระยะเวลารายงานที่การรวมธุรกิจเกิดขึ้น กลุ่มบริษัททำการประมาณการมูลค่าของรายการซึ่งข้อมูลทางบัญชียังไม่สมบูรณ์เพื่อรายงาน มูลค่าประมาณการดังกล่าวจะถูกปรับปรุง หรือรับรู้สินทรัพย์ หรือหนี้สินเพิ่มเติมในระหว่างช่วงระยะเวลาในการวัดมูลค่า เพื่อสะท้อนผลของข้อมูลเพิ่มเติมที่ได้รับเกี่ยวกับข้อเท็จจริงและสถานการณ์แวดล้อมที่มีอยู่ ณ วันที่ซื้อ ซึ่งข้อมูลดังกล่าวมีผลต่อการวัดมูลค่าของจำนวนต่างๆ ที่เคยรับรู้ไว้ ณ วันที่ซื้อ

เงินลงทุนในบริษัทย่อย

บริษัทย่อยเป็นกิจการที่อยู่ภายใต้การควบคุมของกลุ่มบริษัท การควบคุมเกิดขึ้นเมื่อกลุ่มบริษัทเปิดรับหรือมีสิทธิในผลตอบแทนผันแปรจากการเกี่ยวข้องกับกิจการนั้นและมีความสามารถในการใช้อำนาจเหนือกิจการนั้นทำให้เกิดผลกระทบต่อจำนวนเงินผลตอบแทนของกลุ่มบริษัท งบการเงินของบริษัทย่อยได้รวมอยู่ในงบการเงินรวม
นับแต่วันที่มีการควบคุมจนถึงวันที่การควบคุมสิ้นสุดลง ยอดคงเหลือและรายการบัญชีระหว่างกิจการในกลุ่ม รวมถึงรายได้ หรือค่าใช้จ่ายที่ยังไม่เกิดขึ้นจริงซึ่งเป็นผลมาจากรายการระหว่างกิจการในกลุ่ม ถูกตัดรายการใน
การจัดทำงบการเงินรวม ขาดทุนที่ยังไม่เกิดขึ้นจริงถูกตัดรายการในลักษณะเดียวกับกำไรที่ยังไม่เกิดขึ้นจริงแต่เท่าที่เมื่อไม่มีหลักฐานการด้อยค่าเกิดขึ้น

ณ วันที่ซื้อธุรกิจ กลุ่มบริษัทวัดมูลค่าส่วนได้เสียที่ไม่มีอำนาจควบคุมตามอัตราส่วนได้เสียในสินทรัพย์สุทธิที่ได้มาจากผู้ถูกซื้อ เมื่อมีการเปลี่ยนแปลงส่วนได้เสียในบริษัทย่อยของกลุ่มบริษัทที่ไม่ทำให้กลุ่มบริษัทสูญเสียการควบคุม ผลต่างระหว่างส่วนได้เสียที่ไม่มีอำนาจควบคุมที่มีการปรับปรุงแล้วและมูลค่ายุติธรรมของผลตอบแทนที่จ่ายจากการได้มาหรือผลตอบแทนที่รับจากการจำหน่ายไปจะรับรู้เป็นส่วนเกินหรือส่วนต่ำกว่าทุนอื่นในส่วนของผู้ถือหุ้น

เมื่อกลุ่มบริษัทสูญเสียการควบคุมในบริษัทย่อย กลุ่มบริษัทตัดรายการสินทรัพย์และหนี้สิน ส่วนได้เสียที่ไม่มีอำนาจควบคุม และองค์ประกอบอื่นของส่วนของผู้ถือหุ้นที่เกี่ยวข้องกับบริษัทย่อยนั้น ผลกำไรหรือขาดทุนที่เกิดขึ้นจากการสูญเสียการควบคุมในบริษัทย่อยรับรู้ในกำไรหรือขาดทุน ส่วนได้เสียในบริษัทย่อยเดิมที่ยังคงเหลืออยู่วัดมูลค่าด้วยมูลค่ายุติธรรม ณ วันที่สูญเสียการควบคุม

เงินลงทุนในการร่วมค้าและบริษัทร่วม

บริษัทร่วมเป็นกิจการที่กลุ่มบริษัทมีอิทธิพลอย่างมีนัยสำคัญโดยมีอำนาจเข้าไปมีส่วนร่วมในการตัดสินใจเกี่ยวกับนโยบายทางการเงินและการดำเนินงานแต่ไม่ถึงระดับที่จะควบคุมหรือควบคุมร่วมในนโยบายดังกล่าว การร่วมค้าเป็นการร่วมการงานที่กลุ่มบริษัทมีการควบคุมร่วมในการงานนั้น โดยมีสิทธิในสินทรัพย์สุทธิของการร่วมการงานนั้น มากกว่าการมีสิทธิในสินทรัพย์และภาระผูกพันในหนี้สินที่เกี่ยวข้องกับการร่วมการงานนั้น

กลุ่มบริษัทรับรู้เงินลงทุนในการร่วมค้าและบริษัทร่วมในงบการเงินรวมด้วยวิธีส่วนได้เสีย โดยรับรู้รายการเมื่อเริ่มแรกด้วยราคาทุนซึ่งรวมถึงต้นทุนการทำรายการ ภายหลังการรับรู้รายการเริ่มแรก เงินปันผลรับ ส่วนแบ่งกำไรหรือขาดทุนและกำไรขาดทุนเบ็ดเสร็จอื่นของเงินลงทุนที่บันทึกตามวิธีส่วนได้เสียจะถูกบันทึกในงบการเงินรวมจนถึงวันที่ความมีอิทธิพลอย่างมีนัยสำคัญหรือการควบคุมร่วมสิ้นสุดลง

กำไรที่ยังไม่เกิดขึ้นจริงซึ่งเป็นผลมาจากรายการกับการร่วมค้าและบริษัทร่วมถูกตัดรายการกับเงินลงทุนเท่าที่
กลุ่มบริษัทมีส่วนได้เสียในกิจการที่ถูกลงทุนนั้น ขาดทุนที่ยังไม่เกิดขึ้นจริงถูกตัดรายการในลักษณะเดียวกับกำไรที่ยังไม่เกิดขึ้นจริง แต่เท่าที่เมื่อไม่มีหลักฐานการด้อยค่าเกิดขึ้น

เงินสดและรายการเทียบเท่าเงินสด

เงินสดและรายการเทียบเท่าเงินสดในงบกระแสเงินสดประกอบด้วย เงินสดในมือ เงินฝากธนาคารประเภทออมทรัพย์และกระแสรายวัน รวมทั้งเงินลงทุนระยะสั้นที่มีสภาพคล่องสูงซึ่งมีระยะเวลาครบกำหนดไม่เกินสามเดือนนับแต่วันที่ได้มาและพร้อมที่จะเปลี่ยนเป็นเงินสดในจำนวนที่ทราบได้โดยมีความเสี่ยงที่ไม่มีนัยสำคัญต่อการเปลี่ยนแปลงมูลค่าเป็นรายการเทียบเท่าเงินสด

นอกจากนี้ เงินเบิกเกินบัญชีธนาคารซึ่งจะต้องชำระคืนเมื่อทวงถามถือเป็นส่วนหนึ่งของกิจกรรมจัดหาเงินในงบกระแสเงินสด

ลูกหนี้การค้า และลูกหนี้อื่น

ลูกหนี้รับรู้เมื่อกลุ่มบริษัทมีสิทธิที่ปราศจากเงื่อนไขในการได้รับสิ่งตอบแทนตามสัญญา ลูกหนี้วัดมูลค่าด้วยราคาของรายการหักค่าเผื่อผลขาดทุนด้านเครดิตที่คาดว่าจะเกิดขึ้น หนี้สูญจะถูกตัดจำหน่ายเมื่อเกิดขึ้น

กลุ่มบริษัทประมาณผลขาดทุนด้านเครดิตที่คาดว่าจะเกิดขึ้นตลอดอายุของสัญญา ซึ่งประมาณการโดยใช้ตาราง
การตั้งค่าเผื่อเพื่อหาอัตราผลขาดทุนด้านเครดิตที่คาดว่าจะเกิดขึ้น วิธีดังกล่าวมีการจัดกลุ่มลูกหนี้ตามความเสี่ยงด้านเครดิตที่มีลักษณะร่วมกันและตามระยะเวลาที่เกินกำหนดชำระ โดยนำข้อมูลผลขาดทุนที่เกิดขึ้นในอดีต 
การปรับปรุงปัจจัยที่มีความเฉพาะเจาะจงกับลูกหนี้นั้นๆ ตลอดจนการประเมินข้อมูลสภาวการณ์เศรษฐกิจในปัจจุบันและข้อมูลคาดการณ์สภาวการณ์เศรษฐกิจทั่วไปในอนาคต ณ วันสิ้นรอบระยะเวลารายงาน

สินค้าคงเหลือ

สินค้าคงเหลือวัดมูลค่าด้วยราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า ต้นทุนของสินค้าคำนวณโดยใช้วิธีถัวเฉลี่ยถ่วงน้ำหนักหรือเข้าก่อนออกก่อน โดยพิจารณาตามความเหมาะสมของลักษณะของสินค้าคงเหลือ

ต้นทุนของสินค้าประกอบด้วย ต้นทุนที่ซื้อ ต้นทุนแปลงสภาพหรือต้นทุนทางตรงที่เกี่ยวข้องกับการได้มาของสินค้าคงเหลือ สำหรับสินค้าสำเร็จรูปและสินค้าระหว่างผลิตที่ผลิตเอง ต้นทุนสินค้ารวมการปันส่วนของค่าใช้จ่ายในการผลิตอย่างเหมาะสมโดยคำนึงถึงระดับกำลังการผลิตตามปกติ ทั้งนี้ มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจปกติหักด้วยประมาณการต้นทุนในการผลิตสินค้านั้นให้เสร็จและประมาณการต้นทุนที่จำเป็นต้องจ่ายไปเพื่อให้ขายสินค้านั้นได้

สินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขาย

สินทรัพย์ไม่หมุนเวียนจัดประเภทเป็นสินทรัพย์ที่ถือไว้เพื่อขายเมื่อมีความเป็นไปได้ค่อนข้างแน่ในระดับสูงมากที่มูลค่าที่จะได้รับคืนส่วนใหญ่มาจากการขายมากกว่ามาจากการใช้สินทรัพย์นั้นต่อไป ซึ่งต้องมีไว้เพื่อขายในทันทีในสภาพปัจจุบัน และวัดมูลค่าด้วยจำนวนที่ต่ำกว่าระหว่างมูลค่าตามบัญชีกับมูลค่ายุติธรรมหักต้นทุนในการขาย

สินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขายจะหยุดบันทึกค่าเสื่อมราคาและค่าตัดจำหน่ายรวมถึงเงินลงทุนตามวิธีส่วนได้เสียก็จะหยุดบันทึกตามวิธีส่วนได้เสีย

อสังหาริมทรัพย์เพื่อการลงทุน

อสังหาริมทรัพย์เพื่อการลงทุน หมายถึง อสังหาริมทรัพย์ที่ถือไว้เป็นสินทรัพย์สิทธิการใช้และอสังหาริมทรัพย์ที่ถือครองโดยกลุ่มบริษัทเพื่อหาประโยชน์จากรายได้ค่าเช่าหรือจากการเพิ่มขึ้นของมูลค่าของสินทรัพย์หรือทั้งสองอย่าง ทั้งนี้ ไม่ได้มีไว้เพื่อขายตามปกติของธุรกิจหรือใช้ในการผลิตหรือจัดหาสินค้าหรือให้บริการหรือใช้ในการบริหารงาน

อสังหาริมทรัพย์เพื่อการลงทุนวัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม

ราคาทุนรวมถึงรายจ่ายทางตรงเพื่อให้ได้มาซึ่งอสังหาริมทรัพย์เพื่อการลงทุน ต้นทุนการก่อสร้างที่กิจการก่อสร้างเอง ซึ่งรวมต้นทุนของวัสดุ ค่าแรงทางตรง และต้นทุนทางตรงอื่น เพื่อให้ได้อสังหาริมทรัพย์เพื่อการลงทุนอยู่ในสภาพพร้อมให้ประโยชน์ รวมถึงต้นทุนการกู้ยืมของสินทรัพย์ที่เข้าเงื่อนไข

ค่าเสื่อมราคาคำนวณโดยวิธีเส้นตรงตามอายุการใช้ประโยชน์โดยประมาณของสินทรัพย์แต่ละรายการ และรับรู้ในกำไรหรือขาดทุน ทั้งนี้ กลุ่มบริษัทไม่คิดค่าเสื่อมราคาสำหรับที่ดินและงานระหว่างการก่อสร้าง

ประมาณการอายุการใช้ประโยชน์ของสินทรัพย์แสดงได้ดังนี้

ผลกำไรหรือขาดทุนซึ่งเกิดจากผลต่างระหว่างสิ่งตอบแทนสุทธิที่ได้รับจากการจำหน่ายกับมูลค่าตามบัญชีของ อสังหาริมทรัพย์เพื่อการลงทุนรับรู้ในกำไรหรือขาดทุน

การจัดประเภทไปยังที่ดิน อาคารและอุปกรณ์

เมื่อมีการเปลี่ยนแปลงการใช้งานของอสังหาริมทรัพย์เพื่อการลงทุน โดยจัดประเภทไปเป็นที่ดิน อาคารและอุปกรณ์ มูลค่าตามบัญชี ณ วันที่มีการจัดประเภทใหม่ ถือเป็นราคาทุนของสินทรัพย์ต่อไป

ที่ดิน อาคารและอุปกรณ์

สินทรัพย์ที่เป็นกรรมสิทธิ์ของกิจการ

ที่ดิน อาคารและอุปกรณ์วัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม

ราคาทุนรวมถึงต้นทุนทางตรงที่เกี่ยวข้องกับการได้มาของสินทรัพย์ ต้นทุนของการก่อสร้างสินทรัพย์ที่กิจการก่อสร้างเอง ซึ่งรวมต้นทุนของวัสดุ แรงงานทางตรง และต้นทุนทางตรงอื่นๆ ที่เกี่ยวข้องกับการจัดหาสินทรัพย์เพื่อให้สินทรัพย์นั้นอยู่ในสถานที่และสภาพที่พร้อมจะใช้งานได้ตามความประสงค์ ต้นทุนในการรื้อถอน การขนย้าย การบูรณะสถานที่ตั้งของสินทรัพย์ และต้นทุนการกู้ยืมของสินทรัพย์ที่เข้าเงื่อนไข สำหรับเครื่องมือที่ควบคุมโดยลิขสิทธิ์ซอฟต์แวร์ซึ่งไม่สามารถทำงานได้โดยปราศจากลิขสิทธิ์ซอฟต์แวร์นั้นให้ถือว่าลิขสิทธิ์ซอฟต์แวร์ดังกล่าวเป็นส่วนหนึ่งของอุปกรณ์

ผลกำไรหรือขาดทุนซึ่งเกิดจากผลต่างระหว่างสิ่งตอบแทนสุทธิที่ได้รับจากการจำหน่ายกับมูลค่าตามบัญชีของที่ดิน อาคารและอุปกรณ์รับรู้ในกำไรหรือขาดทุน

การจัดประเภทไปยังอสังหาริมทรัพย์เพื่อการลงทุน

เมื่อมีการเปลี่ยนแปลงการใช้งานจากอสังหาริมทรัพย์ที่มีไว้ใช้งานเป็นอสังหาริมทรัพย์เพื่อการลงทุน อสังหาริมทรัพย์นั้นจะถูกจัดประเภทใหม่เป็นอสังหาริมทรัพย์เพื่อการลงทุนด้วยมูลค่าตามบัญชี

ต้นทุนที่เกิดขึ้นในภายหลัง

ต้นทุนในการเปลี่ยนแทนส่วนประกอบ รวมถึงการตรวจสอบครั้งใหญ่รับรู้เป็นส่วนหนึ่งของมูลค่าตามบัญชีของรายการที่ดิน อาคารและอุปกรณ์ เมื่อกลุ่มบริษัทจะได้รับประโยชน์เชิงเศรษฐกิจในอนาคตจากรายการนั้นและสามารถวัดมูลค่าต้นทุนของรายการนั้นได้อย่างน่าเชื่อถือ ชิ้นส่วนที่ถูกเปลี่ยนแทนจะถูกตัดออกจากบัญชีด้วย
มูลค่าตามบัญชี ต้นทุนที่เกิดขึ้นเป็นประจำในการซ่อมบำรุงที่ดิน อาคารและอุปกรณ์จะรับรู้ในกำไรหรือขาดทุน
เมื่อเกิดขึ้น

ค่าเสื่อมราคา

ค่าเสื่อมราคาคำนวณจากจำนวนที่คิดค่าเสื่อมราคาของรายการที่ดิน อาคารและอุปกรณ์ ซึ่งประกอบด้วยราคาทุนของสินทรัพย์หรือมูลค่าอื่นที่ใช้แทนราคาทุนหักด้วยมูลค่าคงเหลือของสินทรัพย์

ค่าเสื่อมราคาคำนวณโดยวิธีเส้นตรงตามเกณฑ์อายุการใช้ประโยชน์โดยประมาณของแต่ละส่วนประกอบของสินทรัพย์ และรับรู้ในกำไรหรือขาดทุน ทั้งนี้ กลุ่มบริษัทไม่คิดค่าเสื่อมราคาสำหรับที่ดินและงานระหว่างการก่อสร้าง

ประมาณการอายุการใช้ประโยชน์ของสินทรัพย์แสดงได้ดังนี้

วิธีการคิดค่าเสื่อมราคา อายุการใช้ประโยชน์ของสินทรัพย์ และมูลค่าคงเหลือ ได้รับการทบทวนทุกรอบปีบัญชี 
และปรับปรุงตามความเหมาะสม

ค่าความนิยม

ค่าความนิยมที่เกิดจากการซื้อกิจการของบริษัทย่อยรับรู้ในสินทรัพย์ไม่มีตัวตน การรับรู้มูลค่าเริ่มแรกของค่าความนิยม ได้อธิบายในหมายเหตุประกอบงบการเงินข้อ 3 (ก) ภายหลังจากการรับรู้เริ่มแรก ค่าความนิยมจะถูกวัดมูลค่าด้วยวิธีราคาทุนหักผลขาดทุนจากการด้อยค่าสะสม สำหรับเงินลงทุนที่บันทึกตามวิธีส่วนได้เสีย มูลค่าตามบัญชีของค่าความนิยมรวมอยู่ในมูลค่าตามบัญชีของเงินลงทุน และผลขาดทุนจากการด้อยค่าในเงินลงทุนต้องไม่ถูกปันส่วนให้สินทรัพย์ใดๆ

สินทรัพย์ไม่มีตัวตนอื่น

รายจ่ายในการวิจัยและพัฒนา

รายจ่ายในขั้นตอนการวิจัย ได้แก่ การสำรวจตรวจสอบเพื่อให้ได้มาซึ่งความรู้ความเข้าใจใหม่ทางด้านวิทยาศาสตร์หรือทางด้านเทคนิค รับรู้ในกำไรหรือขาดทุนเมื่อเกิดขึ้น

รายจ่ายที่เกิดจากการพัฒนารับรู้เป็นสินทรัพย์ได้ก็ต่อเมื่อสามารถวัดมูลค่าของรายการต้นทุนการพัฒนาได้อย่างน่าเชื่อถือ ผลิตภัณฑ์หรือกระบวนการนั้นมีความเป็นไปได้ทางเทคนิคและทางการค้า ซึ่งมีความเป็นไปได้ที่จะก่อให้เกิดประโยชน์เชิงเศรษฐกิจในอนาคต และกลุ่มบริษัทมีความตั้งใจและมีทรัพยากรเพียงพอที่จะนำมาใช้เพื่อทำให้การพัฒนาเสร็จสิ้นสมบูรณ์ และนำสินทรัพย์มาใช้ประโยชน์หรือนำมาขายได้ รายจ่ายในการพัฒนาอื่นรับรู้ในกำไรหรือขาดทุนเมื่อเกิดขึ้น

รายจ่ายในการพัฒนาซึ่งรับรู้เป็นสินทรัพย์วัดมูลค่าด้วยราคาทุนหักค่าตัดจำหน่ายสะสมและผลขาดทุนจากการด้อยค่าสะสม ราคาทุนรวมถึงต้นทุนสำหรับวัสดุ ต้นทุนแรงงานทางตรง ต้นทุนที่เกี่ยวข้องโดยตรงในการจัดเตรียมสินทรัพย์เพื่อให้สามารถนำมาใช้ประโยชน์ตามประสงค์และต้นทุนการกู้ยืม รายจ่ายภายหลังการรับรู้รายการจะรับรู้เป็นสินทรัพย์เมื่อก่อให้เกิดประโยชน์เชิงเศรษฐกิจในอนาคต

สินทรัพย์ไม่มีตัวตนอื่นๆ

สินทรัพย์ไม่มีตัวตนอื่นๆ ที่กลุ่มบริษัทซื้อมาและมีอายุการใช้ประโยชน์ทราบได้แน่นอนวัดมูลค่าด้วยราคาทุนหักด้วยค่าตัดจำหน่ายสะสมและผลขาดทุนจากการด้อยค่าสะสม

รายจ่ายภายหลังการรับรู้รายการจะรับรู้เป็นสินทรัพย์เมื่อก่อให้เกิดประโยชน์เชิงเศรษฐกิจในอนาคต

ค่าตัดจำหน่ายคำนวณโดยวิธีเส้นตรงตามระยะเวลาที่คาดว่าจะได้รับประโยชน์จากสินทรัพย์ไม่มีตัวตนและรับรู้ในกำไรหรือขาดทุน โดยเริ่มตัดจำหน่ายสินทรัพย์ไม่มีตัวตนเมื่อสินทรัพย์นั้นพร้อมที่จะให้ประโยชน์ ทั้งนี้ กลุ่มบริษัทไม่ได้คิดค่าตัดจำหน่ายสำหรับต้นทุนระหว่างพัฒนา

ประมาณการระยะเวลาที่คาดว่าจะได้รับประโยชน์แสดงได้ดังนี้

วิธีการตัดจำหน่าย ระยะเวลาที่คาดว่าจะได้รับประโยชน์ และมูลค่าคงเหลือได้รับการทบทวนทุกรอบปีบัญชีและปรับปรุงตามความเหมาะสม

สัญญาเช่า

ณ วันเริ่มต้นของสัญญา กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่า เมื่อสัญญานั้นให้สิทธิในการควบคุมการใช้สินทรัพย์ที่ระบุสำหรับช่วงเวลาหนึ่งเพื่อแลกเปลี่ยนกับสิ่งตอบแทน

ณ วันที่สัญญาเช่าเริ่มมีผลหรือวันที่มีการเปลี่ยนแปลงสัญญาเช่า กลุ่มบริษัทจะปันส่วนสิ่งตอบแทนที่ต้องจ่าย
ตามสัญญาให้กับแต่ละส่วนประกอบของสัญญาเช่าตามราคาเอกเทศของแต่ละส่วนประกอบ กลุ่มบริษัทอาจปฏิบัติตามการผ่อนปรนของมาตรฐานฉบับนี้ซึ่งอาจไม่แยกส่วนประกอบที่ไม่เป็นการเช่า โดยรับรู้สัญญาเช่าและส่วนประกอบที่ไม่เป็นการเช่าเป็นสัญญาเช่าเพียงอย่างเดียว

กลุ่มบริษัทรับรู้สินทรัพย์สิทธิการใช้และหนี้สินตามสัญญาเช่า ณ วันที่สัญญาเช่าเริ่มมีผล ยกเว้นสัญญาเช่าซึ่งสินทรัพย์มีมูลค่าต่ำหรือสัญญาเช่าระยะสั้นจะรับรู้เป็นค่าใช้จ่ายโดยวิธีเส้นตรงตลอดอายุสัญญาเช่า

สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสมและผลขาดทุนจากการด้อยค่าสะสม และปรับปรุงเมื่อมีการวัดมูลค่าใหม่ของหนี้สินตามสัญญาเช่า

ต้นทุนของสินทรัพย์สิทธิการใช้ประกอบด้วยจำนวนเงินที่รับรู้เมื่อเริ่มแรกของหนี้สินตามสัญญาเช่า ปรับปรุงด้วยจำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเริ่มมีผล รวมกับต้นทุนทางตรงเริ่มแรก และประมาณการต้นทุนในการบูรณะและสุทธิจากสิ่งจูงใจในสัญญาเช่าที่ได้รับ

ค่าเสื่อมราคาสินทรัพย์สิทธิการใช้รับรู้ในกำไรหรือขาดทุนด้วยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดอายุสัญญาเช่า เว้นแต่สัญญาเช่าที่โอนกรรมสิทธิ์ในสินทรัพย์ที่เช่าให้กับกลุ่มบริษัทเมื่อสิ้นสุดสัญญาเช่า หรือกลุ่มบริษัทจะใช้สิทธิในการซื้อสินทรัพย์ ในกรณีนี้จะบันทึกค่าเสื่อมราคาตลอดอายุการใช้ประโยชน์ของสินทรัพย์ที่เช่า ซึ่งกำหนดตามเกณฑ์เดียวกันกับสินทรัพย์และอุปกรณ์ที่เกี่ยวข้อง

หนี้สินตามสัญญาเช่าวัดมูลค่าเมื่อเริ่มแรกด้วยมูลค่าปัจจุบันของค่าเช่าที่ต้องจ่ายทั้งหมดตามสัญญา ทั้งนี้ กลุ่มบริษัทใช้อัตราดอกเบี้ยเงินกู้ยืมส่วนเพิ่มของกลุ่มบริษัทในการคิดลดเป็นมูลค่าปัจจุบัน กลุ่มบริษัทกำหนดอัตราดอกเบี้ยเงินกู้ยืมส่วนเพิ่มโดยนำอัตราดอกเบี้ยจากแหล่งข้อมูลทางการเงินภายนอกหลายแห่งและได้ปรับปรุงบางส่วนเพื่อให้สะท้อนระยะเวลาของสัญญาเช่าและลักษณะของสินทรัพย์ที่เช่า

หนี้สินตามสัญญาเช่าวัดมูลค่าด้วยวิธีราคาทุนตัดจำหน่ายตามวิธีดอกเบี้ยที่แท้จริง และหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงสัญญาเช่าหรือมีการเปลี่ยนแปลงการประเมินการเลือกใช้สิทธิที่ระบุในสัญญาเช่า เมื่อมีการวัดมูลค่าหนี้สินตามสัญญาเช่าใหม่ จะปรับปรุงกับมูลค่าตามบัญชีของสินทรัพย์สิทธิการใช้ หรือรับรู้ในกำไรหรือขาดทุน หากมูลค่าตามบัญชีของสินทรัพย์สิทธิการใช้ได้ถูกลดมูลค่าลงจนเป็นศูนย์แล้ว

กลุ่มบริษัทแสดงสินทรัพย์สิทธิการใช้ที่ไม่เป็นไปตามคำนิยามของอสังหาริมทรัพย์เพื่อการลงทุนเป็นที่ดิน อาคารและอุปกรณ์ในงบแสดงฐานะการเงิน

การด้อยค่าสินทรัพย์ที่ไม่ใช่สินทรัพย์ทางการเงิน

ยอดสินทรัพย์ตามบัญชีของกลุ่มบริษัทได้รับการทบทวนทุกวันสิ้นรอบระยะเวลารายงานว่ามีข้อบ่งชี้เรื่องการด้อยค่าหรือไม่ ในกรณีที่มีข้อบ่งชี้ กลุ่มบริษัทจะทำการประมาณมูลค่าสินทรัพย์ที่คาดว่าจะได้รับคืน สำหรับค่าความนิยมและสินทรัพย์ไม่มีตัวตนอื่นที่มีอายุการใช้ประโยชน์ไม่ทราบแน่นอน หรือยังไม่พร้อมใช้งานจะประมาณมูลค่าที่คาดว่าจะได้รับคืนทุกปีในช่วงเวลาเดียวกัน

ผลขาดทุนจากการด้อยค่ารับรู้ในกำไรหรือขาดทุนเมื่อมูลค่าตามบัญชีของสินทรัพย์หรือมูลค่าตามบัญชีของ
หน่วยสินทรัพย์ที่ก่อให้เกิดเงินสดสูงกว่ามูลค่าที่คาดว่าจะได้รับคืน

มูลค่าที่คาดว่าจะได้รับคืน หมายถึง มูลค่าจากการใช้ของสินทรัพย์หรือมูลค่ายุติธรรมของสินทรัพย์หักต้นทุนในการขายแล้วแต่มูลค่าใดจะสูงกว่า ในการประเมินมูลค่าจากการใช้ของสินทรัพย์ ประมาณจากกระแสเงินสดที่จะได้รับ
ในอนาคตจะคิดลดเป็นมูลค่าปัจจุบันโดยใช้อัตราคิดลดก่อนคำนึงถึงภาษีเงินได้เพื่อให้สะท้อนมูลค่าที่อาจประเมินได้ในตลาดปัจจุบัน ซึ่งแปรไปตามเวลาและความเสี่ยงที่มีต่อสินทรัพย์ สำหรับสินทรัพย์ที่ไม่ก่อให้เกิดกระแสเงินสดรับโดยอิสระจากสินทรัพย์อื่น จะพิจารณามูลค่าที่คาดว่าจะได้รับคืนรวมกับหน่วยสินทรัพย์ที่ก่อให้เกิดเงินสดที่สินทรัพย์นั้นเกี่ยวข้องด้วย

ผลขาดทุนจากการด้อยค่าของสินทรัพย์ที่เคยรับรู้ในงวดก่อนจะถูกกลับรายการ หากมีการเปลี่ยนแปลงประมาณการที่ใช้ในการคำนวณมูลค่าที่คาดว่าจะได้รับคืน ยกเว้นผลขาดทุนจากการด้อยค่าของค่าความนิยมจะไม่มีการกลับรายการ ผลขาดทุนจากการด้อยค่าจะถูกกลับรายการเพียงเท่าที่มูลค่าตามบัญชีของสินทรัพย์ไม่เกินกว่ามูลค่าตามบัญชีภายหลังหักด้วยค่าเสื่อมราคาสะสมหรือค่าตัดจำหน่ายสะสม เสมือนหนึ่งไม่เคยมีการบันทึกผลขาดทุนจากการด้อยค่ามาก่อน

เจ้าหนี้การค้าและเจ้าหนี้อื่น

เจ้าหนี้การค้าและเจ้าหนี้อื่น แสดงด้วยราคาทุนตัดจำหน่าย

ผลประโยชน์ของพนักงาน

โครงการสมทบเงิน

ภาระผูกพันในการสมทบเข้ากองทุนสำรองเลี้ยงชีพสำหรับพนักงานของกลุ่มบริษัทจะถูกรับรู้เป็นค่าใช้จ่ายพนักงานในกำไรหรือขาดทุนในรอบระยะเวลาที่พนักงานได้ทำงานให้กับกิจการ

โครงการผลประโยชน์ที่กำหนดไว้

ภาระผูกพันสุทธิของกลุ่มบริษัทจากโครงการผลประโยชน์ที่กำหนดไว้ถูกคำนวณจากการประมาณผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ผลประโยชน์ดังกล่าวได้มีการคิดลดกระแสเงินสดเพื่อให้เป็นมูลค่าปัจจุบัน ซึ่งจัดทำโดยนักคณิตศาสตร์ประกันภัยที่ได้รับอนุญาตเป็นประจำทุกปี

ในการวัดมูลค่าใหม่ของหนี้สินผลประโยชน์ที่กำหนดไว้สุทธิ ผลกำไรหรือขาดทุนจากการประมาณการตามหลักคณิตศาสตร์ประกันภัยจะถูกรับรู้รายการในกำไรขาดทุนเบ็ดเสร็จอื่น กลุ่มบริษัทกำหนดดอกเบี้ยจ่ายของหนี้สินผลประโยชน์ที่กำหนดไว้สุทธิโดยใช้อัตราคิดลดที่ใช้วัดมูลค่าภาระผูกพันตามโครงการผลประโยชน์ ณ ต้นปี โดยคำนึงถึงการเปลี่ยนแปลงใดๆ ในหนี้สินผลประโยชน์ที่กำหนดไว้สุทธิซึ่งเป็นผลมาจากการสมทบเงินและการจ่ายชำระผลประโยชน์ ดอกเบี้ยจ่ายสุทธิและค่าใช้จ่ายอื่นๆ ที่เกี่ยวข้องกับโครงการผลประโยชน์รับรู้ในกำไรหรือขาดทุน

เมื่อมีการเปลี่ยนแปลงผลประโยชน์ของโครงการหรือการลดขนาดโครงการ การเปลี่ยนแปลงในผลประโยชน์ที่เกี่ยวข้องกับการบริการในอดีต หรือผลกำไรหรือขาดทุนจากการลดขนาดโครงการต้องรับรู้ในกำไรหรือขาดทุนทันที กลุ่มบริษัทรับรู้ผลกำไรและขาดทุนจากการจ่ายชำระผลประโยชน์พนักงานเมื่อเกิดขึ้น

ผลประโยชน์ระยะยาวอื่น

ภาระผูกพันสุทธิของกลุ่มบริษัทที่เป็นผลประโยชน์ระยะยาวของพนักงานเป็นผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ซึ่งผลประโยชน์นี้ได้คิดลดกระแสเงินสดเพื่อให้เป็นมูลค่าปัจจุบัน ผลกำไรหรือขาดทุนจากการวัดมูลค่าใหม่จะรับรู้ในกำไรหรือขาดทุนเมื่อเกิดขึ้น

ผลประโยชน์เมื่อเลิกจ้าง

ผลประโยชน์เมื่อเลิกจ้างจะรับรู้เป็นค่าใช้จ่ายเมื่อวันใดวันหนึ่งต่อไปนี้เกิดขึ้นก่อน เมื่อกลุ่มบริษัทไม่สามารถยกเลิกข้อเสนอการให้ผลประโยชน์ดังกล่าวได้อีกต่อไป หรือเมื่อกลุ่มบริษัทรับรู้ต้นทุนสำหรับการปรับโครงสร้าง หากระยะเวลาการจ่ายผลประโยชน์เกินกว่า 12 เดือนนับจากวันสิ้นรอบระยะเวลารายงาน ผลประโยชน์ดังกล่าวจะถูกคิดลดกระแสเงินสด

ผลประโยชน์ระยะสั้นของพนักงาน

ผลประโยชน์ระยะสั้นของพนักงานรับรู้เป็นค่าใช้จ่ายเมื่อพนักงานทำงานให้ หนี้สินรับรู้ด้วยมูลค่าที่คาดว่าจะจ่ายชำระ หากกลุ่มบริษัทมีภาระผูกพันตามกฎหมายหรือภาระผูกพันโดยอนุมานที่จะต้องจ่ายอันเป็นผลมาจากการที่พนักงานได้ทำงานให้ในอดีตและภาระผูกพันนี้สามารถประมาณได้อย่างสมเหตุสมผล

ประมาณการหนี้สิน

ประมาณการหนี้สินจะรับรู้ก็ต่อเมื่อกลุ่มบริษัทมีภาระผูกพันตามกฎหมายหรือภาระผูกพันโดยอนุมานที่เกิดขึ้นในปัจจุบันซึ่งเป็นผลมาจากเหตุการณ์ในอดีตที่ประมาณการได้อย่างน่าเชื่อถือ และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะต้องถูกจ่ายไปเพื่อชำระภาระผูกพันดังกล่าว ประมาณการหนี้สินพิจารณาจากการคิดลดกระแสเงินสดที่จะจ่ายในอนาคตโดยใช้อัตราคิดลดในตลาดปัจจุบันก่อนคำนึงถึงภาษีเงินได้ เพื่อให้สะท้อนจำนวนที่อาจประเมินได้ในตลาดปัจจุบันซึ่งแปรไปตามเวลาและความเสี่ยงที่มีต่อหนี้สิน ประมาณการหนี้สินส่วนที่เพิ่มขึ้นเนื่องจากเวลาที่ผ่านไปรับรู้เป็นต้นทุนทางการเงิน

รายได้จากสัญญาที่ทำกับลูกค้า

การรับรู้รายได้

รายได้รับรู้เมื่อลูกค้ามีอำนาจควบคุมในสินค้าหรือบริการด้วยจำนวนเงินที่สะท้อนถึงสิ่งตอบแทนที่กลุ่มบริษัทคาดว่าจะมีสิทธิได้รับ ซึ่งไม่รวมจำนวนเงินที่เก็บแทนบุคคลที่สาม รายได้ที่รับรู้ไม่รวมภาษีมูลค่าเพิ่มและแสดงสุทธิจากส่วนลดการค้า และส่วนลดตามปริมาณ

การขายสินค้าและบริการ

รายได้จากการขายสินค้ารับรู้ ณ เวลาใดเวลาหนึ่งเมื่อกลุ่มบริษัทโอนการควบคุมในสินค้าไปยังลูกค้าซึ่งโดยทั่วไปเกิดขึ้น ณ วันที่มีการส่งมอบสินค้าให้กับลูกค้า สำหรับการขายที่ให้สิทธิลูกค้าในการคืนสินค้า กลุ่มบริษัททำการประมาณการรับคืนสินค้าจากข้อมูลอัตราการคืนสินค้าในอดีตและจะไม่รับรู้รายได้จากการขายสินค้าและต้นทุนขายสำหรับสินค้าที่คาดว่าจะได้รับคืน

รายได้จากการให้บริการรับรู้ตลอดช่วงเวลาหนึ่ง โดยอ้างอิงกับระดับความก้าวหน้าตามภาระที่ต้องปฏิบัติหรือเมื่อได้ให้บริการ ระดับความก้าวหน้าประเมินโดยใช้วิธีผลผลิตหรือวิธีปัจจัยนำเข้า

สำหรับสัญญาที่มีการรวมการขายสินค้าและบริการเข้าด้วยกัน กลุ่มบริษัทรับรู้รายได้จากการขายสินค้าและการให้บริการแยกจากกัน หากสามารถแยกสินค้าหรือบริการดังกล่าวออกจากกันได้และลูกค้าได้รับประโยชน์จากสินค้าหรือบริการนั้น หรือมีการให้บริการหลายๆ ประเภทในรอบระยะเวลารายงานที่แตกต่างกัน สิ่งตอบแทนที่ได้รับจะถูกปันส่วนตามสัดส่วนของราคาขายที่เป็นเอกเทศของสินค้าและบริการนั้นๆ ซึ่งได้ระบุไว้ในรายงานอัตราค่าสินค้าหรือบริการที่กลุ่มบริษัทขายสินค้าและบริการเป็นเอกเทศแยกต่างหาก

กลุ่มบริษัทมีจังหวะเวลาของการรับรู้รายได้ส่วนใหญ่มาจากการขาย โดยเป็นรายได้ที่รับรู้ ณ เวลาใดเวลาหนึ่ง

โปรแกรมสิทธิพิเศษแก่ลูกค้า

สำหรับโปรแกรมสิทธิพิเศษที่กลุ่มบริษัทมีให้ลูกค้า สิ่งตอบแทนที่ได้รับจะปันส่วนตามสัดส่วนของราคาขายที่เป็นเอกเทศของสินค้าและคะแนน จำนวนเงินที่ปันส่วนให้กับคะแนนจะรับรู้เป็นหนี้สินที่เกิดจากสัญญา และรับรู้รายได้เมื่อลูกค้าใช้สิทธิแลกคะแนนหรือเมื่อมีความน่าจะเป็นน้อยมากที่ลูกค้าจะใช้สิทธิแลกคะแนนดังกล่าวหรือสิทธิในการแลกหมดอายุ ทั้งนี้ ราคาขายที่เป็นเอกเทศของคะแนนประมาณการโดยอ้างอิงกับส่วนลดที่ให้แก่ลูกค้าและความน่าจะเป็นที่ลูกค้าจะใช้สิทธิแลกคะแนน และจะได้รับการทบทวนการประมาณการดังกล่าว ณ วันสิ้นรอบระยะเวลารายงาน

รายได้อื่น

รายได้อื่นประกอบด้วย รายได้เงินปันผล ดอกเบี้ยรับและอื่นๆ บันทึกด้วยเกณฑ์คงค้าง ยกเว้นเงินปันผลรับบันทึกในกำไรหรือขาดทุนในวันที่กลุ่มบริษัทมีสิทธิได้รับเงินปันผล

รายได้ค่าธรรมเนียมการใช้สิทธิ

รายได้ค่าธรรมเนียมการใช้สิทธิรับรู้เป็นรายได้ตลอดระยะเวลาการให้สิทธิ

สินทรัพย์และหนี้สินที่เกิดจากสัญญา

สินทรัพย์ที่เกิดจากสัญญารับรู้เมื่อกลุ่มบริษัทรับรู้รายได้ก่อนที่จะมีสิทธิที่ปราศจากเงื่อนไขในการได้รับ
สิ่งตอบแทน สินทรัพย์ที่เกิดจากสัญญาวัดมูลค่าด้วยมูลค่าของสิ่งตอบแทนที่กลุ่มบริษัทคาดว่าจะได้รับหักค่าเผื่อผลขาดทุนด้านเครดิตที่คาดว่าจะเกิดขึ้น สินทรัพย์ที่เกิดจากสัญญาจะถูกจัดประเภทเป็นลูกหนี้การค้าเมื่อกลุ่มบริษัทมีสิทธิที่ปราศจากเงื่อนไขในการได้รับสิ่งตอบแทน ซึ่งโดยทั่วไปเกิดขึ้นเมื่อกลุ่มบริษัทออก
ใบแจ้งหนี้ให้กับลูกค้า

หนี้สินที่เกิดจากสัญญาเป็นภาระผูกพันที่จะต้องโอนสินค้าหรือบริการให้กับลูกค้า หนี้สินที่เกิดจากสัญญารับรู้เมื่อกลุ่มบริษัทได้รับชำระหรือมีสิทธิที่ปราศจากเงื่อนไขในการได้รับสิ่งตอบแทนที่เรียกคืนไม่ได้จากลูกค้าก่อนที่กลุ่มบริษัทรับรู้รายได้ที่เกี่ยวข้อง

ค่าใช้จ่าย

ต้นทุนทางการเงิน

ต้นทุนทางการเงินประกอบด้วย ดอกเบี้ยจ่ายของเงินกู้ยืมและประมาณการหนี้สินส่วนที่เพิ่มขึ้นเนื่องจากเวลาที่ผ่านไป

ต้นทุนการกู้ยืมที่ไม่ได้เกี่ยวกับการได้มา การก่อสร้างหรือการผลิตสินทรัพย์ที่เข้าเงื่อนไขรับรู้ในกำไรหรือขาดทุน โดยใช้วิธีอัตราดอกเบี้ยที่แท้จริง

ค่าใช้จ่ายสำหรับแผนการออกจากงานด้วยความเห็นชอบร่วมกัน

กลุ่มบริษัทได้เสนอสิทธิให้พนักงานจำนวนหนึ่งที่เข้าหลักเกณฑ์สำหรับการออกจากงานด้วยความเห็นชอบร่วมกัน พนักงานที่เห็นชอบกับข้อเสนอจะได้รับเงินจำนวนหนึ่งโดยคำนวณผันแปรตามเงินเดือนล่าสุด จำนวนปีที่ทำงานหรือจำนวนเดือนคงเหลือก่อนการเกษียณตามปกติ กลุ่มบริษัทบันทึกเป็นค่าใช้จ่ายเมื่อมีแผนการออกจากงานด้วยความเห็นชอบร่วมกัน

ภาษีเงินได้

ค่าใช้จ่ายภาษีเงินได้สำหรับปีประกอบด้วยภาษีเงินได้ของงวดปัจจุบันและภาษีเงินได้รอการตัดบัญชี ซึ่งรับรู้ในกำไรหรือขาดทุน เว้นแต่ในส่วนที่เกี่ยวกับรายการที่รับรู้โดยตรงในส่วนของผู้ถือหุ้นหรือกำไรขาดทุนเบ็ดเสร็จอื่น

ภาษีเงินได้ของงวดปัจจุบัน บันทึกโดยคำนวณจากผลกำไรหรือขาดทุนประจำปีที่ต้องเสียภาษี โดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน ตลอดจนการปรับปรุงทางภาษีที่เกี่ยวกับรายการในปีก่อนๆ

ภาษีเงินได้รอการตัดบัญชีบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี ภาษีเงินได้รอการตัดบัญชีจะไม่ถูกรับรู้เมื่อเกิดจากผลแตกต่างชั่วคราวสำหรับการรับรู้ค่าความนิยมในครั้งแรก การรับรู้สินทรัพย์หรือหนี้สินในครั้งแรกซึ่งเป็นรายการที่ไม่ใช่การรวมธุรกิจและรายการนั้นไม่มีผลกระทบต่อกำไรขาดทุนทางบัญชีหรือทางภาษี และผลแตกต่างที่เกี่ยวข้องกับเงินลงทุนในบริษัทย่อย การร่วมค้าและบริษัทร่วม ซึ่งกลุ่มบริษัทสามารถควบคุมระยะเวลาในการกลับรายการของผลแตกต่างชั่วคราวและมีความเป็นไปได้ค่อนข้างแน่ว่าจะไม่กลับรายการในอนาคตอันใกล้

การวัดมูลค่าของภาษีเงินได้รอการตัดบัญชีต้องสะท้อนถึงผลกระทบทางภาษีที่จะเกิดจากลักษณะวิธีการที่กลุ่มบริษัทคาดว่าจะได้รับผลประโยชน์จากสินทรัพย์หรือจะจ่ายชำระหนี้สินตามมูลค่าตามบัญชี ณ วันสิ้นรอบระยะเวลารายงาน โดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกันสำหรับหน่วยภาษีเดียวกันหรือหน่วยภาษีต่างกัน ซึ่งกิจการมีความตั้งใจจะจ่ายชำระหนี้สินและสินทรัพย์ภาษีเงินได้ของงวดปัจจุบันด้วยยอดสุทธิหรือตั้งใจจะรับคืนสินทรัพย์และจ่ายชำระหนี้สินในเวลาเดียวกัน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่ว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากผลแตกต่างชั่วคราวดังกล่าว สินทรัพย์ภาษีเงินได้รอการตัดบัญชีจะถูกทบทวน ณ ทุกวันสิ้นรอบระยะเวลารายงานและจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

เงินตราต่างประเทศ

รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศ รวมถึงสินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศและบันทึกตามเกณฑ์ราคาทุนเดิม แปลงค่าเป็นสกุลเงินที่ใช้ในการดำเนินงานของแต่ละบริษัทในกลุ่มบริษัทโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันสิ้นรอบระยะเวลารายงาน แปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันสิ้นรอบระยะเวลารายงาน

สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศซึ่งแสดงด้วยมูลค่ายุติธรรมแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่วัดมูลค่ายุติธรรม

ผลต่างของอัตราแลกเปลี่ยนที่เกิดจากการแปลงค่ารับรู้ในกำไรหรือขาดทุน ยกเว้นผลต่างของอัตราแลกเปลี่ยนที่เกิดขึ้นจากการแปลงค่าของเงินลงทุนในตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และการป้องกันความเสี่ยงในกระแสเงินสดเฉพาะส่วนที่มีประสิทธิผลจะรับรู้เข้ากำไรขาดทุนเบ็ดเสร็จอื่น

หน่วยงานต่างประเทศ

สินทรัพย์และหนี้สินของหน่วยงานต่างประเทศ รวมถึงค่าความนิยมและรายการปรับปรุงมูลค่ายุติธรรมที่เกิดขึ้นจากการซื้อหน่วยงานต่างประเทศ แปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน รายได้และค่าใช้จ่ายของหน่วยงานต่างประเทศ แปลงค่าเป็นเงินบาทโดยใช้อัตราแลกเปลี่ยนถัวเฉลี่ยที่ใกล้เคียงกับอัตราแลกเปลี่ยน ณ วันที่เกิดรายการ ผลต่างจากอัตราแลกเปลี่ยนที่เกิดจากการแปลงค่ารับรู้ในกำไรขาดทุนเบ็ดเสร็จอื่น ยกเว้นผลต่างจากการแปลงค่าที่ถูกปันส่วนให้ส่วนได้เสียที่ไม่มีอำนาจควบคุม ผลสะสมของผลต่างจากอัตราแลกเปลี่ยนที่เกิดจากการแปลงค่างบการเงินแสดงไว้เป็นรายการในองค์ประกอบอื่นของส่วนของผู้ถือหุ้นจนกว่ามีการจำหน่ายหน่วยงานในต่างประเทศนั้นออกไป

เมื่อหน่วยงานต่างประเทศถูกจำหน่ายส่วนได้เสียทั้งหมดหรือเพียงบางส่วนที่ทำให้สูญเสียการควบคุม ความมีอิทธิพลอย่างมีนัยสำคัญหรือการควบคุมร่วมกัน ผลสะสมของผลต่างจากอัตราแลกเปลี่ยนที่เกี่ยวข้องกับหน่วยงานต่างประเทศนั้นต้องถูกจัดประเภทเป็นกำไรหรือขาดทุนโดยเป็นส่วนหนึ่งของกำไรขาดทุนจากการจำหน่าย 
หากกลุ่มบริษัทจำหน่ายส่วนได้เสียในบริษัทย่อยเพียงบางส่วนแต่ยังคงมีการควบคุม ผลสะสมต้องถูกปันสัดส่วนให้กับส่วนได้เสียที่ไม่มีอำนาจควบคุม หากกลุ่มบริษัทจำหน่ายเงินลงทุนในบริษัทร่วมหรือการร่วมค้าเพียงบางส่วนโดยที่กลุ่มบริษัทยังคงมีอิทธิพลอย่างมีนัยสำคัญหรือการควบคุมร่วม กลุ่มบริษัทต้องจัดประเภทยอดสะสมบางส่วนที่เกี่ยวข้องเป็นกำไรหรือขาดทุน

รายการที่เป็นตัวเงินที่เป็นลูกหนี้หรือเจ้าหนี้กับหน่วยงานต่างประเทศ ซึ่งรายการดังกล่าวมิได้คาดหมายว่าจะมีแผนการชำระหนี้หรือไม่มีความเป็นไปได้ว่าจะชำระเงินในอนาคตอันใกล้ ผลกำไรและขาดทุนจากอัตราแลกเปลี่ยนจากรายการทางการเงินดังกล่าวจะถูกพิจารณาเป็นส่วนหนึ่งของเงินลงทุนสุทธิในหน่วยงานต่างประเทศ และรับรู้ในกำไรขาดทุนเบ็ดเสร็จอื่น และแสดงเป็นรายการองค์ประกอบอื่นของส่วนของผู้ถือหุ้น จนกว่าจะมี     การจำหน่ายหน่วยงานต่างประเทศนั้นออกไป

เครื่องมือทางการเงิน

การจัดประเภทและการวัดมูลค่า

ตราสารหนี้ที่กลุ่มบริษัทเป็นผู้ออกรับรู้รายการเมื่อเริ่มแรกเมื่อมีการออกตราสารหนี้ สินทรัพย์ทางการเงินและหนี้สินทางการเงินอื่นๆ นอกเหนือจากลูกหนี้การค้าและเจ้าหนี้การค้ารับรู้รายการเมื่อเริ่มแรกเมื่อกลุ่มบริษัทเป็นคู่สัญญาตามข้อกำหนดของเครื่องมือทางการเงินนั้น และวัดมูลค่าด้วยมูลค่ายุติธรรมโดยรวมต้นทุนการทำรายการที่เกี่ยวข้องโดยตรงกับการได้มาหรือการออกตราสาร เว้นแต่สินทรัพย์ทางการเงินและหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน จะวัดมูลค่าเมื่อเริ่มแรกและภายหลังด้วยมูลค่ายุติธรรมและต้นทุนการทำรายการที่เกี่ยวข้องโดยตรงกับการได้มาหรือการออกตราสารนั้นบันทึกในกำไรหรือขาดทุน

ณ วันที่รับรู้รายการเมื่อเริ่มแรก สินทรัพย์ทางการเงินจะถูกจัดประเภทรายการตามการวัดมูลค่า ได้แก่ การวัดมูลค่าด้วยราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น หรือมูลค่ายุติธรรมผ่านกำไรหรือขาดทุน

สินทรัพย์ทางการเงินจะไม่ถูกจัดประเภทรายการใหม่ภายหลังการรับรู้รายการเมื่อเริ่มแรกเว้นแต่กลุ่มบริษัทมี      การเปลี่ยนแปลงโมเดลธุรกิจในการบริหารสินทรัพย์ทางการเงิน ในกรณีดังกล่าวสินทรัพย์ทางการเงินที่ได้รับผลกระทบทั้งหมดจะถูกจัดประเภทรายการใหม่โดยทันทีเป็นต้นไปนับจากวันที่มีการเปลี่ยนแปลงการจัดประเภท

ณ วันที่รับรู้รายการเมื่อเริ่มแรก หนี้สินทางการเงินจัดประเภทด้วยราคาทุนตัดจำหน่ายตามวิธีดอกเบี้ยที่แท้จริง ยกเว้นหากถือไว้เพื่อค้าหรือเป็นตราสารอนุพันธ์ ให้จัดประเภทด้วยมูลค่ายุติธรรมผ่านกำไรหรือขาดทุน ดอกเบี้ยจ่าย ผลกำไรและขาดทุนจากอัตราแลกเปลี่ยน และผลกำไรหรือขาดทุนที่เกิดจากการตัดรายการออกจากบัญชี จะรับรู้ในกำไรหรือขาดทุน

สินทรัพย์ทางการเงินที่วัดมูลค่าด้วยราคาทุนตัดจำหน่ายถูกวัดมูลค่าในภายหลังด้วยราคาทุนตัดจำหน่ายตาม
วิธีดอกเบี้ยที่แท้จริง ราคาทุนตัดจำหน่ายจะถูกลดลงด้วยผลขาดทุนด้านเครดิตที่คาดว่าจะเกิดขึ้น สำหรับรายได้ดอกเบี้ย ผลกำไรและขาดทุนจากอัตราแลกเปลี่ยน ผลขาดทุนด้านเครดิตที่คาดว่าจะเกิดขึ้น และผลกำไรหรือขาดทุนที่เกิดจากการตัดรายการออกจากบัญชีรับรู้ในกำไรหรือขาดทุน

เงินลงทุนในตราสารหนี้ที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นถูกวัดมูลค่าในภายหลังด้วยมูลค่ายุติธรรม รายได้ดอกเบี้ยคำนวณโดยใช้วิธีดอกเบี้ยที่แท้จริง ผลกำไรและขาดทุนจากอัตราแลกเปลี่ยนและผลขาดทุนด้านเครดิตที่คาดว่าจะเกิดขึ้นรับรู้ในกำไรหรือขาดทุน ผลกำไรและขาดทุนจากการเปลี่ยนแปลงในมูลค่ายุติธรรมรับรู้ในกำไรขาดทุนเบ็ดเสร็จอื่น เมื่อมีการตัดรายการออกจากบัญชี กำไรและขาดทุนสะสมที่รับรู้ในกำไรขาดทุนเบ็ดเสร็จอื่นจะถูกจัดประเภทรายการใหม่ไปยังกำไรหรือขาดทุน

เงินลงทุนในตราสารทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นถูกวัดมูลค่าในภายหลังด้วย
มูลค่ายุติธรรม เงินปันผลรับรู้เป็นรายได้ในกำไรหรือขาดทุนในวันที่กลุ่มบริษัทมีสิทธิได้รับเงินปันผล เว้นแต่
เงินปันผลดังกล่าวเป็นการคืนทุนของเงินลงทุน ผลกำไรและขาดทุนจากการเปลี่ยนแปลงในมูลค่ายุติธรรมรับรู้ในกำไรขาดทุนเบ็ดเสร็จอื่นและจะไม่ถูกจัดประเภทรายการใหม่ไปยังกำไรหรือขาดทุน

การตัดรายการออกจากบัญชีและการหักกลบ

กลุ่มบริษัทตัดรายการสินทรัพย์ทางการเงินออกจากบัญชีเมื่อสิทธิตามสัญญาที่จะได้รับกระแสเงินสดจากสินทรัพย์ทางการเงินหมดอายุหรือมีการโอนสิทธิในการรับกระแสเงินสดตามสัญญาในธุรกรรมซึ่งความเสี่ยงและผลตอบแทนของความเป็นเจ้าของเกือบทั้งหมดของสินทรัพย์ทางการเงินได้ถูกโอนหรือในกรณีที่กลุ่มบริษัทไม่ได้ทั้งโอนหรือคงไว้ซึ่งความเสี่ยงและผลตอบแทนของความเป็นเจ้าของเกือบทั้งหมดและไม่ได้คงไว้ซึ่งการควบคุมในสินทรัพย์ทางการเงิน

กลุ่มบริษัทตัดรายการหนี้สินทางการเงินออกจากบัญชีเมื่อภาระผูกพันตามสัญญาสิ้นสุดลง ยกเลิก หรือหมดอายุ กลุ่มบริษัทตัดรายการหนี้สินทางการเงินออกจากบัญชีหากมีการเปลี่ยนแปลงเงื่อนไขและกระแสเงินสดจากการเปลี่ยนแปลงหนี้สินมีความแตกต่างอย่างมีนัยสำคัญ โดยรับรู้หนี้สินทางการเงินใหม่ด้วยมูลค่ายุติธรรมที่สะท้อนเงื่อนไขที่เปลี่ยนแปลงแล้ว ผลต่างระหว่างมูลค่าตามบัญชีที่ตัดรายการและสิ่งตอบแทนที่ต้องจ่ายรับรู้ในกำไรหรือขาดทุน

เมื่อมีการเปลี่ยนแปลงเกณฑ์ในการกำหนดกระแสเงินสดตามสัญญาของสินทรัพย์ทางการเงินหรือหนี้สินทางการเงินที่วัดมูลค่าด้วยราคาทุนตัดจำหน่ายซึ่งเกิดจากการปฏิรูปอัตราดอกเบี้ยอ้างอิง เริ่มแรกกลุ่มบริษัทจะปรับปรุงอัตราดอกเบี้ยที่แท้จริงของสินทรัพย์ทางการเงินหรือหนี้สินทางการเงินให้เป็นปัจจุบันเพื่อสะท้อนการเปลี่ยนแปลงตามข้อกำหนดของการปฏิรูปอัตราดอกเบี้ยอ้างอิง

สินทรัพย์ทางการเงินและหนี้สินทางการเงินจะหักกลบกันเพื่อรายงานในงบแสดงฐานะการเงินด้วยจำนวนสุทธิ ก็ต่อเมื่อกลุ่มบริษัทมีสิทธิบังคับใช้ตามกฎหมายในการหักกลบจำนวนเงินที่รับรู้และกลุ่มบริษัทตั้งใจที่จะชำระด้วยจำนวนเงินสุทธิ หรือตั้งใจที่จะรับสินทรัพย์และชำระหนี้สินพร้อมกัน

อนุพันธ์

อนุพันธ์รับรู้ด้วยมูลค่ายุติธรรม และวัดมูลค่ายุติธรรมทุกวันสิ้นรอบระยะเวลารายงาน ผลกำไรหรือขาดทุนจากการวัดมูลค่ายุติธรรมใหม่จะรับรู้ในกำไรหรือขาดทุนทันที เว้นแต่อนุพันธ์นั้นมีไว้เพื่อป้องกันความเสี่ยงในกระแสเงินสด

การบัญชีป้องกันความเสี่ยง

ณ วันที่กำหนดความสัมพันธ์ของการป้องกันความเสี่ยงเป็นครั้งแรก กลุ่มบริษัทได้จัดทำเอกสารเกี่ยวกับวัตถุประสงค์ของการบริหารความเสี่ยงและกลยุทธ์ที่ใช้ในการจัดการกับความเสี่ยง ความสัมพันธ์เชิงเศรษฐกิจระหว่างรายการที่มีการป้องกันความเสี่ยงและเครื่องมือที่ใช้ในการป้องกันความเสี่ยงรวมถึงการพิจารณาความมีประสิทธิผลของการป้องกันความเสี่ยง ณ วันเริ่มต้นของความสัมพันธ์ป้องกันความเสี่ยงและตลอดระยะเวลาที่เหลืออยู่ เพื่อพิจารณาถึงความคงอยู่ในความสัมพันธ์เชิงเศรษฐกิจระหว่างรายการที่มีการป้องกันความเสี่ยงและเครื่องมือป้องกันความเสี่ยง

การป้องกันความเสี่ยงที่ได้รับผลกระทบโดยตรงจากการปฏิรูปอัตราดอกเบี้ยอ้างอิง

เมื่อมีการเปลี่ยนแปลงเกณฑ์ในการกำหนดกระแสเงินสดตามสัญญาของรายการที่มีการป้องกันความเสี่ยงและเครื่องมือที่ใช้ในการป้องกันความเสี่ยงซึ่งเกิดจากการปฏิรูปอัตราดอกเบี้ยอ้างอิงและทำให้ความไม่แน่นอนในกระแสเงินสดของรายการที่มีการป้องกันความเสี่ยงและเครื่องมือที่ใช้ในการป้องกันความเสี่ยงหมดไป กลุ่มบริษัทจะปรับปรุงเอกสารป้องกันความเสี่ยงในเรื่องของความสัมพันธ์ในการป้องกันความเสี่ยงเพื่อสะท้อนการเปลี่ยนแปลงตามข้อกำหนดของการปฏิรูปอัตราดอกเบี้ยอ้างอิง เพื่อวัตถุประสงค์ดังกล่าว การกำหนดการป้องกันความเสี่ยงจะได้รับการปรับปรุงเมื่อมีการเปลี่ยนแปลงดังต่อไปนี้

การกำหนดอัตราดอกเบี้ยอ้างอิงทางเลือกสำหรับความเสี่ยงที่ป้องกัน

การปรับปรุงคำอธิบายเกี่ยวกับรายการที่มีการป้องกันความเสี่ยง รวมถึงคำอธิบายเกี่ยวกับการกำหนดส่วนของกระแสเงินสดหรือมูลค่ายุติธรรมที่ได้รับการป้องกันความเสี่ยงให้เป็นปัจจุบัน หรือ

การปรับปรุงคำอธิบายเกี่ยวกับเครื่องมือที่ใช้ในการป้องกันความเสี่ยงให้เป็นปัจจุบัน

กลุ่มบริษัทปรับปรุงเอกสารการป้องกันความเสี่ยงอย่างเป็นทางการภายในสิ้นรอบระยะเวลารายงานที่การเปลี่ยนแปลงที่เกิดจากการปฏิรูปอัตราดอกเบี้ยอ้างอิงเกิดขึ้นกับความเสี่ยงที่มีการป้องกัน รายการที่มีการป้องกันความเสี่ยง หรือเครื่องมือที่ใช้ป้องกันความเสี่ยง การปรับปรุงเหล่านี้ในเอกสารการป้องกันความเสี่ยงอย่างเป็นทางการไม่ได้ทำให้เกิดการยุติความสัมพันธ์ของการป้องกันความเสี่ยงหรือเป็นการกำหนดความสัมพันธ์ในการป้องกันความเสี่ยงใหม่

การป้องกันความเสี่ยงในกระแสเงินสด

กลุ่มบริษัทถืออนุพันธ์บางรายการเป็นเครื่องมือป้องกันความเสี่ยงเพื่อการป้องกันความเสี่ยงในอัตราดอกเบี้ย และกำหนดให้เป็นเครื่องมือที่ใช้ป้องกันความเสี่ยงในกระแสเงินสด

เมื่ออนุพันธ์ถูกกำหนดให้เป็นเครื่องมือที่ใช้ในการป้องกันความเสี่ยงในกระแสเงินสด ส่วนที่มีประสิทธิผลของการเปลี่ยนแปลงในมูลค่ายุติธรรมของอนุพันธ์จะรับรู้ในกำไรขาดทุนเบ็ดเสร็จอื่นและสะสมไว้ในสำรองการป้องกันความเสี่ยง การเปลี่ยนแปลงในมูลค่ายุติธรรมของอนุพันธ์ส่วนที่ไม่มีประสิทธิผลจะรับรู้ทันทีในกำไรหรือขาดทุน

สำหรับการป้องกันความเสี่ยงในกระแสเงินสด จำนวนที่สะสมไว้ในสำรองการป้องกันความเสี่ยงในกระแสเงินสดจะมีการจัดประเภทรายการใหม่เป็นกำไรหรือขาดทุนในงวดเดียวกันกับกระแสเงินสดที่มีการป้องกันความเสี่ยงกระทบกำไรหรือขาดทุน

การบัญชีป้องกันความเสี่ยงจะถูกยกเลิกโดยทันทีเป็นต้นไป เมื่อเครื่องมื่อที่ใช้ป้องกันความเสี่ยงหมดอายุ มีการจำหน่าย ยกเลิกหรือมีการใช้สิทธิ หรือเมื่อการป้องกันความเสี่ยงดังกล่าวไม่เข้าเงื่อนไขของการบัญชีป้องกันความเสี่ยง เมื่อการบัญชีป้องกันความเสี่ยงในกระแสเงินสดสำหรับรายการป้องกันความเสี่ยงที่ไม่ส่งผลให้เกิดการรับรู้รายการที่ไม่ใช่รายการทางการเงินถูกยกเลิก และกระแสเงินสดในอนาคตที่มีการป้องกันความเสี่ยงยังคงคาดการณ์ว่าจะเกิดขึ้น จำนวนเงินที่สะสมในสำรองการป้องกันความเสี่ยงในกระแสเงินสดจะไม่ถูกจัดประเภทรายการใหม่ไปยังกำไรหรือขาดทุนจนกว่ากระแสเงินสดในอนาคตที่คาดการณ์ซึ่งได้รับการป้องกันความเสี่ยงกระทบกำไรหรือขาดทุน หากกระแสเงินสดในอนาคตที่มีการป้องกันความเสี่ยงมีการคาดการณ์ว่าจะไม่เกิดขึ้นอีกต่อไป จำนวนเงินที่สะสมไว้ในสำรองการป้องกันความเสี่ยงในกระแสเงินสดจะได้รับการจัดประเภทรายการใหม่ไปยังกำไรหรือขาดทุนทันที

การด้อยค่าสินทรัพย์ทางการเงิน

กลุ่มบริษัทพิจารณารับรู้ค่าเผื่อผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินที่วัดมูลค่าด้วยราคาทุนตัดจำหน่าย เงินลงทุนในตราสารหนี้ที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และลูกหนี้สัญญาเช่า

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า ยกเว้นสินทรัพย์ทางการเงินที่มีการเพิ่มขึ้นอย่างมีนัยสำคัญของความเสี่ยงด้านเครดิตนับแต่การรับรู้รายการเมื่อเริ่มแรกหรือเป็นสินทรัพย์ทางการเงินที่มีการด้อยค่าด้านเครดิต หรือลูกหนี้การค้าที่เลือกใช้วิธีการอย่างง่าย (Simplified Approach) กรณีดังกล่าวจะวัดค่าเผื่อผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา

ผลขาดทุนด้านเครดิตที่คาดว่าจะเกิดขึ้นเป็นการประมาณผลขาดทุนด้านเครดิตด้วยความน่าจะเป็นถ่วงน้ำหนัก
โดยพิจารณาถึงการคาดการณ์ในอนาคตประกอบกับประสบการณ์ในอดีต ซึ่งคำนวณโดยใช้มูลค่าปัจจุบันของจำนวนเงินที่คาดว่าจะไม่ได้รับคิดลดด้วยอัตราดอกเบี้ยที่แท้จริงของสินทรัพย์ทางการเงิน

กลุ่มบริษัทพิจารณาว่าสินทรัพย์ทางการเงินมีความเสี่ยงด้านเครดิตต่ำเมื่อมีอันดับความน่าเชื่อถืออยู่ในระดับที่น่าลงทุน และกลุ่มบริษัทจะรับรู้ผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินมีความเสี่ยงด้านเครดิตต่ำด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า

กลุ่มบริษัทพิจารณาว่าความเสี่ยงด้านเครดิตของสินทรัพย์ทางการเงินเพิ่มขึ้นอย่างมีนัยสำคัญหากเกินกำหนดชำระมากกว่า 30 วัน มีการเปลี่ยนแปลงของอันดับความน่าเชื่อถือที่ลดระดับลงอย่างมีนัยสำคัญ มีการดำเนินงานที่ถดถอยอย่างมีนัยสำคัญ หรือมีการเปลี่ยนแปลงหรือคาดการณ์การเปลี่ยนแปลงของเทคโนโลยี ตลาด สภาวการณ์ทางเศรษฐกิจหรือกฎหมายที่ส่งผลในทางลบอย่างมีนัยสำคัญต่อความสามารถของลูกหนี้ในการจ่ายชำระภาระผูกพันให้กับกลุ่มบริษัท

กลุ่มบริษัทพิจารณาว่าสินทรัพย์ทางการเงินจะเกิดการผิดสัญญาเมื่อ

ผู้กู้ไม่สามารถจ่ายชำระภาระผูกพันด้านเครดิตให้แก่กลุ่มบริษัทได้เต็มจำนวน อีกทั้งกลุ่มบริษัทไม่มีสิทธิในการไล่เบี้ย เช่น การยึดหลักประกัน (หากมีการวางหลักประกัน) หรือ

สินทรัพย์ทางการเงินค้างชำระเกินกว่า 90 วัน

ผลขาดทุนด้านเครดิตที่คาดว่าจะเกิดขึ้นมีการประเมินใหม่ ณ วันสิ้นรอบระยะเวลาที่รายงาน เพื่อสะท้อนการเปลี่ยนแปลงของความเสี่ยงด้านเครดิตของเครื่องมือทางการเงินนับจากวันที่รับรู้รายการเมื่อเริ่มแรก การเพิ่มขึ้นของค่าเผื่อผลขาดทุนแสดงเป็นผลขาดทุนจากการด้อยค่าในกำไรหรือขาดทุน

การตัดจำหน่าย

มูลค่าตามบัญชีขั้นต้นของสินทรัพย์ทางการเงินจะถูกตัดจำหน่ายเมื่อกลุ่มบริษัทไม่สามารถคาดการณ์ได้อย่างสมเหตุสมผลว่าจะได้รับคืนเงิน หากมีการรับเงินคืนในภายหลังจากสินทรัพย์ที่มีการตัดจำหน่ายแล้ว จะรับรู้เป็นการกลับรายการการด้อยค่าในกำไรหรือขาดทุนในงวดที่ได้รับคืน

ดอกเบี้ย

ดอกเบี้ยรับและดอกเบี้ยจ่ายรับรู้ในกำไรหรือขาดทุนด้วยอัตราดอกเบี้ยที่แท้จริง

ในการคำนวณดอกเบี้ยรับและดอกเบี้ยจ่าย อัตราดอกเบี้ยที่แท้จริงจะนำมาใช้กับมูลค่าตามบัญชีขั้นต้นของสินทรัพย์ (เมื่อสินทรัพย์ไม่มีการด้อยค่าด้านเครดิต) หรือราคาทุนตัดจำหน่ายของหนี้สิน อย่างไรก็ตามสำหรับสินทรัพย์ทางการเงินที่มีการด้อยค่าด้านเครดิตภายหลังการรับรู้เมื่อเริ่มแรก รายได้ดอกเบี้ยจะคำนวณโดยการใช้อัตราดอกเบี้ยที่แท้จริงกับมูลค่าตามบัญชีของสินทรัพย์ทางการเงินหลังหักผลขาดทุนจากการด้อยค่า หากสินทรัพย์ไม่มีการด้อยค่าด้านเครดิตอีกต่อไป การคำนวณรายได้ดอกเบี้ยจะเปลี่ยนกลับไปคำนวณจากมูลค่าตามบัญชีขั้นต้นของสินทรัพย์

การวัดมูลค่ายุติธรรม

มูลค่ายุติธรรมคือราคาที่จะได้รับจากการขายสินทรัพย์หรือจ่ายชำระเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาด ณ วันที่วัดมูลค่า มูลค่ายุติธรรมของหนี้สินสะท้อนผลกระทบของความเสี่ยงที่ไม่สามารถปฏิบัติตามข้อกำหนดของภาระผูกพัน

การวัดมูลค่ายุติธรรมของสินทรัพย์หรือหนี้สิน กลุ่มบริษัทใช้ข้อมูลที่สามารถสังเกตได้ให้มากที่สุดเท่าที่จะทำได้ มูลค่ายุติธรรมเหล่านี้ถูกจัดประเภทในแต่ละลำดับชั้นของมูลค่ายุติธรรมตามข้อมูลที่ใช้ในการประเมินมูลค่าดังนี้

ข้อมูลระดับ 1 : 	เป็นราคาเสนอซื้อขายในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน และ

กิจการสามารถเข้าถึงตลาดนั้น ณ วันที่วัดมูลค่า

ข้อมูลระดับ 2 : 	เป็นข้อมูลอื่นที่สังเกตได้โดยตรงหรือโดยอ้อมสำหรับสินทรัพย์หรือหนี้สินนั้น นอกเหนือจากราคาเสนอซื้อขายซึ่งรวมอยู่ในข้อมูลระดับ 1

ข้อมูลระดับ 3 :	  เป็นข้อมูลที่ไม่สามารถสังเกตได้สำหรับสินทรัพย์หรือหนี้สินนั้น

หากสินทรัพย์หรือหนี้สินที่วัดมูลค่าด้วยมูลค่ายุติธรรมมีราคาเสนอซื้อและราคาเสนอขาย กลุ่มบริษัทวัดมูลค่าสินทรัพย์และสถานะการเป็นสินทรัพย์ด้วยราคาเสนอซื้อ และวัดมูลค่าหนี้สินและสถานะการเป็นหนี้สินด้วยราคาเสนอขาย

หลักฐานที่ดีที่สุดสำหรับมูลค่ายุติธรรมของเครื่องมือทางการเงิน ณ วันที่รับรู้รายการเมื่อเริ่มแรกคือราคาของการทำรายการ เช่น มูลค่ายุติธรรมของผลตอบแทนที่ให้หรือได้รับ

รายงานทางการเงินจำแนกตามส่วนงานธุรกิจ

ผลการดำเนินงานของส่วนงานที่รายงานต่อผู้มีอำนาจตัดสินใจสูงสุดด้านการดำเนินงาน จะแสดงถึงรายการที่เกิดขึ้นจากส่วนงานดำเนินงานนั้นโดยตรงรวมถึงรายการที่ได้รับการปันส่วนอย่างสมเหตุสมผล

บุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีนัยสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน

# 4	การซื้อธุรกิจ การเปลี่ยนแปลงในส่วนได้เสียในบริษัทย่อย และการเปลี่ยนแปลงสถานะของบริษัทย่อย

ปี 2566

การซื้อธุรกิจ

ในระหว่างปี 2566 กลุ่มบริษัทได้มีการซื้อธุรกิจที่สำคัญ ดังนี้

Law Print & Packaging Management Limited สหราชอาณาจักร

เมื่อวันที่ 25 ตุลาคม 2566 บริษัทย่อยภายใต้ธุรกิจแพคเกจจิ้งได้เข้าซื้อหุ้นในสัดส่วนร้อยละ 100 ใน Law Print & Packaging Management Limited (“Law Print”) ซึ่งเป็นบริษัทผู้ให้บริการบรรจุภัณฑ์แบบครบวงจรในสหราชอาณาจักร โดยการเข้าซื้อหุ้นดังกล่าวมีมูลค่าเงินลงทุนรวม 11.1 ล้านปอนด์สเตอร์ลิง หรือเทียบเท่าเงินบาท 490 ล้านบาท

การลงทุนใน Law Print จะช่วยขยายช่องทางการขายและเครือข่ายลูกค้าของกลุ่มบริษัทโดยมุ่งเน้นที่ตลาดอาหารสัตว์เลี้ยงซึ่งเติบโตอย่างรวดเร็วในสหราชอาณาจักรและทวีปยุโรป นอกจากนี้ประโยชน์จากการประสานกำลังทางธุรกิจดังกล่าวยังครอบคลุมถึงการขายสินค้าหรือบริการที่เกี่ยวข้องของบรรจุภัณฑ์สำหรับสินค้าอุปโภคบริโภคของกลุ่มบริษัทให้แก่ลูกค้าของ Law Print โดยเฉพาะอย่างยิ่งในกลุ่มบริษัทข้ามชาติอีกด้วย

Bicappa Lab S.r.L. ประเทศอิตาลี

เมื่อวันที่ 26 ตุลาคม 2566 บริษัทย่อยภายใต้ธุรกิจแพคเกจจิ้งได้เข้าซื้อหุ้นในสัดส่วนร้อยละ 85 ใน Bicappa Lab S.r.L. (“Bicappa”) ซึ่งเป็นบริษัทผู้ผลิตอุปกรณ์ทางการแพทย์และอุปกรณ์สำหรับใช้ในห้องปฏิบัติการที่เชี่ยวชาญด้านการผลิตปิเปตต์ทิป (Pipette tips) ในประเทศอิตาลี การเข้าซื้อหุ้นดังกล่าวมีมูลค่าเงินลงทุนรวม 3.2 ล้านยูโร หรือเทียบเท่าเงินบาท 123 ล้านบาท โดยมีข้อตกลงกับผู้ถือหุ้นเดิมในการให้สิทธิซื้อหรือขายหุ้น ส่วนที่เหลือร้อยละ 15 ซึ่งการกำหนดราคาและระยะเวลาในการใช้สิทธิเป็นไปตามเงื่อนไขที่ระบุไว้ในสัญญา

การลงทุนใน Bicappa เป็นการขยายธุรกิจในลักษณะ Backward integration ด้วยการจัดหา Pipette tips ซึ่งเป็นหนึ่งในสินค้าประเภทอุปกรณ์สำหรับใช้ในห้องปฎิบัติการที่สำคัญของกลุ่มบริษัท นอกจากนี้จะช่วยให้กลุ่มบริษัทสามารถขยายกิจการเข้าสู่ธุรกิจ Pipette tips ได้ทันที พร้อมกับเข้าถึงองค์ความรู้เกี่ยวกับการใช้เทคโนโลยีการฉีดขึ้นรูปพอลิเมอร์ (Polymer Injection Technology) สำหรับ Auto-pipetting และครอบคลุม  การเพิ่มยอดขายอุปกรณ์ทางการแพทย์และอุปกรณ์สำหรับใช้ในห้องปฏิบัติการอื่นๆ ของกลุ่มบริษัทผ่านลูกค้าของ Bicappa อีกด้วย

Starprint Vietnam JSC ประเทศเวียดนาม

เมื่อวันที่ 18 ธันวาคม 2566 บริษัทย่อยภายใต้ธุรกิจแพคเกจจิ้งได้เข้าซื้อหุ้นในสัดส่วนร้อยละ 70 ใน Starprint Vietnam JSC (“SPV”) ซึ่งเป็นบริษัทผู้ผลิตบรรจุภัณฑ์กล่องกระดาษแข็งแบบพับได้ (Offset folding carton) ในประเทศเวียดนาม การเข้าซื้อหุ้นดังกล่าวมีมูลค่าเงินลงทุนรวม 676.1 พันล้านดองเวียดนาม หรือเทียบเท่า เงินบาท 979 ล้านบาท โดยมีข้อตกลงกับผู้ถือหุ้นเดิมในการให้สิทธิซื้อหรือขายหุ้นส่วนที่เหลือร้อยละ 5 ซึ่ง  การกำหนดราคาและระยะเวลาในการใช้สิทธิเป็นไปตามเงื่อนไขที่ระบุไว้ในสัญญา

การลงทุนใน SPV จะช่วยให้การให้บริการด้านบรรจุภัณฑ์แบบครบวงจรของกลุ่มบริษัทสามารถตอบสนองความต้องการที่เพิ่มขึ้นของฐานลูกค้าในประเทศเวียดนามและภูมิภาคอาเซียน และยังเอื้อให้เกิดการผนึกกำลังร่วมกัน โดย SPV จะเป็นฐานการผลิตกล่องบรรจุภัณฑ์คงรูปคุณภาพสูง (Rigid Boxes) แห่งแรกในภูมิภาคอาเซียน รวมถึงเป็นฐานการผลิตกล่องบรรจุภัณฑ์แบบพับได้แห่งแรกในประเทศเวียดนามของกลุ่มบริษัท

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 31 ธันวาคม 2566 การประเมินมูลค่ายุติธรรมยังไม่เสร็จสมบูรณ์ จึงถูกบันทึกบัญชีด้วยประมาณการมูลค่าในงบแสดงฐานะการเงินรวม ณ วันที่ 31 ธันวาคม 2566 ซึ่งอาจมีการปรับปรุงมูลค่ายุติธรรมของสินทรัพย์ที่ได้มาและหนี้สินที่รับมา และค่าความนิยม เมื่อการประเมินมูลค่ายุติธรรมแล้วเสร็จ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่าสำหรับมูลค่ายุติธรรมที่พิจารณาโดยใช้เกณฑ์ประมาณการ ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 31 ธันวาคม 2566 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขาย 51 ล้านบาท และมีกำไรสำหรับงวด 6 ล้านบาท ทั้งนี้ รายได้จากการขายของบริษัทย่อยดังกล่าวตั้งแต่วันที่ 1 มกราคม 2566 ถึงวันที่
กลุ่มบริษัทได้มีการซื้อธุรกิจดังกล่าวเป็นจำนวนเงินรวม 1,473 ล้านบาท และมีกำไรสำหรับงวดจำนวนเงินรวม 
90 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 29 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

นอกจากการซื้อธุรกิจในระหว่างปี 2566 ดังกล่าวข้างต้น กลุ่มบริษัทมีรายการสำคัญที่เกี่ยวเนื่องกับการซื้อธุรกิจในปี 2565 ดังนี้

ในไตรมาสที่ 3 ของปี 2566 การประเมินมูลค่ายุติธรรมของสินทรัพย์ที่ได้มาและหนี้สินที่รับมาจากการซื้อธุรกิจ Recycling Holding Volendam B.V. (“Kras”) (ประเทศเนเธอร์แลนด์) โดยผู้ประเมินราคาอิสระได้แล้วเสร็จ       กลุ่มบริษัทมีการบันทึกการปรับปรุงมูลค่ายุติธรรมของสินทรัพย์ที่ได้มาและหนี้สินที่รับมา โดยส่วนใหญ่เป็น     การปรับปรุงมูลค่ายุติธรรมของสินทรัพย์ไม่มีตัวตนอื่นเพิ่มขึ้น 1,390 ล้านบาท ปรับปรุงส่วนได้เสียที่ไม่มีอำนาจควบคุมเพิ่มขึ้น 529 ล้านบาท และปรับปรุงค่าความนิยมจากการซื้อธุรกิจลดลง 677 ล้านบาท ซึ่งการปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

การเปลี่ยนแปลงในส่วนได้เสียในบริษัทย่อย

การปรับโครงสร้างธุรกิจกระเบื้องเซรามิก และสุขภัณฑ์ของกลุ่มบริษัทย่อย

เมื่อวันที่ 29 มีนาคม 2566 ที่ประชุมคณะกรรมการบริษัทมีมติอนุมัติแผนการปรับโครงสร้างธุรกิจของกลุ่มบริษัทย่อยโดยกําหนดให้บริษัทเอสซีจี เดคคอร์ จํากัด (“SCGD”) เป็นบริษัทแกนนำของกลุ่มบริษัทในการดําเนินธุรกิจผลิตกระเบื้องปูพื้น บุผนัง และสุขภัณฑ์ทั้งในประเทศและต่างประเทศ โดยเมื่อวันที่ 23 พฤษภาคม 2566 ที่ประชุมวิสามัญผู้ถือหุ้นของบริษัทเอสซีจี เซรามิกส์ จํากัด (มหาชน) (“COTTO”) มีมติอนุมัติการเพิกถอนหุ้นของ COTTO จากการเป็นหลักทรัพย์จดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”) และเมื่อวันที่ 31 พฤษภาคม 2566 ที่ประชุมคณะกรรมการบริษัทได้มีมติอนุมัติแผนการออกและเสนอขายหุ้นต่อประชาชนทั่วไปเป็นครั้งแรก (Initial Public Offering (“IPO”)) ของ SCGD และนำหุ้นสามัญของ SCGD เข้าจดทะเบียนเป็นหลักทรัพย์จดทะเบียนในตลาดหลักทรัพย์ฯ และอนุมัติการแปรสภาพ SCGD เป็นบริษัทมหาชนจำกัด โดย SCGD ได้จดทะเบียนการแปรสภาพบริษัทเป็นบริษัทมหาชนจำกัดและได้เปลี่ยนชื่อบริษัทเป็นบริษัทเอสซีจี เดคคอร์ จำกัด (มหาชน) ในวันที่ 7 มิถุนายน 2566

ในไตรมาสที่ 4 ของปี 2566 SCGD ได้เสนอขายหุ้นสามัญที่ออกใหม่จำนวน 439,100,000 หุ้น ด้วยราคาเสนอขาย 11.50 บาทต่อหุ้น (มูลค่าที่ตราไว้หุ้นละ 10 บาท) โดยเสนอขายหุ้นให้แก่ประชาชนทั่วไปเป็นครั้งแรกและผู้ถือหุ้นเดิมของ COTTO และบริษัท จำนวน 235,504,690 หุ้น รวมเป็นจำนวนเงิน 2,708 ล้านบาท และเสนอขายให้แก่ผู้ถือหุ้นของ COTTO ที่ตอบรับคำเสนอซื้อหลักทรัพย์ฯ จำนวน 203,595,310 หุ้น โดยกำหนดอัตราแลกหุ้นสำหรับชำระเป็นค่าตอบแทนในการทำคำเสนอซื้อหลักทรัพย์ของ COTTO จำนวน 4.7917 หุ้นสามัญ COTTO ต่อจำนวน 1 หุ้นสามัญเพิ่มทุนของ SCGD ทั้งนี้มีค่าใช้จ่ายที่เกี่ยวข้องโดยตรงกับการเสนอขายหุ้น IPO จำนวน 75 ล้านบาท โดยหุ้นของ SCGD เริ่มการซื้อขายในตลาดหลักทรัพย์ฯ ในวันที่ 20 ธันวาคม 2566 และ ณ วันดังกล่าวตลาดหลักทรัพย์ฯ ได้เพิกถอนหุ้น COTTO ออกจากการเป็นบริษัทจดทะเบียนในตลาดหลักทรัพย์ฯ

ผลกระทบของการเปลี่ยนแปลงในส่วนได้เสียของกลุ่มบริษัทใน SCGD ดังนี้

การเปลี่ยนแปลงสถานะของบริษัทย่อย

การรวมกิจการระหว่างบริษัทเอสซีจี โลจิสติกส์ แมเนจเม้นท์ จำกัด และบริษัทเอสซีจี เจดับเบิ้ลยูดี โลจิสติกส์ จำกัด (มหาชน) (เดิมชื่อ บริษัทเจดับเบิ้ลยูดี อินโฟโลจิสติกส์ จำกัด (มหาชน))

ตามที่ที่ประชุมคณะกรรมการบริษัท เมื่อวันที่ 26 ตุลาคม 2565 มีมติอนุมัติการรวมกิจการระหว่างบริษัทเอสซีจี     โลจิสติกส์ แมเนจเม้นท์ จํากัด (“SCGL”) ซึ่งเป็นบริษัทย่อยภายใต้ธุรกิจซีเมนต์และผลิตภัณฑ์ก่อสร้าง และบริษัท     เอสซีจี เจดับเบิ้ลยูดี โลจิสติกส์ จำกัด (มหาชน) (“SCGJWD”) (เดิมชื่อ บริษัทเจดับเบิ้ลยูดี อินโฟโลจิสติกส์ จำกัด (มหาชน) (“JWD”)) ต่อมาเมื่อวันที่ 14 กุมภาพันธ์ 2566 บริษัทเอสซีจี ซิเมนต์-ผลิตภัณฑ์ก่อสร้าง จำกัด            (“SCG CBM”) และบริษัทเอสซีจี ดิสทริบิวชั่น จำกัด (“SCG Distribution”) ได้ดำเนินการแลกหุ้นสามัญของ SCGL จำนวนรวม 35,031,000 หุ้น หรือร้อยละ 98.20 ราคาหุ้นละ 532.63 บาท กับหุ้นสามัญเพิ่มทุนของ SCGJWD  จำนวนรวม 776,806,301 หุ้น ราคาหุ้นละ 24.02 บาท คิดเป็นมูลค่ารวมทั้งสิ้น 18,659 ล้านบาท ทั้งนี้รายการดังกล่าวไม่มีการรับชำระเป็นเงินสด ภายหลังการรวมกิจการโดยการแลกหุ้นดังกล่าว กลุ่มบริษัทถือหุ้นใน SCGJWD       คิดเป็นร้อยละ 42.89 และ SCGJWD มีสถานะเป็นบริษัทร่วมของกลุ่มบริษัท

กลุ่มบริษัทไม่ได้นำงบการเงินของ SCGL และบริษัทย่อย มาจัดทำงบการเงินรวมนับตั้งแต่วันที่สูญเสียการควบคุม โดยมูลค่าตามบัญชีของสินทรัพย์สุทธิของ SCGL และบริษัทย่อย ในงบการเงินรวมของกลุ่มบริษัท ณ วันที่    สูญเสียการควบคุม มีจำนวน 4,202 ล้านบาท และกลุ่มบริษัทรับรู้ส่วนได้เสียที่ไม่มีอำนาจควบคุมลดลงจำนวน    511 ล้านบาท และมีกำไรจากการปรับมูลค่ายุติธรรมของเงินลงทุนใน SCGL จำนวน 14,968 ล้านบาท ซึ่งรวมอยู่      ในรายได้อื่นในงบกำไรขาดทุนรวม

ทั้งนี้ กลุ่มบริษัทได้วัดมูลค่ายุติธรรมของส่วนได้เสียใน SCGL ณ วันที่สูญเสียการควบคุมด้วยราคาที่ตกลงกัน      ตามสัญญา ซึ่งเทียบเคียงกับมูลค่ายุติธรรมที่คำนวณโดยวิธีมูลค่าปัจจุบันของกระแสเงินสดคิดลดภายใต้                 ข้อสมมติฐานการดำเนินธุรกิจปัจจุบันอย่างต่อเนื่องในอนาคต

การร่วมค้าระหว่างบริษัทเอสซีจี มาร์เก็ตเพลส โฮลดิ้ง จำกัด และบริษัทมัส บี จำกัด (กลุ่มบริษัทเฟรเซอร์ส     พร็อพเพอร์ตี้ ลิมิเต็ด และกลุ่มบริษัทไทยเบฟเวอเรจ จำกัด (มหาชน)) ในบริษัทเบ็ตเตอร์บี มาร์เก็ตเพลส จำกัด

ตามที่ที่ประชุมคณะกรรมการบริษัท เมื่อวันที่ 27 กรกฎาคม 2565 มีมติอนุมัติให้บริษัทเบ็ตเตอร์บี มาร์เก็ตเพลส จำกัด (“BetterBe”) ซึ่งเป็นบริษัทย่อยของกลุ่มบริษัท ได้ปรับโครงสร้างทุนโดยการเสนอขายหุ้นสามัญเพิ่มทุนที่ออกใหม่ ให้แก่บริษัทมัส บี จำกัด ซึ่งเป็นบริษัทที่เกิดจากการร่วมทุนระหว่างกลุ่มบริษัทเฟรเซอร์ส พร็อพเพอร์ตี้ ลิมิเต็ด และกลุ่มบริษัทไทยเบฟเวอเรจ จำกัด (มหาชน) โดยการร่วมทุนดังกล่าวจะเกิดขึ้นเมื่อได้บรรลุเงื่อนไขต่างๆ ที่ได้ตกลงให้มีขึ้นก่อนการร่วมทุน (“เงื่อนไขบังคับก่อน”) แล้วเสร็จครบถ้วน ต่อมาเงื่อนไขบังคับก่อนที่สำคัญของการร่วมทุนได้บรรลุครบถ้วนแล้ว เมื่อวันที่ 31 พฤษภาคม 2566 BetterBe ได้ออกหุ้นเพิ่มทุนจำนวนรวม 78,120,000 หุ้น     ราคาหุ้นละ 25 บาท คิดเป็นมูลค่ารวมทั้งสิ้น 1,953 ล้านบาท ให้แก่บริษัทมัส บี จำกัด ส่งผลให้กลุ่มบริษัทถือหุ้นใน BetterBe คิดเป็นร้อยละ 50 และ BetterBe มีสถานะเป็นการร่วมค้าของกลุ่มบริษัท

กลุ่มบริษัทไม่ได้นำงบการเงินของ BetterBe และบริษัทย่อย มาจัดทำงบการเงินรวมนับตั้งแต่วันที่สูญเสียการควบคุม โดยมูลค่าตามบัญชีของหนี้สินสุทธิของ BetterBe และบริษัทย่อย ในงบการเงินรวมของกลุ่มบริษัท ณ วันที่สูญเสียการควบคุม มีจำนวน 913 ล้านบาท และมีกำไรจากการปรับมูลค่ายุติธรรมของเงินลงทุน จำนวน 2,866 ล้านบาท           ซึ่งรวมอยู่ในรายได้อื่นในงบกำไรขาดทุนรวม

ทั้งนี้ กลุ่มบริษัทได้วัดมูลค่ายุติธรรมของส่วนได้เสียใน BetterBe ณ วันที่สูญเสียการควบคุมด้วยราคาที่ตกลงกัน     ตามสัญญา ซึ่งราคาดังกล่าวกลุ่มบริษัทได้จ้างที่ปรึกษาทางการเงินภายนอกเพื่อเทียบเคียงกับมูลค่ายุติธรรม          โดยคำนวณจากการวิเคราะห์ตามสภาวะเศรษฐกิจและแนวโน้มของอุตสาหกรรมออนไลน์มาร์เก็ตแพลตฟอร์ม

ปี 2565

ในระหว่างปี 2565 กลุ่มบริษัทได้มีการซื้อธุรกิจที่สำคัญ ดังนี้

Sirplaste-Sociedade Industrial de Recuperados de Plástico, S.A. ประเทศโปรตุเกส

เมื่อวันที่ 5 เมษายน 2565 บริษัทย่อยภายใต้ธุรกิจเคมิคอลส์ได้เข้าซื้อหุ้นในสัดส่วนร้อยละ 70 ใน Sirplaste-Sociedade Industrial de Recuperados de Plástico, S.A. (“Sirplaste”) ซึ่งเป็นผู้ผลิตเม็ดพลาสติกรีไซเคิลคุณภาพสูงรายใหญ่ที่สุดในประเทศโปรตุเกส โดยการเข้าซื้อหุ้นดังกล่าวมีมูลค่าตามสัญญา 29.6 ล้านยูโร หรือเทียบเท่าเงินบาท 1,078 ล้านบาท โดยแบ่งชำระค่าหุ้นบางส่วนแล้วจำนวนเงิน 28.3 ล้านยูโร หรือเทียบเท่าเงินบาท 1,031 ล้านบาท และคาดว่าจะชำระค่าหุ้นส่วนที่เหลือปี 2567

การลงทุนใน Sirplaste เพื่อรองรับการขยายตัวของตลาดเม็ดพลาสติกรีไซเคิลในทวีปยุโรป เนื่องจาก Sirplaste มีฐานลูกค้าที่หลากหลายทั่วทั้งประเทศโปรตุเกสและประเทศอื่นๆ ในทวีปยุโรป นอกจากนี้ กลุ่มบริษัท           จะประสานความสามารถด้านเทคโนโลยีคอมพาวนด์ (Compounding Technology) กับ Sirplaste เพื่อความเข้าใจอย่างลึกซึ้งในความต้องการของลูกค้า และนำองค์ความรู้ดังกล่าวไปเร่งกระบวนการพัฒนาและปรับปรุงผลิตภัณฑ์ให้สามารถตอบสนองความต้องการของลูกค้าได้รวดเร็วมากขึ้น

Peute Recycling B.V. และบริษัทย่อย ประเทศเนเธอร์แลนด์

เมื่อวันที่ 15 กรกฏาคม 2565 บริษัทย่อยภายใต้ธุรกิจแพคเกจจิ้งได้เข้าซื้อหุ้นในสัดส่วนร้อยละ 100 ใน      Peute Recycling B.V. (“Peute”) ซึ่งเป็นบริษัทที่ดำเนินธุรกิจรีไซเคิลวัสดุบรรจุภัณฑ์ครอบคลุมทั้งกระดาษ  รีไซเคิลและพลาสติกรีไซเคิล ที่จดทะเบียนในประเทศเนเธอร์แลนด์ โดยการเข้าซื้อหุ้นดังกล่าวมีมูลค่า  ตามสัญญา 84.1 ล้านยูโร หรือเทียบเท่าเงินบาท 3,104 ล้านบาท

การลงทุนใน Peute เป็นการขยายธุรกิจเข้าสู่ตลาดธุรกิจรีไซเคิลวัสดุบรรจุภัณฑ์ซึ่งมีการเติบโตอย่างรวดเร็ว และเพื่อเสริมสร้างความแข็งแกร่งของธุรกิจบรรจุภัณฑ์ ตั้งแต่แหล่งวัตถุดิบ การผลิตสินค้า ตลอดจนธุรกิจโซลูชันบรรจุภัณฑ์แบบครบวงจร รวมถึงขยายเครือข่ายเพิ่มความสามารถในการจัดหาวัสดุรีไซเคิล

Recycling Holding Volendam B.V. และบริษัทย่อย ประเทศเนเธอร์แลนด์

เมื่อวันที่ 22 พฤศจิกายน 2565 บริษัทย่อยภายใต้ธุรกิจเคมิคอลส์ได้เข้าซื้อหุ้นในสัดส่วนร้อยละ 60 ใน Recycling Holding Volendam B.V. (“Kras”) ซึ่งเป็นบริษัทชั้นนำในธุรกิจการจัดการขยะใช้แล้วจากประเทศเนเธอร์แลนด์ โดยการเข้าซื้อหุ้นดังกล่าวมีมูลค่าตามสัญญา 55.1 ล้านยูโร หรือเทียบเท่าเงินบาท 2,074 ล้านบาท

การลงทุนในครั้งนี้จะเชื่อมโยงกับกลยุทธ์การเติบโตของธุรกิจเม็ดพลาสติกรีไซเคิลของกลุ่มบริษัท ซึ่งเป็น  ส่วนช่วยให้กลุ่มบริษัทเข้าสู่ธุรกิจพลาสติกรีไซเคิลครบวงจรมากยิ่งขึ้น โดยเริ่มตั้งแต่กระบวนการจัดเก็บขยะ กระบวนการรีไซเคิลพลาสติก ตลอดจนการแปรรูปเม็ดพลาสติกและส่งมอบให้ลูกค้าในทวีปยุโรป

อื่นๆ

เมื่อวันที่ 2 กันยายน 2565 บริษัทย่อยภายใต้ธุรกิจแพคเกจจิ้งได้เข้าซื้อหุ้นในสัดส่วนร้อยละ 90 และบริษัทย่อยภายใต้ธุรกิจซีเมนต์และผลิตภัณฑ์ก่อสร้างได้เข้าซื้อหุ้นในสัดส่วนร้อยละ 10 รวมเป็นเข้าซื้อหุ้นร้อยละ 100 ใน Jordan Trading Inc. (“Jordan”) ซึ่งเป็นบริษัทที่ดำเนินธุรกิจจัดหาและจัดจำหน่ายวัตถุดิบกระดาษรีไซเคิล        ที่จดทะเบียนในประเทศสหรัฐอเมริกา และเมื่อวันที่ 27 ธันวาคม 2565 บริษัทย่อยภายใต้กลุ่มธุรกิจแพคเกจจิ้งได้เข้าซื้อสินทรัพย์ในธุรกิจบรรจุภัณฑ์แบบอ่อนตัว (Flexible Packaging) จากบริษัทไซเบอร์ พริ้นท์กรุ๊ป จำกัด (“Cyber”) ซึ่งเป็นผู้ผลิตสิ่งพิมพ์และจำหน่ายบรรจุภัณฑ์ประเภทต่างๆ ในประเทศไทย โดยการเข้าซื้อธุรกิจดังกล่าวมีมูลค่าเงินลงทุนรวม 421 ล้านบาท

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 31 ธันวาคม 2565 การประเมินมูลค่ายุติธรรมได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว ยกเว้นสินทรัพย์และหนี้สินของ Kras ที่ได้มาเมื่อวันที่ 22 พฤศจิกายน 2565 การประเมินมูลค่ายุติธรรมยังไม่เสร็จสมบูรณ์ จึงถูกบันทึกบัญชีด้วยประมาณการมูลค่าในงบแสดงฐานะการเงินรวม ณ วันที่ 31 ธันวาคม 2565 ซึ่งอาจมีการปรับปรุงมูลค่ายุติธรรมของสินทรัพย์ที่ได้มาและหนี้สินที่รับมา และค่าความนิยม เมื่อการประเมินมูลค่ายุติธรรมแล้วเสร็จ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่าสำหรับมูลค่ายุติธรรมที่พิจารณาโดยใช้เกณฑ์ประมาณการ ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 31 ธันวาคม 2565 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขาย 5,789 ล้านบาท และ       มีกำไรสำหรับงวด 139 ล้านบาท ทั้งนี้ รายได้จากการขายของบริษัทย่อยดังกล่าวตั้งแต่วันที่ 1 มกราคม 2565         ถึงวันที่กลุ่มบริษัทได้มีการซื้อธุรกิจดังกล่าวเป็นจำนวนเงินรวม 13,729 ล้านบาท และมีกำไรสำหรับงวด        จำนวนเงินรวม 447 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 185 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

นอกจากการซื้อธุรกิจในระหว่างปี 2565 ดังกล่าวข้างต้น กลุ่มบริษัทมีรายการสำคัญที่เกี่ยวเนื่องกับการซื้อธุรกิจในปี 2564 ดังนี้

ในไตรมาสที่ 1 ของปี 2565 การประเมินมูลค่ายุติธรรมของสินทรัพย์ที่ได้มาและหนี้สินที่รับมาจากการซื้อธุรกิจ Deltalab, S.L. (“Deltalab”) (ประเทศสเปน) โดยผู้ประเมินราคาอิสระได้แล้วเสร็จ กลุ่มบริษัทมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรม โดยส่วนใหญ่เป็นการปรับปรุงมูลค่ายุติธรรมของสินทรัพย์ไม่มีตัวตนอื่นเพิ่มขึ้น 2,105 ล้านบาท และปรับปรุงค่าความนิยมจากการซื้อธุรกิจลดลง 1,770 ล้านบาท ซึ่ง          การปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

ในไตรมาสที่ 2 ของปี 2565 กลุ่มบริษัทได้บรรลุข้อตกลงในการจ่ายชำระเงินค่าหุ้นส่วนที่เหลือจำนวนเงินรวมทั้งสิ้น 2,340 พันล้านดองเวียดนาม หรือเทียบเท่าเงินบาท 3,527 ล้านบาท ให้กับผู้ถือหุ้นเดิมของ Duy Tan Plastics Manufacturing Corporation Joint Stock Company (“Duy Tan”) (ประเทศเวียดนาม) ซึ่งเป็นบริษัทย่อยที่ได้มาจากการซื้อธุรกิจ โดยกลุ่มบริษัทได้ปรับปรุงประมาณการเงินค่าหุ้นที่คาดว่าจะต้องจ่ายในอนาคตเพิ่มขึ้น จำนวนเงิน 394 พันล้านดองเวียดนาม หรือเทียบเท่าเงินบาท 582 ล้านบาท และรับรู้ค่าความนิยมจากการซื้อธุรกิจเพิ่มขึ้น จำนวน 195 ล้านบาท รวมทั้งรับรู้ผลขาดทุนจากการปรับปรุงประมาณการดังกล่าว จำนวน 387 ล้านบาท รวมแสดงอยู่ในค่าใช้จ่ายอื่นในงบกำไรขาดทุนรวม ทั้งนี้ กลุ่มบริษัทได้จ่ายชำระเงินค่าหุ้นดังกล่าวให้แก่ผู้ถือหุ้นเดิมของ Duy Tan ในเดือนกรกฎาคม 2565

# 5	บุคคลหรือกิจการที่เกี่ยวข้องกัน

รายการที่สำคัญกับกิจการที่เกี่ยวข้องกันสำหรับปีสิ้นสุดวันที่ 31 ธันวาคม และนโยบายการกำหนดราคาสรุปได้ดังนี้

ยอดคงเหลือ ณ วันที่ 31 ธันวาคม กับกิจการที่เกี่ยวข้องกันมีดังนี้

รายการเคลื่อนไหวระหว่างปีสำหรับเงินให้กู้ยืมแก่กิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ค่าตอบแทนคณะกรรมการบริษัทและผู้บริหารสำคัญ ประกอบด้วย ค่าตอบแทนที่จ่ายให้แก่คณะกรรมการบริษัทปูนซิเมนต์ไทย จำกัด (มหาชน) ตามข้อบังคับของบริษัท และค่าตอบแทนที่จ่ายให้แก่ผู้บริหารของกลุ่มบริษัท ซึ่งได้แก่ เงินเดือน โบนัส เงินตอบแทนพิเศษและอื่นๆ รวมทั้ง เงินสมทบกองทุนสำรองเลี้ยงชีพที่กลุ่มบริษัทจ่ายสมทบให้ผู้บริหารในฐานะพนักงานของกลุ่มบริษัท

# 6	เงินสดและรายการเทียบเท่าเงินสด

# 7	ลูกหนี้การค้า

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 120 วัน

ณ วันที่ 31 ธันวาคม 2566 ลูกหนี้การค้าที่ค้างชำระเกินวันครบกำหนดชำระของกลุ่มบริษัทมีการค้ำประกันในวงเงินจำนวน 3,213 ล้านบาท (2565: 3,233 ล้านบาท)

# 8	สินค้าคงเหลือ

# 9	เงินลงทุนในการร่วมค้าและบริษัทร่วม

รายการเคลื่อนไหวสำหรับปีสิ้นสุดวันที่ 31 ธันวาคม สำหรับเงินลงทุนในการร่วมค้าและบริษัทร่วม ซึ่งบันทึกโดยวิธีส่วนได้เสีย มีดังนี้

เงินลงทุนในการร่วมค้าและบริษัทร่วม ณ วันที่ 31 ธันวาคม และเงินปันผลรับจากเงินลงทุนระหว่างปีสิ้นสุดวันเดียวกัน มีดังนี้

สรุปข้อมูลทางการเงินของส่วนได้เสียของกลุ่มบริษัทในการร่วมค้าและบริษัทร่วมที่ไม่มีสาระสำคัญจากจำนวนเงินที่รายงานในงบการเงินรวมของกลุ่มบริษัท ดังนี้

ในเดือนตุลาคม 2566 บริษัทเอสซีจี เคมิคอลส์ จำกัด (มหาชน) (“SCGC”) และ Denka Company Limited ได้จัดตั้งบริษัทเดนกะ เอสซีจีซี แอดวานซ์ แมททีเรียลส์ จำกัด (“DSAM”) ซึ่งเป็นบริษัทร่วมทุนเพื่อประกอบธุรกิจผลิตและจัดจำหน่ายอะเซทิลีนแบล็ก (Acetylene black) ที่ใช้เป็นส่วนประกอบในการผลิตแบตเตอรี่ลิเธียมไอออนสำหรับยานยนต์ไฟฟ้า (EV) รวมถึงใช้เป็นส่วนประกอบในการผลิตสายส่งไฟฟ้าแรงสูงสำหรับพลังงานลมนอกชายฝั่ง โดยกลุ่มบริษัทมีสัดส่วนการถือหุ้นร้อยละ 40 ใน DSAM ซึ่งมีทุนจดทะเบียน 7,259 ล้านบาท โดย DSAM ได้เรียกชำระมูลค่าหุ้นร้อยละ 25 คิดเป็นมูลค่าการลงทุนของกลุ่มบริษัทจำนวนเงิน 726 ล้านบาท ต่อมาในเดือนมกราคม 2567 SCGC ได้ชำระมูลค่าหุ้นเพิ่มเติม คิดเป็นจำนวนเงิน 567 ล้านบาท ทั้งนี้คาดว่าโรงงานจะสร้างเสร็จภายในครึ่งปีแรกของปี 2569

การจ่ายเงินปันผลเป็นหุ้นสามัญ

ในไตรมาสที่ 2 ของปี 2566 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติจ่ายเงินปันผลประจำปี 2565 เป็นเงินสดและหุ้นสามัญ โดยมีกำหนดจ่ายในวันที่ 11 พฤษภาคม 2566 ซึ่งกลุ่มบริษัทมีสิทธิรับเงินปันผลเป็นหุ้นสามัญ จำนวน 66 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 66 ล้านบาท

# 10	อสังหาริมทรัพย์เพื่อการลงทุน

กลุ่มบริษัทได้มีการประเมินมูลค่ายุติธรรมของอสังหาริมทรัพย์เพื่อการลงทุน โดยพิจารณาจากราคาตลาด
ตามเกณฑ์ของสินทรัพย์ที่ใช้งานอยู่ในปัจจุบัน ณ วันที่ 31 ธันวาคม 2566 มีมูลค่ายุติธรรมจำนวน 14,213 ล้านบาท 
(2565: 11,824 ล้านบาท)

การวัดมูลค่ายุติธรรมของอสังหาริมทรัพย์เพื่อการลงทุนถูกจัดลำดับชั้นการวัดมูลค่ายุติธรรมอยู่ในระดับที่ 3 จากเกณฑ์ข้อมูลที่นำมาใช้ ซึ่งใช้วิธีการคิดลดกระแสเงินสดและวิธีราคาตลาดในการประเมินมูลค่ายุติธรรม

# 11	ที่ดิน อาคารและอุปกรณ์

ในปี 2566 สินทรัพย์สิทธิการใช้ของกลุ่มบริษัทเพิ่มขึ้นเป็นจำนวน 5,256 ล้านบาท (2565: 3,670 ล้านบาท)

ในปี 2566 กลุ่มบริษัทได้บันทึกต้นทุนการกู้ยืมที่เกี่ยวข้องกับการได้มาซึ่งที่ดิน อาคารและอุปกรณ์เป็นส่วนหนึ่งของต้นทุนงานระหว่างก่อสร้าง จำนวน 3,428 ล้านบาท (2565: 3,892 ล้านบาท) โดยมีอัตราดอกเบี้ยที่รับรู้ร้อยละ 
1.00 ถึง 5.89 ต่อปี (2565: ร้อยละ 0.60 ถึง 6.44 ต่อปี)

ในปี 2566 กลุ่มบริษัทได้รับรู้ผลขาดทุนจากการด้อยค่าของที่ดิน อาคารและอุปกรณ์จำนวน 1,492 ล้านบาท ส่วนใหญ่
จากธุรกิจซีเมนต์ในประเทศเมียนมา (2565: 634 ล้านบาท) ซึ่งรวมอยู่ในค่าใช้จ่ายอื่นในงบกำไรขาดทุนรวม

ในการทดสอบการด้อยค่าของที่ดิน อาคารและอุปกรณ์ที่มีข้อบ่งชี้การด้อยค่า กลุ่มบริษัทกำหนดมูลค่าที่คาดว่าจะได้รับคืนจากมูลค่าจากการใช้ซึ่งใช้วิธีการคิดลดกระแสเงินสดในอนาคตที่คาดว่าจะได้รับ หรือมูลค่าที่คาดว่าจะได้รับคืนจากมูลค่ายุติธรรมหักต้นทุนในการจำหน่ายจากมูลค่าคงเหลือของหน่วยสินทรัพย์ แล้วแต่จำนวนเงินใดจะสูงกว่า

สำหรับการประเมินมูลค่าที่คาดว่าจะได้รับคืนด้วยวิธีการคิดลดกระแสเงินสดในอนาคตที่คาดว่าจะได้รับ กลุ่มบริษัทใช้กระแสเงินสดในอนาคตเป็นประมาณการสำหรับห้าปีข้างหน้า ประมาณการสำหรับมูลค่าสุดท้าย และใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท ซึ่งกำหนดจากประมาณการและดุลยพินิจของผู้บริหาร ทั้งนี้ กลุ่มบริษัทมีการใช้ผู้ประเมินราคาอิสระในการประเมินมูลค่ายุติธรรมของสินทรัพย์ที่กำหนดมูลค่าที่คาดว่าจะได้รับคืนด้วยวิธีมูลค่ายุติธรรมหักต้นทุนในการจำหน่าย และการวัดมูลค่ายุติธรรมดังกล่าวถูกจัดลำดับชั้นการวัดมูลค่ายุติธรรมอยู่ในระดับที่ 3

ในปี 2566 บริษัทย่อยภายใต้ธุรกิจแพคเกจจิ้งพิจารณาอายุคงเหลือของอาคารและสิ่งปลูกสร้าง และเครื่องจักรและอุปกรณ์บางส่วน ซึ่งส่งผลให้เกิดการเปลี่ยนแปลงในระยะเวลาอายุการใช้ประโยชน์โดยประมาณของสินทรัพย์ โดยกลุ่มบริษัทคาดว่าสินทรัพย์ดังกล่าวสามารถให้ประโยชน์ได้เป็นเวลา 15 ถึง 40 ปี นับจากวันที่ก่อสร้างสินทรัพย์เสร็จสิ้นและพร้อมใช้งาน (เดิม 5 ถึง 25 ปี) จากการขยายอายุการใช้ประโยชน์ของสินทรัพย์ดังกล่าว   ส่งผลให้ค่าเสื่อมราคาสำหรับปีสิ้นสุดวันที่ 31 ธันวาคม 2566 ลดลงประมาณ 514 ล้านบาท

# 12	สัญญาเช่า

กลุ่มบริษัทเช่าที่ดิน อาคาร ยานพาหนะและอุปกรณ์ ทั้งในและต่างประเทศ โดยค่าเช่ามีกำหนดชำระและอัตราที่ระบุไว้ในสัญญา

ทั้งนี้ ค่าเช่าจ่ายที่ผันแปรส่วนใหญ่เป็นสัญญาเช่ารถเพื่อขนส่งคอนกรีต มีกำหนดระยะเวลา 1 ปี โดยมีสิทธิต่ออายุสัญญาเช่าเมื่อสิ้นสุดอายุสัญญา และเงื่อนไขในการจ่ายชำระเป็นเงื่อนไขปกติทั่วไป

# 13	ค่าความนิยมและสินทรัพย์ไม่มีตัวตนอื่น

ค่าตัดจำหน่ายของสินทรัพย์ไม่มีตัวตนอื่นแสดงไว้ในต้นทุนขาย ต้นทุนในการจัดจำหน่าย และค่าใช้จ่ายในการบริหารในงบกำไรขาดทุนรวม

การทดสอบการด้อยค่าของหน่วยสินทรัพย์ที่ก่อให้เกิดเงินสดที่มีค่าความนิยม

เพื่อวัตถุประสงค์ในการทดสอบการด้อยค่า ค่าความนิยมได้ถูกปันส่วนให้กับหน่วยสินทรัพย์ที่ก่อให้เกิดเงินสดของกลุ่มบริษัทซึ่งถูกแสดงตามส่วนงาน ดังต่อไปนี้

กลุ่มบริษัทกำหนดมูลค่าที่คาดว่าจะได้รับคืนจากมูลค่าจากการใช้ ซึ่งใช้วิธีการคิดลดกระแสเงินสดในอนาคตที่คาดว่าจะได้รับ ทั้งนี้ กลุ่มบริษัทใช้กระแสเงินสดในอนาคตเป็นประมาณการสำหรับห้าปีข้างหน้า ประมาณการสำหรับมูลค่าสุดท้าย และใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท ซึ่งกำหนดจากประมาณการและดุลยพินิจของผู้บริหารโดยอ้างอิงข้อมูลที่เคยเกิดขึ้นในอดีตจากแหล่งข้อมูลภายนอกและภายใน ข้อสมมติที่สำคัญที่ใช้ในการประมาณมูลค่าที่คาดว่าจะได้รับคืน ได้แก่ อัตราคิดลดร้อยละ 4.40 ถึง 7.63 (2565: ร้อยละ 5.38 ถึง 8.98)

# 14	สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกัน ซึ่งแสดงรวมไว้ในงบแสดงฐานะการเงินรวมโดยมีรายละเอียดดังนี้

รายการเคลื่อนไหวของสินทรัพย์และหนี้สินภาษีเงินได้รอการตัดบัญชีที่เกิดขึ้นในระหว่างปี มีดังนี้

กฎระเบียบของรัฐบาลในสหราชอาณาจักรได้ประกาศปรับเพิ่มอัตราภาษีเงินได้นิติบุคคลจากอัตราร้อยละ 19 เป็นอัตราร้อยละ 25 (สำหรับกิจการที่มีกำไรสุทธิมากกว่า 250,000 ปอนด์สเตอร์ลิง) โดยจะมีผลตั้งแต่วันที่ 1 เมษายน 2566 เป็นต้นไป กลุ่มบริษัทปรับเพิ่มสินทรัพย์และหนี้สินภาษีเงินได้รอการตัดบัญชีตามการเปลี่ยนแปลงอัตราภาษี ทำให้ค่าใช้จ่ายภาษีเงินได้ในงบกำไรขาดทุนรวมสำหรับปี 2565 เพิ่มขึ้น 124 ล้านบาท

ผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้ ซึ่งกลุ่มบริษัทไม่ได้รับรู้เป็นสินทรัพย์ (หนี้สิน) ภาษีเงินได้รอการตัดบัญชี มีรายละเอียดดังนี้

ผลขาดทุนทางภาษีที่ยังไม่ได้ใช้ซึ่งกลุ่มบริษัทยังไม่ได้รับรู้เป็นสินทรัพย์ภาษีเงินได้รอการตัดบัญชีเป็นผลขาดทุนทางภาษีที่ยังไม่สิ้นสุดการให้ประโยชน์ตามกฎหมายเกี่ยวกับภาษีเงินได้ โดยจะสิ้นสุดการให้ประโยชน์ภายในปี 2572

ณ วันที่ 31 ธันวาคม 2566 และ 2565 กลุ่มบริษัทไม่ได้บันทึกหนี้สินภาษีเงินได้รอการตัดบัญชีสำหรับผลแตกต่างชั่วคราวที่เกิดจากการลงทุนในบริษัทย่อย อันเนื่องมาจากกลุ่มบริษัทสามารถควบคุมจังหวะเวลาในการกลับรายการผลแตกต่างชั่วคราวได้ และมีความเป็นไปได้แน่นอนที่ผลแตกต่างชั่วคราวจะไม่ได้กลับรายการภายในระยะเวลาที่คาดการณ์ได้ในอนาคต

# 15	การเปลี่ยนแปลงของหนี้สินที่เกิดจากกิจกรรมจัดหาเงิน

การเปลี่ยนเเปลงของหนี้สินที่มีสาระสำคัญที่เกิดจากกิจกรรมจัดหาเงินเป็นดังนี้

เมื่อวันที่ 29 พฤศจิกายน 2566 บริษัทย่อยแห่งหนึ่งภายใต้ธุรกิจเคมิคอลส์ดำเนินการชำระคืนเงินกู้ยืมระยะยาวสำหรับโครงการปิโตรเคมีในประเทศเวียดนามแก่สถาบันการเงินก่อนครบกำหนดชำระเป็นจำนวนเงินรวมทั้งสิ้น 1,289 ล้านดอลลาร์สหรัฐ หรือเทียบเท่าเงินบาทประมาณ 46,338 ล้านบาท โดยแหล่งเงินทุนมาจากเงินกู้ยืมจาก  กลุ่มบริษัทที่มีสิทธิแปลงสภาพเป็นทุน

ต่อมาในเดือนกุมภาพันธ์ 2567 บริษัทย่อยดังกล่าวได้รับหนังสือจากหน่วยงานภาครัฐที่เกี่ยวข้องเรื่องการเปลี่ยนแปลงกำหนดการจ่ายชำระคืนเงินกู้ยืมส่วนที่เหลือจากเดิมที่จะถึงกำหนดชำระคืนเงินต้นงวดแรกในเดือนพฤษภาคม 2567 เปลี่ยนเป็นเดือนพฤศจิกายน 2567 โดยรอบการจ่ายชำระคืนใหม่จะสิ้นสุดภายในเดือนพฤษภาคม 2576

# 16	หนี้สินที่มีภาระดอกเบี้ย

เมื่อวันที่ 3 ตุลาคม 2566 บริษัทเอสซีจี แพคเกจจิ้ง จำกัด (มหาชน) ได้ลงนามรับการสนับสนุนสินเชื่อสีเขียว (Green Loan) จากสถาบันการเงินแห่งหนึ่งในประเทศ จำนวนเงิน 3,000 ล้านบาท ระยะเวลา 5 ปี อัตราดอกเบี้ยลอยตัว โดยจะมีการทยอยเบิกใช้เงินเพื่อนำไปลงทุนในโครงการที่สอดคล้องกับกรอบการจัดหาเงินทุนด้านสิ่งแวดล้อม (Green Financing Framework)

ณ วันที่ 31 ธันวาคม 2566 กลุ่มบริษัทมีวงเงินเบิกเกินบัญชีธนาคารหลายแห่งจำนวนเงินประมาณ 13,649 ล้านบาท (2565: 10,974 ล้านบาท)

ณ วันที่ 31 ธันวาคม 2566 กลุ่มบริษัทมีวงเงินกู้ยืมระยะยาวส่วนที่ยังไม่ได้เบิกถอนรวมเทียบเท่าเงินบาท จำนวน 4,324 ล้านบาท (2565: 26,473 ล้านบาท)

ในปี 2566 เงินกู้ยืมระยะยาวของกลุ่มบริษัทมีอัตราดอกเบี้ยร้อยละ 0.75 ถึง 7.25 ต่อปี (2565: ร้อยละ 0.75 ถึง 8.50 ต่อปี)

หุ้นกู้

ณ วันที่ 31 ธันวาคม 2566 บริษัทและบริษัทย่อยมีหุ้นกู้ประเภทไม่ด้อยสิทธิและไม่มีหลักประกัน มูลค่ารวม 
215,500 ล้านบาท (2565: 215,500 ล้านบาท) ดังนี้

# 17	ประมาณการหนี้สินไม่หมุนเวียนสำหรับผลประโยชน์พนักงาน

กลุ่มบริษัทจ่ายค่าชดเชยผลประโยชน์ที่กำหนดไว้ตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

ประมาณการหนี้สินไม่หมุนเวียนสำหรับผลประโยชน์พนักงานในงบแสดงฐานะการเงินรวม ณ วันที่ 31 ธันวาคม

การเปลี่ยนแปลงในมูลค่าปัจจุบันของประมาณการหนี้สินไม่หมุนเวียนของโครงการผลประโยชน์

ผลขาดทุน (กำไร) จากการวัดมูลค่าใหม่ตามหลักคณิตศาสตร์ประกันภัยที่รับรู้ในกำไรขาดทุนเบ็ดเสร็จอื่น ณ วันสิ้นรอบระยะเวลารายงานเกิดขึ้นจาก

ข้อสมมติในการประมาณการตามหลักคณิตศาสตร์ประกันภัย

ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน

*	อัตราผลตอบแทนในท้องตลาดของพันธบัตรรัฐบาลสำหรับเงินชดเชยตามกฎหมายแรงงานและเงินบำเหน็จ

**	ขึ้นอยู่กับระยะเวลาการทำงานของพนักงาน

*** อ้างอิงตามตารางมรณะไทย 2560 ประเภทสามัญ (TMO2017: Thai Mortality Ordinary Table 2017)

ณ วันที่ 31 ธันวาคม 2566 กลุ่มบริษัทมีระยะเวลาถัวเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานประมาณ 6 - 27 ปี (2565: 7 - 29 ปี)

การวิเคราะห์ความอ่อนไหว

การเปลี่ยนแปลงในแต่ละข้อสมมติที่เกี่ยวข้องในการประมาณการตามหลักคณิตศาสตร์ประกันภัยที่อาจเป็นไปได้อย่างสมเหตุสมผล ณ วันสิ้นรอบระยะเวลารายงาน โดยถือว่าข้อสมมติอื่นๆ คงที่ จะมีผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้เป็นจำนวนเงินดังต่อไปนี้

แม้ว่าการวิเคราะห์นี้ไม่ได้คำนึงถึงการกระจายตัวแบบเต็มรูปแบบของกระแสเงินสดที่คาดหวังภายใต้โครงการดังกล่าว แต่ได้แสดงประมาณการความอ่อนไหวของข้อสมมติต่างๆ

# 18	สำรองตามกฎหมาย

ตามบทบัญญัติแห่งพระราชบัญญัติบริษัทมหาชน จำกัด พ.ศ. 2535 มาตรา 116 บริษัทจะต้องจัดสรรทุนสำรอง(“สำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน เงินสำรองนี้จะนำไปจ่ายเป็นเงินปันผลไม่ได้

# 19	ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานธุรกิจ โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

กลุ่มบริษัทได้เปิดเผยข้อมูลเพิ่มเติมเกี่ยวกับรายได้จากการขาย และ EBITDA ของส่วนงานธุรกิจซีเมนต์และผลิตภัณฑ์ก่อสร้าง ซึ่งประกอบด้วย เอสซีจี ซีเมนต์แอนด์กรีนโซลูชัน เอสซีจี สมาร์ทลีฟวิง เอสซีจี เดคคอร์ และเอสซีจี ดิสทริบิวชั่น แอนด์ รีเทล

ข้อมูลตามส่วนงานธุรกิจสำหรับปีสิ้นสุดวันที่ 31 ธันวาคม มีดังนี้

หมายถึง กำไรก่อนส่วนแบ่งกำไรของการร่วมค้าและบริษัทร่วมตามวิธีส่วนได้เสีย ต้นทุนทางการเงิน ภาษีเงินได้ ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม และไม่รวมกำไรจากการปรับมูลค่ายุติธรรมของเงินลงทุน

หมายถึง กำไรสำหรับปีส่วนที่เป็นของผู้ถือหุ้นของบริษัท

ข้อมูลเพิ่มเติมของธุรกิจซีเมนต์และผลิตภัณฑ์ก่อสร้าง

ผลการดำเนินงานของส่วนงานธุรกิจ

ส่วนงานภูมิศาสตร์

กลุ่มบริษัทได้ขยายการลงทุนและดำเนินกิจการในต่างประเทศ โดยนำเสนอข้อมูลเกี่ยวกับการจำแนกส่วนงานภูมิศาสตร์สำหรับรายการรายได้จากการขายและสินทรัพย์ไม่หมุนเวียนที่มีมูลค่าเป็นสาระสำคัญ โดยรายได้จากการขายตามส่วนงานแยกตามที่ตั้งทางภูมิศาสตร์ของลูกค้า และสินทรัพย์ไม่หมุนเวียนตามส่วนงานแยกตามสถานที่ตั้งทางภูมิศาสตร์ของสินทรัพย์

ข้อมูลเกี่ยวกับส่วนงานภูมิศาสตร์

ลูกค้ารายใหญ่

กลุ่มบริษัทไม่มีรายได้จากลูกค้ารายหนึ่งรายใดที่มีมูลค่าตั้งแต่ร้อยละ 10 ของรายได้จากการขายของกลุ่มบริษัท

# 20	รายได้อื่น

# 21	ต้นทุนในการจัดจำหน่าย

# 22	ค่าใช้จ่ายในการบริหาร

# 23	ค่าใช้จ่ายผลประโยชน์ของพนักงาน

กลุ่มบริษัทได้จัดให้มีเงินทุนสำรองเลี้ยงชีพเพื่อจ่ายให้พนักงานเมื่อออกจากงาน โดยบริษัทจ่ายในอัตราร้อยละ 5 ถึง 10 ของเงินเดือนพนักงาน ทั้งนี้ขึ้นอยู่กับอายุงานของพนักงาน

กลุ่มบริษัทได้จัดให้มีเงินกองทุนสำรองเลี้ยงชีพซึ่งได้จดทะเบียนเป็นนิติบุคคลกับกระทรวงการคลังตามพระราชบัญญัติกองทุนสำรองเลี้ยงชีพ พ.ศ. 2530 อีกประเภทหนึ่งสำหรับพนักงานของบริษัทบนพื้นฐานความสมัครใจของพนักงานในการเป็นสมาชิกของกองทุน พนักงานที่จะสมัครเป็นสมาชิกกองทุนนี้ต้องจ่ายเงินสะสมเป็นรายเดือนเข้ากองทุนในอัตราร้อยละ 2 ถึง 15 ของเงินเดือน และบริษัทจะจ่ายสมทบเป็นรายเดือนเข้ากองทุนในอัตราร้อยละ 2 ถึง 13 ของเงินเดือนสมาชิก ทั้งนี้ขึ้นอยู่กับอายุงานของสมาชิก

# 24	ภาษีเงินได้

การกระทบยอดเพื่อหาอัตราภาษีที่แท้จริง

# 25	เงินปันผล

เงินปันผลที่บริษัทจ่ายให้ผู้ถือหุ้น มีดังนี้

# 26	เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรม
อย่างสมเหตุสมผล

ในไตรมาสที่ 1 ของปี 2566 กลุ่มบริษัทได้ลงทุนในกองทุนรวมกับบริษัทหลักทรัพย์จัดการกองทุนแห่งหนึ่ง จำนวนเงิน 5,000 ล้านบาท ซึ่งวัดมูลค่ายุติธรรมผ่านกำไรหรือขาดทุน โดยมีอัตราผลตอบแทนเฉลี่ยประมาณร้อยละ 1.7 ต่อปี และระยะเวลาในการถือครองประมาณ 1 ปี

ณ วันที่ 31 ธันวาคม 2566 เงินลงทุนในตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่น ส่วนใหญ่ลงทุนในกองทุนส่วนบุคคลซึ่งบริหารงานโดยบริษัทบริหารสินทรัพย์อิสระ 2 ราย ได้ลงทุนในตราสารหนี้ที่มีสภาพคล่องสูงและถูกจัดอันดับอยู่ในระดับความน่าเชื่อถือที่สามารถลงทุนได้ โดยมีอัตราผลตอบแทนร้อยละ 1.33 ถึง 3.38 ต่อปี (31 ธันวาคม 2565: ร้อยละ 0.53 ถึง 3.05 ต่อปี)

กลุ่มบริษัทมีข้อตกลงในสัญญาที่ให้สิทธิในการซื้อหรือขายหุ้นสามัญส่วนที่เหลือ (Put/Call options) กับผู้ถือหุ้นเดิมของบริษัทย่อยบางแห่งที่กลุ่มบริษัทเข้าซื้อธุรกิจ การกำหนดราคาและระยะเวลาในการใช้สิทธิเป็นไปตามเงื่อนไข
ที่ระบุไว้ในสัญญา โดยในไตรมาสที่ 2 ของปี 2566 กลุ่มบริษัทได้บันทึกสิทธิในการซื้อหรือขายหุ้นสามัญส่วนที่เหลือในสัดส่วนร้อยละ 44.48 ของบริษัทย่อยแห่งหนึ่งภายใต้ธุรกิจแพคเกจจิ้ง ด้วยมูลค่าปัจจุบันของราคาหุ้นที่จะใช้สิทธิเป็นหนี้สินทางการเงินในงบแสดงฐานะการเงินรวมของกลุ่มบริษัท เนื่องจากมีความเป็นไปได้ในการใช้สิทธิ ทั้งนี้ ณ วันที่ 31 ธันวาคม 2566 หนี้สินดังกล่าวมีมูลค่ารวมประมาณ 22,313 ล้านบาท โดยจะเริ่มใช้สิทธิได้ตั้งแต่เดือนมิถุนายน 2567 เป็นต้นไป

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในตราสารหนี้ที่เป็นหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วย
อัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของ
เครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

สินทรัพย์และหนี้สินอนุพันธ์ ได้แก่ สัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคา อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้นและสัญญาแลกเปลี่ยน
อัตราดอกเบี้ยคำนวณมูลค่ายุติธรรมจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (yield curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

-	เงินลงทุนในตราสารทุนและเงินลงทุนในหุ้นบุริมสิทธิแปลงสภาพที่ไม่ได้อยู่ในความต้องการของตลาดใช้
เทคนิคการประเมินมูลค่า โดยอ้างอิงมูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง 
เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

เครื่องมือทางการเงินที่วัดมูลค่าด้วยราคาทุนตัดจำหน่าย

กลุ่มบริษัทพิจารณามูลค่ายุติธรรมระดับ 2 สำหรับหุ้นกู้โดยคำนวณจากราคาซื้อขายที่ประกาศอยู่ในสมาคมตลาดตราสารหนี้ไทย โดยใช้ราคาปิด ณ วันสิ้นรอบระยะเวลารายงาน

นโยบายการจัดการความเสี่ยงทางด้านการเงิน

กรอบการบริหารจัดการความเสี่ยง

คณะกรรมการการเงินของกลุ่มบริษัทมีหน้าที่กำหนดนโยบายและแนวทางการบริหารความเสี่ยงด้านการเงินและอัตราแลกเปลี่ยนที่เกี่ยวข้องกับการใช้จ่ายในการลงทุน เงินลงทุน เงินกู้ เงินฝาก และธุรกรรมการค้าระหว่างประเทศ รวมถึงการกำหนดนโยบายและกำกับดูแลการบริหารตราสารอนุพันธ์ทางการเงิน และการบริหารเงินสด เพื่อให้การดำเนินงานด้านการเงินของกลุ่มบริษัทเป็นไปอย่างมีประสิทธิภาพ ภายใต้ความเสี่ยงที่ยอมรับได้และเป็นไปในแนวทางเดียวกันในกลุ่มบริษัท และจะทบทวนปรับปรุงนโยบายให้เหมาะสมกับสถานการณ์ที่เปลี่ยนแปลงไป โดยคณะกรรมการการเงินของกลุ่มบริษัทจะติดตามสถานะทางการเงินและจัดทำรายงานต่อคณะจัดการของกลุ่มบริษัทอย่างสม่ำเสมอ

(1)    ความเสี่ยงด้านเครดิต

ความเสี่ยงด้านเครดิตเป็นความเสี่ยงจากการสูญเสียทางการเงินของกลุ่มบริษัท หากลูกค้าหรือคู่สัญญาทางการเงินไม่สามารถปฏิบัติตามภาระผูกพันตามสัญญา

(1.1)     เงินสดและรายการเทียบเท่าเงินสด และอนุพันธ์

ความเสี่ยงด้านเครดิตของกลุ่มบริษัทที่เกิดจากเงินสดและรายการเทียบเท่าเงินสดและอนุพันธ์ 
มีจำกัดเนื่องจากคู่สัญญาเป็นธนาคารและสถาบันการเงิน ซึ่งกลุ่มบริษัทพิจารณาว่ามีความเสี่ยงด้านเครดิตต่ำ

(1.2)     เงินลงทุนในตราสารหนี้

ความเสี่ยงด้านเครดิตของกลุ่มบริษัทมีจำกัดเนื่องจากกลุ่มบริษัทมีการลงทุนในตราสารหนี้ที่มีสภาพคล่องและอันดับความน่าเชื่อถือสูง

(1.3)     ลูกหนี้การค้า

ความเสี่ยงด้านเครดิตของกลุ่มบริษัทได้รับอิทธิพลมาจากลักษณะเฉพาะตัวของลูกค้าแต่ละราย อย่างไรก็ตาม ผู้บริหารได้พิจารณาถึงปัจจัยต่างๆ ซึ่งอาจส่งผลต่อความเสี่ยงด้านเครดิตของลูกค้าแต่ละราย รวมถึงความเสี่ยงที่เกี่ยวข้องกับอุตสาหกรรมและประเทศที่ลูกค้าดำเนินธุรกิจอยู่

กลุ่มบริษัทกำหนดนโยบายด้านเครดิตเพื่อวิเคราะห์ความน่าเชื่อถือของลูกค้ารายใหม่แต่ละรายก่อนที่กลุ่มบริษัทจะกำหนดวงเงินสินเชื่อ ระยะเวลา และเงื่อนไขทางการค้า โดยยอดขายที่เกินกว่าวงเงินดังกล่าวจะต้องได้รับการอนุมัติจากผู้มีอำนาจ

กลุ่มบริษัทจำกัดความเสี่ยงด้านเครดิตของลูกหนี้การค้าด้วยการกำหนดระยะเวลาสูงสุดในการจ่ายชำระ และมีการติดตามยอดคงค้างของลูกหนี้การค้าอย่างสม่ำเสมอ กลุ่มบริษัทพิจารณาการด้อยค่าทุกวันสิ้นรอบระยะเวลารายงาน อัตราการตั้งสำรองของผลขาดทุนด้านเครดิตที่คาดว่าจะเกิดขึ้นคำนวณโดยพิจารณาจากอายุหนี้คงค้างนับจากวันที่ถึงกำหนดชำระ และสะท้อนผลแตกต่างระหว่างสภาวะเศรษฐกิจในอดีตที่ผ่านมา สภาวะเศรษฐกิจในปัจจุบันและมุมมองของกลุ่มบริษัทที่มีต่อสภาวะเศรษฐกิจตลอดอายุที่คาดการณ์ไว้ของลูกหนี้

ข้อมูลเกี่ยวกับลูกหนี้การค้าและสินทรัพย์ที่เกิดจากสัญญาเปิดเผยในหมายเหตุข้อ 7

(2)    ความเสี่ยงด้านสภาพคล่อง

กลุ่มบริษัทกำกับดูแลความเสี่ยงด้านสภาพคล่องและรักษาระดับของเงินสดและรายการเทียบเท่าเงินสดที่ผู้บริหารพิจารณาว่าเพียงพอ เพื่อใช้ในการดำเนินงานของกลุ่มบริษัท รวมถึงการชำระหนี้สินที่ครบกำหนดชำระ เพื่อลดความเสี่ยงจากการขาดสภาพคล่องในอนาคต

หนี้สินทางการเงินที่มีภาระดอกเบี้ย ณ วันที่ 31 ธันวาคม มีอัตราผลตอบแทนที่แท้จริง และระยะเวลาที่ครบกำหนดชำระ ดังนี้

(3)   ความเสี่ยงด้านตลาด

กลุ่มบริษัทมีความเสี่ยงที่มูลค่ายุติธรรมหรือกระแสเงินสดในอนาคตของเครื่องมือทางการเงินจะมีความผันผวนอันเนื่องมาจากการเปลี่ยนแปลงของราคาตลาด ความเสี่ยงด้านตลาดมีดังนี้

(3.1)		การปฏิรูปอัตราดอกเบี้ยอ้างอิง

เนื่องมาจากการปฏิรูปอัตราดอกเบี้ยอ้างอิงและการยุติการใช้ LIBOR ในไตรมาสที่ 2 ของปี 2566 กลุ่มบริษัทได้ดำเนินการแก้ไขเงื่อนไขสัญญากับคู่สัญญา โดยสัญญาคงค้างที่มีวันครบกำหนดหลังจากวันที่ 30 มิถุนายน 2566 ที่อ้างอิงอัตราดอกเบี้ย LIBOR และ THBFIX ได้เปลี่ยนไปใช้อัตราดอกเบี้ย SOFR และอัตราดอกเบี้ย THOR หรืออัตราดอกเบี้ยอ้างอิงอื่นตามความเหมาะสม ทั้งนี้ การแก้ไขสัญญาข้างต้นไม่ส่งผลกระทบอย่างเป็นสาระสำคัญต่อความเสี่ยงด้านการเงินและงบการเงินรวมของกลุ่มบริษัท

(3.2)     ความเสี่ยงด้านอัตราแลกเปลี่ยน

ความเสี่ยงจากอัตราแลกเปลี่ยนเงินตราต่างประเทศเกิดจากความผันผวนของอัตราแลกเปลี่ยน

กลุ่มบริษัทมีความเสี่ยงจากความผันผวนของอัตราแลกเปลี่ยนเงินตราต่างประเทศซึ่งเกิดจากการซื้อการขาย การจ่ายชำระค่าเครื่องจักรและอุปกรณ์ และรายการรับจ่ายอื่นๆ ที่เป็นสกุลเงินตราต่างประเทศ กลุ่มบริษัทบริหารจัดการความเสี่ยงดังกล่าวโดยการทำสัญญาซื้อขายเงินตราต่างประเทศล่วงหน้า (Forward Exchange Contract) เพื่อป้องกันความเสี่ยงในสินทรัพย์และหนี้สินทางการเงินที่เป็นสกุลเงินตราต่างประเทศ สัญญาซื้อขายเงินตราต่างประเทศล่วงหน้าที่ทำสัญญา ณ วันสิ้นรอบระยะเวลารายงานเกี่ยวข้องกับการซื้อและขายในสกุลเงินตราต่างประเทศที่คาดการณ์ว่าจะเกิดขึ้นในภายหลัง

ณ วันที่ 31 ธันวาคม กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศที่สำคัญจากการมีสินทรัพย์และหนี้สินที่เป็นเงินตราต่างประเทศดังนี้

ณ วันที่ 31 ธันวาคม 2566 บริษัทมีเงินฝากสกุลต่างประเทศ และได้ทำสัญญาขายเงินตราต่างประเทศล่วงหน้า (Forward Exchange Contract) เพื่อป้องกันความเสี่ยงทั้งจำนวน เป็นจำนวนเงิน 30 ล้านดอลลาร์สหรัฐ หรือเทียบเท่าเงินบาท 1,022 ล้านบาท โดยสัญญาดังกล่าวจะครบกำหนดภายในเดือนมกราคม 2567

สัญญาแลกเปลี่ยนเงินตราต่างประเทศ

กลุ่มบริษัทได้ทำสัญญาแลกเปลี่ยนสกุลเงินกับธนาคารในต่างประเทศแห่งหนึ่ง เพื่อป้องกันความเสี่ยงจากการจ่ายชำระเงินกู้ยืมระยะยาวจำนวน 39 ล้านดอลลาร์สหรัฐ หรือเทียบเท่าเงินบาท 1,339 ล้านบาท โดยการแลกเปลี่ยนสกุลเงินจากสกุลดอลลาร์สหรัฐเป็นสกุลเงินที่ใช้ในการดำเนินงาน สัญญาดังกล่าวจะครบกำหนดภายในเดือนมกราคม 2570

การวิเคราะห์ความอ่อนไหว

การแข็งค่าและการอ่อนค่า ที่เป็นไปได้อย่างสมเหตุสมผลของสกุลเงินที่ใช้ในการดำเนินงานที่มีต่อสกุลเงินตราต่างประเทศ ณ วันที่ 31 ธันวาคม ส่งผลกระทบต่อการวัดมูลค่าของเครื่องมือทางการเงินในสกุลเงินตราต่างประเทศ และส่งผลกระทบต่อกำไรหรือขาดทุนเป็นจำนวนเงินตามที่แสดงไว้ด้านล่าง โดยการวิเคราะห์ตั้งอยู่บนข้อสมมติที่ว่าตัวแปรอื่นโดยเฉพาะอัตราดอกเบี้ยเป็นอัตราคงที่

(3.3)     ความเสี่ยงด้านอัตราดอกเบี้ย

ความเสี่ยงด้านอัตราดอกเบี้ยเป็นความเสี่ยงที่เกิดจากการเปลี่ยนแปลงในอนาคตของอัตราดอกเบี้ยตลาดซึ่งส่งผลกระทบต่อผลการดำเนินงานและความแน่นอนของกระแสเงินสดของกลุ่มบริษัท กลุ่มบริษัทมีความเสี่ยงด้านอัตราดอกเบี้ย ส่วนใหญ่จากเงินกู้ยืมจากสถาบันการเงิน กลุ่มบริษัทได้ลดความเสี่ยงโดยการทำสัญญาแลกเปลี่ยนอัตราดอกเบี้ยเพื่อจัดการความผันผวนในอัตราดอกเบี้ยสำหรับเงินกู้ยืมบางรายการ

สัญญาแลกเปลี่ยนอัตราดอกเบี้ย

กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารในประเทศเพื่อป้องกันความเสี่ยงจากอัตราดอกเบี้ยของเงินกู้ยืมระยะยาวจำนวน 640 ล้านบาท โดยการแลกเปลี่ยนอัตราดอกเบี้ยลอยตัว เป็นอัตราดอกเบี้ยคงที่ร้อยละ 1.50 ต่อปี โดยสัญญาดังกล่าวจะทยอยครบกำหนดภายในเดือนกุมภาพันธ์ 2570

กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารในต่างประเทศแห่งหนึ่งเพื่อป้องกันความเสี่ยงจากอัตราดอกเบี้ยของเงินกู้ยืมระยะยาวจำนวน 39 ล้านดอลลาร์สหรัฐ หรือเทียบเท่าเงินบาท 1,339 ล้านบาท โดยการแลกเปลี่ยนอัตราดอกเบี้ยลอยตัวเป็นอัตราดอกเบี้ยคงที่ร้อยละ 0.27 ต่อปี โดยสัญญาดังกล่าวจะครบกำหนดภายในเดือนมกราคม 2570

กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารในต่างประเทศเพื่อป้องกันความเสี่ยงจากอัตราดอกเบี้ยของเงินกู้ยืมระยะยาวจำนวน 1,258 ล้านดอลลาร์สหรัฐ หรือเทียบเท่าเงินบาท 43,051 ล้านบาท โดยการแลกเปลี่ยนอัตราดอกเบี้ยลอยตัวเป็นอัตราดอกเบี้ยคงที่เฉลี่ยร้อยละ 1.54 ต่อปี โดยสัญญาดังกล่าวจะครบกำหนดภายในเดือนพฤศจิกายน 2570

การวิเคราะห์ความอ่อนไหวในกระแสเงินสดของเครื่องมือทางการเงินที่มีอัตราดอกเบี้ยผันแปร

การเปลี่ยนแปลงของอัตราดอกเบี้ยที่ 1% ซึ่งเป็นไปได้อย่างสมเหตุสมผล ณ วันที่ 31 ธันวาคม ส่งผลกระทบต่อกำไรหรือขาดทุนและองค์ประกอบอื่นของส่วนของผู้ถือหุ้นเป็นจำนวนเงินตามที่แสดงไว้ด้านล่างโดยตั้งอยู่บนข้อสมมติที่ว่าตัวแปรอื่นโดยเฉพาะอัตราแลกเปลี่ยนเงินตราต่างประเทศมีค่าคงที่

(4)  ความเสี่ยงในกระแสเงินสด

กลุ่มบริษัทมีสัญญาแลกเปลี่ยนอัตราดอกเบี้ยและสัญญาแลกเปลี่ยนราคาวัตถุดิบ ซึ่งกำหนดเป็นรายการบัญชีป้องกันความเสี่ยงในกระแสเงินสด กลุ่มบริษัทรับรู้ส่วนที่มีประสิทธิผลของการเปลี่ยนแปลงในมูลค่ายุติธรรมของสัญญาดังกล่าวในกำไรขาดทุนเบ็ดเสร็จอื่นและสะสมไว้ในสำรองการป้องกันความเสี่ยงในกระแสเงินสดในองค์ประกอบอื่นของผู้ถือหุ้น สำหรับปีสิ้นสุดวันที่ 31 ธันวาคม 2566 กลุ่มบริษัทรับรู้การเปลี่ยนแปลงในมูลค่ายุติธรรมเพิ่มขึ้น 681 ล้านบาท (2565: 4,248 ล้านบาท) โอนไปเป็นต้นทุนของที่ดิน อาคารและอุปกรณ์ 1,358 ล้านบาท (2565: ไม่มี) และโอนไปงบกำไรขาดทุนรวม 321 ล้านบาท (2565: ไม่มี) ส่งผลให้ ณ วันที่ 31 ธันวาคม 2566 ยอดคงเหลือของสำรองการป้องกันความเสี่ยงในกระแสเงินสดคงเหลือเป็นผลกำไร 3,119 ล้านบาท (31 ธันวาคม 2565: 4,117 ล้านบาท) ทั้งนี้ กลุ่มบริษัทไม่มีการเปลี่ยนแปลงในมูลค่ายุติธรรมของส่วนที่ไม่มีประสิทธิผล

# 27	ภาระผูกพันและหนี้สินที่อาจเกิดขึ้น

ณ วันที่ 31 ธันวาคม กลุ่มบริษัทมี

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานของโรงงานปิโตรเคมีในประเทศเวียดนามมูลค่าประมาณ 22 ล้านดอลลาร์สหรัฐ และ 438 พันล้านดองเวียดนาม รวมเทียบเท่าเงินบาทประมาณ 1,355 ล้านบาท (31 ธันวาคม 2565:                  57 ล้านดอลลาร์สหรัฐ และ 1,317 พันล้านดองเวียดนาม รวมเทียบเท่าเงินบาทประมาณ 3,896 ล้านบาท)

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 3,500 ล้านบาท ซึ่งสัญญาดังกล่าวมีระยะเวลา 3 ปี และ 5 ปี โดยเริ่มมีผลตั้งแต่เดือนมิถุนายน 2566

ในระหว่างปี 2561 และ 2564 บริษัทย่อยภายใต้กลุ่มธุรกิจเคมิคอลส์ ได้ทำสัญญาซื้อวัตถุดิบและสาธารณูปโภคกับบริษัททั้งในและต่างประเทศ อายุสัญญาแต่ละฉบับอยู่ระหว่าง 10 - 15 ปี โดยที่ทั้งสองฝ่ายมีข้อผูกพันที่จะต้องซื้อขายและส่งมอบวัตถุดิบและสาธารณูปโภคตามราคา ปริมาณ และเงื่อนไขที่ระบุในสัญญา

ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัทศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท ต่อมาบริษัทศูนย์รับฝากหลักทรัพย์ฯ ซึ่งเป็นจำเลยร่วมได้ยื่นคำร้องเพื่อขอให้ศาลฎีกาตีความคำพิพากษา โดยเมื่อวันที่ 21 พฤศจิกายน 2560 ศาลฎีกามีคำสั่งยกคำร้องดังกล่าวแล้ว บริษัทจึงได้ฟ้องคดีไล่เบี้ยอดีตพนักงานผู้กระทำละเมิด และบริษัทศูนย์รับฝากหลักทรัพย์ฯ แล้วเมื่อเดือนธันวาคม 2561 โดยเมื่อวันที่ 8 มีนาคม 2562 ศาลแรงงานกลางได้มีคำพิพากษาให้อดีตพนักงานผู้กระทำละเมิดชดใช้เงินให้แก่บริษัท จำนวน 149 ล้านบาท พร้อมดอกเบี้ยอัตราร้อยละ 7.5 ต่อปี โดยที่ไม่มีฝ่ายใดอุทธรณ์ คดีจึงถึงที่สุด ปัจจุบันอยู่ระหว่างการบังคับคดี สำหรับการเรียกร้องเอาจากบริษัทศูนย์รับฝากหลักทรัพย์ฯ นั้น เมื่อวันที่ 4 ธันวาคม 2562 ศาลแพ่งมีคำพิพากษาให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี เมื่อวันที่ 4 มิถุนายน 2563 บริษัทศูนย์รับฝากหลักทรัพย์ฯ ได้ยื่นอุทธรณ์คำพิพากษาศาลแพ่งต่อศาลอุทธรณ์ และบริษัทได้ยื่นคำแก้อุทธรณ์แล้วเมื่อวันที่ 6 สิงหาคม 2563

ต่อมาในวันที่ 23 กุมภาพันธ์ 2564 ศาลอุทธรณ์มีคำพิพากษายืนตามศาลแพ่งให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี วันที่ 4 มิถุนายน 2564 บริษัทศูนย์รับฝากหลักทรัพย์ฯ ยื่นขออนุญาตฎีกาต่อศาลฎีกา และวันที่ 9 กรกฎาคม 2564 บริษัทยื่นคัดค้านการขออนุญาตฎีกาของบริษัทศูนย์รับฝากหลักทรัพย์ฯ วันที่ 19 เมษายน 2565 ศาลฎีกามีคำสั่งอนุญาตและรับฎีกาของบริษัทศูนย์รับฝากหลักทรัพย์ฯ และบริษัทได้ยื่นคำแก้ฎีกาแล้วเมื่อวันที่ 21 มิถุนายน 2565 ต่อมาในวันที่ 14 กุมภาพันธ์ 2567 ศาลฎีกามีคำพิพากษาให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี ตั้งแต่วันที่ 21 มกราคม 2559 ถึงวันที่             10 เมษายน 2564 และเปลี่ยนเป็นอัตราร้อยละ 5 ต่อปี ตั้งแต่ วันที่ 11 เมษายน 2564 (เนื่องจากเป็นวันที่กฎหมายเปลี่ยนอัตราดอกเบี้ย) เป็นต้นไปจนกว่าจะชำระเสร็จ ดังนั้น คดีจึงถึงที่สุด

# 28	การบริหารจัดการส่วนทุน

ผู้บริหารของกลุ่มบริษัทมีนโยบายการบริหารจัดการส่วนทุนซึ่งมีวัตถุประสงค์เพื่อดำรงฐานเงินทุนให้แข็งแกร่ง โดยการวางแผนการกำหนดกลยุทธ์ในการดำเนินงานเพื่อให้ธุรกิจมีผลประกอบการและการบริหารกระแสเงินสดที่ดีอย่างต่อเนื่อง นอกจากนี้ กลุ่มบริษัทยังคำนึงถึงการมีฐานะการเงินที่ดี โดยพิจารณาลงทุนในโครงการที่มีอัตราผลตอบแทนอยู่ในเกณฑ์ดี รักษาระดับเงินทุนหมุนเวียนที่เหมาะสม รวมทั้ง สร้างความแข็งแกร่ง ความมั่นคงของการดำรงเงินสด และมีโครงสร้างเงินทุนที่เหมาะสม ทั้งนี้ เพื่อดำรงไว้ซึ่งความสามารถในการดำเนินธุรกิจอย่างต่อเนื่องในอนาคต และรักษาความเชื่อมั่นต่อผู้ถือหุ้น นักลงทุน เจ้าหนี้ และผู้มีส่วนได้เสียอื่นๆ

# 29	เรื่องอื่นๆ

เมื่อเดือนตุลาคม 2563 Mawlamyine Cement Limited (“MCL”) ซึ่งเป็นบริษัทร่วมทุนในประเทศเมียนมา ระหว่างบริษัทเอสซีจี ซิเมนต์ จำกัด (“เอสซีจี ซิเมนต์”) กับ Pacific Link Cement Industry Ltd. (“PLCI”)     ได้หยุดการผลิตเป็นการชั่วคราวเนื่องจากไม่มีหินปูนซึ่งเป็นวัตถุดิบหลักที่ใช้ในการผลิตปูนซีเมนต์ สาเหตุ    มาจากข้อพิพาทระหว่างเอสซีจี ซิเมนต์กับ PLCI หลังจากที่การเจรจาในช่วงที่ผ่านมาระหว่างเอสซีจี ซิเมนต์กับ PLCI ไม่ประสบความสำเร็จ เอสซีจี ซิเมนต์ได้ยื่นคำร้องเพื่อดำเนินการระงับข้อพิพาทด้วยกระบวนการอนุญาโตตุลาการตามเงื่อนไขที่กำหนดไว้ในสัญญาร่วมทุนกับ PLCI ทั้งนี้กระบวนการพิจารณาข้อพิพาทของคณะอนุญาโตตุลาการ International Chamber of Commerce - Singapore ได้ดำเนินการมาจนเสร็จสิ้นแล้ว     โดยเมื่อวันที่ 21 ธันวาคม 2565 เอสซีจี ซิเมนต์ได้รับคำชี้ขาดของคณะอนุญาโตตุลาการ ลงวันที่ 20 ธันวาคม 2565 ซึ่งคณะอนุญาโตตุลาการได้มีคำชี้ขาดเป็นเอกฉันท์ ให้ PLCI ปฏิบัติตามข้อตกลงตามสัญญาร่วมทุน และเมื่อวันที่ 30 พฤษภาคม 2566 เอสซีจี ซิเมนต์ได้ยื่นขอบังคับคดีตามคำชี้ขาดของอนุญาโตตุลาการต่อศาลที่ประเทศเมียนมาแล้ว โดยเมื่อวันที่ 5 กันยายน 2566 ศาล Mawlamyine District มีคำสั่งไม่รับคำขอบังคับคดี และเมื่อวันที่ 31 ตุลาคม 2566 เอสซีจี ซิเมนต์ได้ยื่นอุทธรณ์คำสั่งไม่รับคำขอบังคับคดีของศาล Mawlamyine District ขณะนี้คดีอยู่ระหว่างการพิจารณาอุทธรณ์ของศาล Mon State High

บริษัทเอสซีจี เคมิคอลส์ จำกัด (มหาชน) (“SCGC”) ได้ยื่นขอขยายระยะเวลาการเสนอขายหุ้นสามัญเพิ่มทุนต่อประชาชนทั่วไปเป็นครั้งแรก (Initial Public Offering (“IPO”)) และได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 12 เมษายน 2566 ให้ขยายระยะเวลา IPO ออกไปถึงวันที่ 4 ตุลาคม 2566 และไม่สามารถขยายระยะเวลาดังกล่าวออกไปได้อีก ซึ่งเป็นไปตามประกาศคณะกรรมการกำกับตลาดทุนที่เกี่ยวข้องกำหนด ทั้งนี้บริษัทได้พิจารณาถึงความเหมาะสมในการเสนอขายหุ้น IPO และนำหุ้นของ SCGC เข้าจดทะเบียนในตลาดหลักทรัพย์แห่งประเทศไทย โดยคำนึงถึงปัจจัยที่เกี่ยวข้อง  จึงเห็นว่ายังไม่สามารถที่จะดำเนินการ IPO ในช่วงเวลานี้

# 30	เหตุการณ์ภายหลังรอบระยะเวลารายงาน

เมื่อวันที่ 23 มกราคม 2567 ที่ประชุมคณะกรรมการบริษัทเอสซีจี แพคเกจจิ้ง จำกัด (มหาชน) มีมติอนุมัติให้ออกและเสนอขายหุ้นกู้ ครั้งที่ 1/2567 ในวันที่ 1 เมษายน 2567 มูลค่าเสนอขายไม่เกิน 5,000 ล้านบาท และมีหุ้นกู้สำรองเพื่อการเสนอขายเพิ่มเติมมูลค่าไม่เกิน 100 ล้านบาท ที่อัตราดอกเบี้ยคงที่ร้อยละ 3.40 ต่อปี อายุ 3 ปี 8 เดือน โดยมีวัตถุประสงค์เพื่อการลงทุนและ/หรือเป็นเงินทุนหมุนเวียนในการดำเนินธุรกิจทั่วไป

เมื่อวันที่ 24 มกราคม 2567 ที่ประชุมคณะกรรมการบริษัทมีมติอนุมัติเรื่องต่างๆ ที่สำคัญ ดังนี้

ให้เสนอที่ประชุมสามัญผู้ถือหุ้นเพื่ออนุมัติจ่ายเงินปันผลสำหรับปี 2566 ในอัตราหุ้นละ 6.00 บาท รวมเป็นเงินประมาณ 7,200 ล้านบาท ซึ่งบริษัทได้จ่ายเงินปันผลระหว่างกาลไปแล้วในอัตราหุ้นละ 2.50 บาท เมื่อวันที่ 25 สิงหาคม 2566 ตามที่กล่าวไว้ในหมายเหตุประกอบงบการเงินข้อ 25 และจะจ่ายเงินปันผลงวดสุดท้ายในอัตราหุ้นละ 3.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นเงินประมาณ 4,200 ล้านบาท โดยกำหนดจ่ายในวันที่ 23 เมษายน 2567 การจ่ายเงินปันผลดังกล่าวขึ้นอยู่กับการอนุมัติจากที่ประชุมสามัญผู้ถือหุ้นในวันที่ 27 มีนาคม 2567

ให้ออกและเสนอขายหุ้นกู้ ครั้งที่ 1/2567 ในวันที่ 1 เมษายน 2567 จำนวน 20,000 ล้านบาท ที่อัตราดอกเบี้ยคงที่ร้อยละ 3.40 ต่อปี อายุ 4 ปี เพื่อนำไปไถ่ถอนหุ้นกู้ ครั้งที่ 1/2563 จำนวน 25,000 ล้านบาท ที่จะครบกำหนดไถ่ถอน

# 31	มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ปรับปรุงมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2567 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินรวมจากการถือปฏิบัติตามมาตรฐานการรายงานทางการเงินที่ปรับปรุงใหม่ดังกล่าว ซึ่งคาดว่าไม่มีผลกระทบที่มีสาระสำคัญต่องบการเงินรวมในปีที่ถือปฏิบัติ ยกเว้นมาตรฐานการบัญชี ฉบับที่ 12 เรื่อง ภาษีเงินได้ ซึ่งกลุ่มบริษัทอยู่ระหว่าง การประเมินผลกระทบจากการจัดเก็บภาษีขั้นต่ำส่วนเพิ่มในประเทศที่กลุ่มบริษัทดำเนินธุรกิจอยู่

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงิน |

| 3 |  | นโยบายการบัญชีที่สำคัญ |

| 4 |  | การซื้อธุรกิจ การเปลี่ยนแปลงในส่วนได้เสียในบริษัทย่อยและการเปลี่ยนแปลงสถานะของบริษัทย่อย |

| 5 |  | บุคคลหรือกิจการที่เกี่ยวข้องกัน |

| 6 |  | เงินสดและรายการเทียบเท่าเงินสด |

| 7 |  | ลูกหนี้การค้า |

| 8 |  | สินค้าคงเหลือ |

| 9 |  | เงินลงทุนในการร่วมค้าและบริษัทร่วม |

| 10 |  | อสังหาริมทรัพย์เพื่อการลงทุน |

| 11 |  | ที่ดิน อาคารและอุปกรณ์ |

| 12 |  | สัญญาเช่า |

| 13 |  | ค่าความนิยมและสินทรัพย์ไม่มีตัวตนอื่น |

| 14 |  | สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี) |

| 15 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 16 |  | หนี้สินที่มีภาระดอกเบี้ย |

| 17 |  | ประมาณการหนี้สินไม่หมุนเวียนสำหรับผลประโยชน์พนักงาน |

| 18 |  | สำรองตามกฎหมาย |

| 19 |  | ข้อมูลตามส่วนงานธุรกิจ |

| 20 |  | รายได้อื่น |

| 21 |  | ต้นทุนในการจัดจำหน่าย |

| 22 |  | ค่าใช้จ่ายในการบริหาร |

| 23 |  | ค่าใช้จ่ายผลประโยชน์ของพนักงาน |

| 24 |  | ภาษีเงินได้ |

| 25 |  | เงินปันผล |

| 26 |  | เครื่องมือทางการเงิน |

| 27 |  | ภาระผูกพันและหนี้สินที่อาจเกิดขึ้น |

| 28 |  | การบริหารจัดการส่วนทุน |

| 29 |  | เรื่องอื่นๆ |

| 30 |  | เหตุการณ์ภายหลังรอบระยะเวลารายงาน |

| 31 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |



| ส่วนปรับปรุงที่ดิน | 5 - 46 | ปี |

| อาคารและสิ่งปลูกสร้าง | 5 - 40 | ปี |



| ส่วนปรับปรุงที่ดิน | 5 - 50 | ปี |

| อาคารและสิ่งปลูกสร้าง |  |  |

| -   ธุรกิจซีเมนต์และผลิตภัณฑ์ก่อสร้าง | 3 - 47 | ปี |

| -   ธุรกิจเคมิคอลส์ (SCGC) | 5 - 30 | ปี |

| -   ธุรกิจแพคเกจจิ้ง (SCGP) | 5 - 40 | ปี |

| -   ส่วนงานอื่น | 5 - 50 | ปี |

| เครื่องจักรและอุปกรณ์ |  |  |

| -   ธุรกิจซีเมนต์และผลิตภัณฑ์ก่อสร้าง | 2 - 30 | ปี |

| -   ธุรกิจเคมิคอลส์ (SCGC) | 3 - 30 | ปี |

| -   ธุรกิจแพคเกจจิ้ง (SCGP) | 3 - 30 | ปี |

| ยานพาหนะและอุปกรณ์ | 3 - 20 | ปี |

| เครื่องตกแต่ง ติดตั้งและเครื่องใช้สำนักงาน | 2 - 20 | ปี |



| ประทานบัตรและค่าธรรมเนียมการใช้สิทธิ | ตามอายุสัญญา | ตามอายุสัญญา |

| ค่าลิขสิทธิ์ซอฟต์แวร์ | 2 - 20 | ปี |

| สัญญาที่ทำกับลูกค้าและความสัมพันธ์กับลูกค้า | 5 - 26 | ปี |

| อื่นๆ | 3 - 25 | ปี |



|  |  |  | (ล้านบาท) |

| สิ่งตอบแทนที่รับมาจากส่วนได้เสียที่ไม่มีอำนาจการควบคุม - สุทธิ |  |  | 2,633 |

| หัก มูลค่าตามบัญชีของส่วนได้เสียที่ไม่มีอำนาจควบคุมส่วนที่โอนไป |  |  | (4,089) |

| ส่วนได้เสียของกลุ่มบริษัทที่ลดลงจากการลดสัดส่วนการถือหุ้นใน SCGD |  |  | (1,456) |



|  | หมายเหตุ |  | (ล้านบาท) |

| มูลค่ายุติธรรมของส่วนได้เสียในบริษัทย่อย | 9 |  | 18,659 |

| หัก มูลค่าตามบัญชีของส่วนได้เสียในบริษัทย่อย |  |  | (3,691) |

| กำไรจากการปรับมูลค่ายุติธรรมของเงินลงทุน | 20 |  | 14,968 |



|  | หมายเหตุ |  | (ล้านบาท) |

| มูลค่ายุติธรรมของส่วนได้เสียในบริษัทย่อย | 9 |  | 1,953 |

| บวก มูลค่าตามบัญชีของส่วนได้เสียในบริษัทย่อย |  |  | 913 |

| กำไรจากการปรับมูลค่ายุติธรรมของเงินลงทุน | 20 |  | 2,866 |



|  | 2566 |  | 2565 |  | นโยบายการกำหนดราคา |

|  | (ล้านบาท) | (ล้านบาท) | (ล้านบาท) |  |  |

| การร่วมค้าและบริษัทร่วม |  |  |  |  |  |

| ซื้อ | 16,270 |  | 21,583 |  | ราคาตลาด |

| ค่าบริการขนส่งและบริการอื่นๆ | 9,135 |  | 1,014 |  | ราคาตลาด |

| รายได้จากการขายสินค้า | 40,617 |  | 53,679 |  | ราคาตลาด |

| รายได้ค่าบริการขนส่งและบริการอื่นๆ | 3,704 |  | 4,541 |  | ราคาตลาด |

| รายได้ค่าธรรมเนียมการจัดการบริหารและอื่นๆ | 1,981 |  | 1,748 |  | ส่วนใหญ่คิดตามอัตรา |

|  |  |  |  |  | ร้อยละของรายได้จากการขาย |

| รายได้เงินปันผล | 8,204 |  | 13,256 |  | ตามจำนวนที่ประกาศจ่าย |

|  |  |  |  |  |  |

| บริษัทอื่น |  |  |  |  |  |

| ซื้อ | 2,888 |  | 2,881 |  | ราคาตลาด |

| ค่าบริการขนส่งและบริการอื่นๆ | 280 |  | 413 |  | ราคาตลาด |

| รายได้จากการขายสินค้า | 2,450 |  | 3,841 |  | ราคาตลาด |

| รายได้ค่าบริการขนส่งและบริการอื่นๆ | 79 |  | 164 |  | ราคาตลาด |

| รายได้ค่าธรรมเนียมการจัดการบริหารและอื่นๆ | 434 |  | 425 |  | ส่วนใหญ่คิดตามอัตรา |

|  |  |  |  |  | ร้อยละของรายได้จากการขาย |

| รายได้เงินปันผล | 3,317 |  | 4,464 |  | ตามจำนวนที่ประกาศจ่าย |



|  | หมายเหตุ | 2566 |  | 2565 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| การร่วมค้าและบริษัทร่วม |  | 4,456 |  | 4,464 |

| บริษัทอื่น |  | 390 |  | 495 |

| รวม | 7 | 4,846 |  | 4,959 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ลูกหนี้หมุนเวียนอื่น |  |  |  |

| การร่วมค้าและบริษัทร่วม | 666 |  | 580 |

| บริษัทอื่น | 107 |  | 93 |

| รวม | 773 |  | 673 |

|  |  |  |  |



| เงินให้กู้ยืมระยะสั้น |  |  |  |

| บริษัทร่วม | 130 |  | 161 |



| เงินให้กู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| การร่วมค้าและบริษัทร่วม | 1,294 |  | 142 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 161 |  | 197 |

| เพิ่มขึ้น | 1,150 |  | 90 |

| ลดลง | (1,180) |  | (127) |

| ผลต่างจากการแปลงค่างบการเงิน | (1) |  | 1 |

| ณ วันที่ 31 ธันวาคม | 130 |  | 161 |

|  |  |  |  |

| ระยะยาว |  |  |  |

| ณ วันที่ 1 มกราคม | 142 |  | 108 |

| เพิ่มขึ้น | 1,298 |  | 43 |

| ลดลง | (143) |  | (4) |

| ผลต่างจากการแปลงค่างบการเงิน | (3) |  | (5) |

| ณ วันที่ 31 ธันวาคม | 1,294 |  | 142 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| เจ้าหนี้การค้า |  |  |  |

| การร่วมค้าและบริษัทร่วม | 2,720 |  | 1,701 |

| บริษัทอื่น | 130 |  | 221 |

| รวม | 2,850 |  | 1,922 |



| เจ้าหนี้หมุนเวียนอื่น |  |  |  |

| การร่วมค้าและบริษัทร่วม | 989 |  | 412 |

| บริษัทอื่น | 45 |  | 25 |

| รวม | 1,034 |  | 437 |



| เงินกู้ยืมระยะสั้น |  |  |  |

| บริษัทร่วม | 77 |  | 80 |

| บริษัทอื่น | 230 |  | 236 |

| รวม | 307 |  | 316 |



| เงินกู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทอื่น | 32 |  | 21 |



| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 140 |  | 188 |

| บริษัทอื่น | 1,347 |  | 1,536 |

| รวม | 1,487 |  | 1,724 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| สำหรับปีสิ้นสุดวันที่ 31 ธันวาคม |  |  |  |

| ผลประโยชน์ระยะสั้น | 393 |  | 380 |

| ผลประโยชน์หลังออกจากงาน | 83 |  | 39 |

| รวม | 476 |  | 419 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| เงินสดและเงินฝากธนาคาร | 34,297 |  | 49,859 |

| เงินลงทุนระยะสั้นที่มีสภาพคล่องสูง | 9,305 |  | 7,671 |

| รวม | 43,602 |  | 57,530 |



| ณ วันที่ 31 ธันวาคม | หมายเหตุ | 2566 |  | 2565 | 2565 |

|  |  | (ล้านบาท) | (ล้านบาท) | (ล้านบาท) | (ล้านบาท) |

| กิจการที่เกี่ยวข้องกัน |  |  |  |  |  |

| ภายในวันที่ครบกำหนดชำระ |  | 4,778 |  |  | 4,769 |

| เกินวันครบกำหนดชำระ |  |  |  |  |  |

| น้อยกว่า 1 เดือน |  | 63 |  |  | 167 |

| 1 - 3 เดือน |  | 4 |  |  | 7 |

| มากกว่า 3 - 12 เดือน |  | - |  |  | 11 |

| มากกว่า 12 เดือน |  | 1 |  |  | 5 |

|  |  |  |  |  |  |

| รวม | 5 | 4,846 |  |  | 4,959 |



| กิจการอื่น |  |  |  |  |

| ภายในวันที่ครบกำหนดชำระ |  | 41,921 |  | 42,842 |

| เกินวันครบกำหนดชำระ |  |  |  |  |

| น้อยกว่า 1 เดือน |  | 3,836 |  | 3,820 |

| 1 - 3 เดือน |  | 1,353 |  | 1,915 |

| มากกว่า 3 - 12 เดือน |  | 1,382 |  | 1,397 |

| มากกว่า 12 เดือน |  | 2,264 |  | 2,081 |

|  |  | 50,756 |  | 52,055 |

| หัก  ค่าเผื่อผลขาดทุนด้านเครดิตที่คาดว่าจะเกิดขึ้น |  | (2,202) |  | (1,829) |

| สุทธิ |  | 48,554 |  | 50,226 |

|  |  | 53,443342 |  |  |

| รวม |  | 53,400 |  | 55,185 |



| ค่าเผื่อผลขาดทุนด้านเครดิตที่คาดว่าจะเกิดขึ้น |  | 2566 |  | 2565 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 1,829 |  | 1,723 |

| เพิ่มจากการซื้อธุรกิจ |  | 1 |  | 27 |

| เพิ่มขึ้น |  | 565 |  | 273 |

| กลับรายการ |  | (83) |  | (36) |

| ตัดบัญชี |  | (96) |  | (135) |

| ลดลงจากการสูญเสียการควบคุมในบริษัทย่อย |  | (6) |  | - |

| ผลต่างจากการแปลงค่างบการเงิน |  | (8) |  | (23) |

| ณ วันที่ 31 ธันวาคม |  | 2,202 |  | 1,829 |

|  |  |  |  |  |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| สินค้าสำเร็จรูป | 30,910 |  | 31,577 |

| สินค้าระหว่างผลิต | 5,956 |  | 4,930 |

| วัตถุดิบ | 21,788 |  | 24,961 |

| อะไหล่ | 11,163 |  | 9,455 |

| วัสดุ ของใช้สิ้นเปลืองและอื่นๆ | 8,648 |  | 9,567 |

| วัตถุดิบระหว่างทาง | 6,305 |  | 5,167 |

| รวม | 84,770 |  | 85,657 |

| หัก  ค่าเผื่อมูลค่าสินค้าลดลง | (4,139) |  | (2,495) |

| สุทธิ | 80,631 |  | 83,162 |

|  |  |  |  |

| ต้นทุนของสินค้าคงเหลือที่บันทึกเป็นค่าใช้จ่ายและได้รวมในบัญชีต้นทุนขาย | 414,064 |  | 476,953 |

| การปรับลดมูลค่าเป็นมูลค่าสุทธิที่จะได้รับ | 3,499 |  | 2,559 |

| การกลับรายการปรับลดมูลค่า | (2,597) |  | (1,823) |

|  |  |  |  |

| การเปลี่ยนแปลงในสินค้าสำเร็จรูปและสินค้าระหว่างผลิต | (359) |  | (858) |

| วัตถุดิบและวัสดุสิ้นเปลืองที่ใช้ไป | 243,050 |  | 269,420 |



|  | หมายเหตุ | 2566 |  | 2565 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 118,974 |  | 118,870 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 8,419 |  | 10,703 |

| การรวมกิจการโดยการแลกหุ้น | 4 | 18,659 |  | - |

| ลงทุนเพิ่ม |  | 1,545 |  | 1,630 |

| รายได้เงินปันผล |  | (8,204) |  | (13,256) |

| การเปลี่ยนแปลงสถานะเป็นเงินลงทุนในการร่วมค้าและบริษัทร่วม | 4 | 1,953 |  | 107 |

| การเปลี่ยนแปลงสถานะเป็นเงินลงทุนในตราสารทุน |  | - |  | (400) |

| ลดลงจากการสูญเสียการควบคุมในบริษัทย่อย |  | (508) |  | - |

| อื่นๆ |  | (599) |  | 1,320 |

| ณ วันที่ 31 ธันวาคม |  | 140,239 |  | 118,974 |



|  | การร่วมค้า | การร่วมค้า | การร่วมค้า |  | บริษัทร่วม | บริษัทร่วม | บริษัทร่วม |

|  | 2566 |  | 2565 |  | 2566 |  | 2565 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| มูลค่าตามบัญชีของส่วนได้เสียในการร่วมค้า     และบริษัทร่วม | 4,334 |  | 2,999 |  | 135,905 |  | 115,975 |

| ส่วนแบ่งของกลุ่มบริษัทใน |  |  |  |  |  |  |  |

| - กำไรสำหรับปี | (231) |  | 200 |  | 8,650 |  | 10,503 |

| - กำไรขาดทุนเบ็ดเสร็จอื่นสำหรับปี | (3) |  | (1) |  | (589) |  | 1,292 |

| - กำไรขาดทุนเบ็ดเสร็จรวมสำหรับปี | (234) |  | 199 |  | 8,061 |  | 11,795 |



| สำหรับปีสิ้นสุดวันที่ 31 ธันวาคม | 2566 |  | 2565 |

|  | (ล้านบาท) | (ล้านบาท) | (ล้านบาท) |

| จำนวนที่รับรู้ในกำไรหรือขาดทุน |  |  |  |

| ค่าเสื่อมราคาของสินทรัพย์สิทธิการใช้ |  |  |  |

| ที่ดินและส่วนปรับปรุง | 961 |  | 1,007 |

| อาคารและสิ่งปลูกสร้าง | 835 |  | 794 |

| ยานพาหนะและอุปกรณ์ | 1,061 |  | 1,190 |

| อื่นๆ | 364 |  | 391 |

| ดอกเบี้ยจ่ายของหนี้สินตามสัญญาเช่า | 517 |  | 497 |

| ค่าใช้จ่ายสัญญาเช่าระยะสั้น | 429 |  | 494 |

| ค่าใช้จ่ายสัญญาเช่าสินทรัพย์ที่มีมูลค่าต่ำ | 455 |  | 411 |

| ค่าเช่าจ่ายที่ผันแปร | 2,493 |  | 2,219 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ธุรกิจซีเมนต์และผลิตภัณฑ์ก่อสร้าง | 12,086 |  | 12,488 |

| ธุรกิจเคมิคอลส์ (SCGC) | 5,382 |  | 6,161 |

| ธุรกิจแพคเกจจิ้ง (SCGP) | 29,374 |  | 28,233 |

| ส่วนงานอื่น | 485 |  | 486 |

| รวม | 47,327 |  | 47,368 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| สินทรัพย์ภาษีเงินได้รอการตัดบัญชี | 4,717 |  | 5,206 |

| หนี้สินภาษีเงินได้รอการตัดบัญชี | (11,246) |  | (8,765) |

| สุทธิ | (6,529) |  | (3,559) |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ผลแตกต่างชั่วคราว |  |  |  |

| สินค้าคงเหลือ | 1,602 |  | 803 |

| ที่ดิน อาคาร และอุปกรณ์ | 5,630 |  | 3,922 |

| ประมาณการหนี้สินไม่หมุนเวียนสำหรับผลประโยชน์พนักงาน | 216 |  | 208 |

| อื่นๆ | 769 |  | 867 |

| ผลขาดทุนทางภาษีที่ยังไม่ได้ใช้ | 45,823 |  | 31,439 |

| รวม | 54,040 |  | 37,239 |



|  | หมายเหตุ |  |  | เงินเบิกเกินบัญชีและ เงินกู้ยืมระยะสั้น | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว |  | หนี้สินตามสัญญาเช่า |  | หุ้นกู้ |  | รวม |

|  |  |  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2565 |  |  |  |  | 39,586 |  | 80,782 |  | 12,687 |  | 170,059 |  | 303,114 |

| การเปลี่ยนแปลงจากกระแส   เงินสดจากการจัดหาเงิน |  |  |  |  | (2,467) |  | 15,568 |  | (2,961) |  | 44,961 |  | 55,101 |

| สัญญาเช่า |  |  |  |  | - |  | - |  | 3,656 |  | - |  | 3,656 |

| การเปลี่ยนแปลงที่เกิดจาก   การได้มาในบริษัทย่อย | 4 | 4 |  |  | 1 |  | 367 |  | 259 |  | - |  | 627 |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  |  |  | (485) |  | 1,107 |  | (114) |  | - |  | 508 |

| การเปลี่ยนแปลงของรายการอื่นที่มิใช่เงินสด |  |  |  |  | - |  | 1,291 |  | - |  | (51) |  | 1,240 |

| ณ วันที่ 31 ธันวาคม 2565 |  |  |  |  | 36,635 |  | 99,115 |  | 13,527 |  | 214,969 |  | 364,246 |



|  | หมายเหตุ |  | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว |  | หนี้สินตามสัญญาเช่า |  | หุ้นกู้ |  | รวม |

|  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2566 |  |  | 36,635 |  | 99,115 |  | 13,527 |  | 214,969 |  | 364,246 |

| การเปลี่ยนแปลงจากกระแส   เงินสดจากการจัดหาเงิน |  |  | (578) |  | (24,436) |  | (2,813) |  | 16 |  | (27,811) |

| สัญญาเช่า |  |  | - |  | - |  | 4,993 |  | - |  | 4,993 |

| การเปลี่ยนแปลงที่เกิดจาก   การได้มาในบริษัทย่อย | 4 |  | 101 |  | 4 |  | 20 |  | - |  | 125 |

| การเปลี่ยนแปลงในส่วนได้เสีย   ในบริษัทย่อยโดยสูญเสีย   การควบคุม |  |  | (303) |  | (273) |  | (1,443) |  | - |  | (2,019) |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  | (133) |  | 238 |  | (66) |  | - |  | 39 |

| การเปลี่ยนแปลงของรายการอื่นที่มิใช่เงินสด |  |  | (1) |  | (1,770) |  | (236) |  | 19 |  | (1,988) |

| ณ วันที่ 31 ธันวาคม 2566 |  |  | 35,721 |  | 72,878 |  | 13,982 |  | 215,004 |  | 337,585 |



|  |  |  | 2566 | 2566 | 2566 | 2566 | 2566 |  |  | 2565 | 2565 | 2565 | 2565 | 2565 |

|  |  |  | ส่วนที่มีหลักประกัน |  | ส่วนที่ไม่มีหลักประกัน |  | รวม |  | ส่วนที่มีหลักประกัน | ส่วนที่มีหลักประกัน |  | ส่วนที่ไม่มีหลักประกัน |  | รวม |

|  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ส่วนที่หมุนเวียน |  |  |  |  |  |  |  |  |  |  |  |  |  |  |

| เงินเบิกเกินบัญชีและ เงินกู้ยืมระยะสั้นจากสถาบันการเงิน |  |  | 99 |  | 35,315 |  | 35,414 |  | - | - |  | 36,252 |  | 36,252 |

| เงินกู้ยืมระยะสั้น |  |  | - |  | 307 |  | 307 |  | - | - |  | 383 |  | 383 |

| เงินกู้ยืมระยะยาวส่วนที่ถึงกำหนดชำระภายในหนึ่งปี |  |  | - |  | 11,980 |  | 11,980 |  | - | - |  | 4,508 |  | 4,508 |

| หนี้สินตามสัญญาเช่า ส่วนที่ถึงกำหนดชำระภายในหนึ่งปี |  |  | - |  | 2,224 |  | 2,224 |  | - | - |  | 2,343 |  | 2,343 |

| หุ้นกู้ที่ถึงกำหนดชำระภายในหนึ่งปี |  |  | - |  | 65,397 |  | 65,397 |  | - | - |  | 24,915 |  | 24,915 |

|  |  |  | 99 |  | 115,223 |  | 115,322 |  | - | - |  | 68,401 |  | 68,401 |

|  |  |  |  |  |  |  |  |  |  |  |  |  |  |  |

| ส่วนที่ไม่หมุนเวียน |  |  |  |  |  |  |  |  |  |  |  |  |  |  |

| เงินกู้ยืมระยะยาว |  |  | 182 |  | 60,716 |  | 60,898 |  | - | - |  | 94,607 |  | 94,607 |

| หนี้สินตามสัญญาเช่า |  |  | - |  | 11,758 |  | 11,758 |  | - | - |  | 11,184 |  | 11,184 |

| หุ้นกู้ |  |  | - |  | 149,607 |  | 149,607 |  | - | - |  | 190,054 |  | 190,054 |

|  |  |  | 182 |  | 222,081 |  | 222,263 |  | - | - |  | 295,845 |  | 295,845 |

| รวมหนี้สินที่มีภาระดอกเบี้ย | รวมหนี้สินที่มีภาระดอกเบี้ย |  | 281 |  | 337,304 |  | 337,585 |  | - | - |  | 364,246 |  | 364,246 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ผลประโยชน์หลังออกจากงาน |  |  |  |

| เงินชดเชยตามกฎหมายแรงงาน | 11,985 |  | 12,596 |

| เงินบำเหน็จ | 70 |  | 81 |

| ผลประโยชน์ระยะยาวอื่น | 493 |  | 456 |

| ประมาณการหนี้สินไม่หมุนเวียนของโครงการผลประโยชน์ | 12,548 |  | 13,133 |

| ผลประโยชน์อื่นๆ | 253 |  | 244 |

| รวม | 12,801 |  | 13,377 |

| หัก  สินทรัพย์โครงการของบริษัทย่อยในต่างประเทศ | (104) |  | (115) |

| ประมาณการหนี้สินไม่หมุนเวียนสำหรับผลประโยชน์พนักงาน - สุทธิ | 12,697 |  | 13,262 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ประมาณการหนี้สินไม่หมุนเวียนของโครงการผลประโยชน์ ณ วันที่ 1 มกราคม | 13,133 |  | 14,417 |

|  |  |  |  |

| รับรู้ในกำไรหรือขาดทุน |  |  |  |

| ต้นทุนบริการปัจจุบัน | 624 |  | 690 |

| ดอกเบี้ยจากภาระผูกพัน | 397 |  | 327 |

| ผลขาดทุน (กำไร) จากการประมาณการตามหลักคณิตศาสตร์ประกันภัย | 21 |  | (3) |

| อื่นๆ | (19) |  | (4) |

|  | 1,023 |  | 1,010 |

| รับรู้ในกำไรขาดทุนเบ็ดเสร็จอื่น |  |  |  |

| ผลกำไรจากการวัดมูลค่าใหม่ตามหลักคณิตศาสตร์ประกันภัย | (194) |  | (1,459) |

| ผลต่างของอัตราแลกเปลี่ยนจากการแปลงค่างบการเงิน | (2) |  | (91) |

|  | (196) |  | (1,550) |

| อื่นๆ |  |  |  |

| ผลประโยชน์จ่าย | (1,126) |  | (836) |

| เพิ่มจากการซื้อธุรกิจ | - |  | 96 |

| ลดลงจากการสูญเสียการควบคุมในบริษัทย่อย | (284) |  | - |

| อื่นๆ | (2) |  | (4) |

|  | (1,412) |  | (744) |

|  |  |  |  |

| ประมาณการหนี้สินไม่หมุนเวียนของโครงการผลประโยชน์ ณ วันที่ 31 ธันวาคม | 12,548 |  | 13,133 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| สำหรับปีสิ้นสุดวันที่ 31 ธันวาคม |  |  |  |

| ข้อสมมติด้านประชากรศาสตร์ | (4) |  | 243 |

| ข้อสมมติทางการเงิน | (352) |  | (1,932) |

| การปรับปรุงจากประสบการณ์ | 162 |  | 230 |

| รวม | (194) |  | (1,459) |



|  | 2566 |  | 2565 |

|  | (ร้อยละ) | (ร้อยละ) | (ร้อยละ) |

|  |  |  |  |

| อัตราคิดลด * |  |  |  |

| - ประเทศไทย | 2.77 - 3.94 |  | 2.32 - 4.48 |

| - ประเทศเวียดนาม | 3.17 |  | 5.16 |

| - ประเทศอินโดนีเซีย | 5.67 - 7.25 |  | 5.50 - 7.44 |

| - อื่นๆ | 6.04 - 7.40 |  | 5.00 - 7.30 |

| อัตราการเพิ่มขึ้นของเงินเดือน | 0.43 - 8.00 |  | 0.50 - 7.90 |

| อัตราการหมุนเวียนพนักงาน ** | 2.00 - 22.00 |  | 2.00 - 17.00 |

| อัตรามรณะ *** | 50.00 ของ TMO2017 |  | 50.00 ของ TMO2017 |



| ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม |

|  |  |  |  |  |

|  |  | เพิ่มขึ้น (ลดลง) | เพิ่มขึ้น (ลดลง) | เพิ่มขึ้น (ลดลง) |

|  |  | 2566 |  | 2565 |

|  |  | (ล้านบาท) | (ล้านบาท) | (ล้านบาท) |

| อัตราคิดลด |  |  |  |  |

| เพิ่มขึ้นร้อยละ 0.5 |  | (520) |  | (550) |

| ลดลงร้อยละ 0.5 |  | 562 |  | 594 |

| อัตราการเพิ่มขึ้นของเงินเดือน |  |  |  |  |

| เพิ่มขึ้นร้อยละ 1.0 |  | 1,142 |  | 1,176 |

| ลดลงร้อยละ 1.0 |  | (999) |  | (1,031) |

| อัตราการหมุนเวียนพนักงาน |  |  |  |  |

| เพิ่มขึ้นร้อยละ 10.0 |  | (264) |  | (275) |

| ลดลงร้อยละ 10.0 |  | 274 |  | 286 |



| ธุรกิจซีเมนต์และ ผลิตภัณฑ์ก่อสร้าง | ธุรกิจซีเมนต์และผลิตภัณฑ์ก่อสร้าง แบ่งออกเป็นสี่ธุรกิจหลัก ดังนี้  (1) ธุรกิจเอสซีจี ซีเมนต์แอนด์กรีนโซลูชัน ผู้ดำเนินธุรกิจผลิตปูนซีเมนต์ คอนกรีตผสมเสร็จ และวัสดุทนไฟ ธุรกิจกรีนโซลูชันซึ่งต่อยอดนวัตกรรมและเทคโนโลยีด้านการก่อสร้างรักษ์โลก และธุรกิจบริหารจัดการทรัพยากรหมุนเวียน (Green Circularity Business) โดยบริหารการใช้ประโยชน์จากทรัพยากรธรรมชาติและสร้างคุณค่าจากสิ่งที่เหลือใช้หรือสิ่งที่ไม่ได้ใช้แล้วเพื่อนำมาใช้ให้เกิดประโยชน์ในอุตสาหกรรม   (2) ธุรกิจเอสซีจี สมาร์ทลีฟวิง ผู้ดำเนินธุรกิจผลิตสินค้าและระบบสำหรับการก่อสร้าง ได้แก่ กลุ่มหลังคา ฝา ฝ้า ฉนวนกันความร้อน ไม้สังเคราะห์ แลนด์สเคป อิฐมวลเบา และระบบผนัง รวมถึงสมาร์ทโซลูชั่น สำหรับบ้านและอาคาร อาทิ โซลูชั่นด้านการจัดการพลังงาน เป็นต้น  (3) ธุรกิจเอสซีจี เดคคอร์ ผู้ดำเนินธุรกิจกระเบื้องปูพื้น บุผนัง และสุขภัณฑ์ ทั้งในประเทศและต่างประเทศ และ (4) ธุรกิจเอสซีจี ดิสทริบิวชั่น แอนด์ รีเทล ผู้ดำเนินธุรกิจจัดจำหน่ายสินค้าซีเมนต์ วัสดุก่อสร้าง รวมทั้งสินค้าและบริการที่เกี่ยวข้องกับการอยู่อาศัย ผ่านช่องทางต่างๆ เช่น เครือข่ายผู้แทนจำหน่าย ร้านค้าปลีก ไปยังลูกค้าปลายทาง นอกจากนี้ธุรกิจยังให้บริการด้านซัพพลายเชนระหว่างประเทศ และลงทุนในธุรกิจโลจิสติกส์ |

|  |  |

| ธุรกิจเคมิคอลส์ (SCGC) | ผลิตและจำหน่ายโอเลฟินส์ โพลิโอเลฟินส์ ไวนิล และสินค้าเคมีภัณฑ์อื่นๆ |

|  |  |

| ธุรกิจแพคเกจจิ้ง (SCGP) | ประกอบธุรกิจการให้บริการโซลูชันด้านบรรจุภัณฑ์แบบครบวงจร โดยแบ่งออกเป็นสามสายธุรกิจที่สำคัญ คือ (1) สายธุรกิจบรรจุภัณฑ์แบบครบวงจร ประกอบด้วยบรรจุภัณฑ์จากเยื่อและกระดาษ กระดาษบรรจุภัณฑ์ บรรจุภัณฑ์จากวัสดุสมรรถนะสูง และวัสดุอุปกรณ์ทางการแพทย์ (2) สายธุรกิจเยื่อและกระดาษ ประกอบด้วยบรรจุภัณฑ์อาหาร และผลิตภัณฑ์เยื่อและกระดาษ และ (3) สายธุรกิจรีไซเคิล ประกอบด้วย ธุรกิจรีไซเคิลวัสดุบรรจุภัณฑ์ |

|  |  |

| ส่วนงานอื่น | ลงทุนในธุรกิจใหม่ที่มีศักยภาพในการเติบโตสูง และร่วมลงทุนกับบริษัทชั้นนำ ในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ เหล็ก ธุรกิจพลังงานสะอาดและเทคโนโลยีที่เกี่ยวข้อง รวมทั้งธุรกิจบูรณาการระบบอัตโนมัติ และการให้บริการอื่นๆ |



|  | รายได้จากการขาย | รายได้จากการขาย | รายได้จากการขาย |  | สินทรัพย์ไม่หมุนเวียน | สินทรัพย์ไม่หมุนเวียน | สินทรัพย์ไม่หมุนเวียน |

|  | 2566 |  | 2565 |  | 2566 |  | 2565 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ไทย | 284,016 |  | 311,729 |  | 207,808 |  | 216,106 |

| เวียดนาม | 44,554 |  | 59,059 |  | 194,391 |  | 186,825 |

| อินโดนีเซีย | 36,958 |  | 50,887 |  | 51,441 |  | 51,510 |

| ประเทศอื่นๆ | 134,118 |  | 147,934 |  | 42,931 |  | 42,966 |

| รวม | 499,646 |  | 569,609 |  | 496,571 |  | 497,407 |



|  | หมายเหตุ | 2566 |  | 2565 |

|  |  | (ล้านบาท) | (ล้านบาท) | (ล้านบาท) |

| กำไรจากการปรับมูลค่ายุติธรรมของเงินลงทุนจากการเปลี่ยนษัทย่อย |  |  |  |  |

| สถานะของบริษัทย่อย | 4 | 17,834 |  | - |

| เงินปันผลรับจากเงินลงทุนในตราสารทุน |  | 3,332 |  | 4,563 |

| ดอกเบี้ยรับจากสถาบันการเงิน |  | 2,151 |  | 1,224 |

| รายได้ค่าธรรมเนียมการจัดการ |  | 1,965 |  | 2,019 |

| กำไรจากการขายเงินลงทุน และสินทรัพย์ |  | 972 |  | 945 |

| ผลกำไรจากการวัดมูลค่ายุติธรรมเครื่องมือทางการเงิน |  | 888 |  | 2,090 |

| อื่นๆ |  | 1,744 |  | 1,842 |

| รวม |  | 28,886 |  | 12,683 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| ค่าใช้จ่ายในการขนส่ง | 17,042 |  | 21,564 |

| เงินเดือน สวัสดิการ ค่าใช้จ่ายพนักงาน และค่าพัฒนาพนักงาน | 6,890 |  | 6,664 |

| ค่าใช้จ่ายในการส่งเสริมการขายและโฆษณา | 3,034 |  | 3,003 |

| ค่าเสื่อมราคาและค่าตัดจำหน่าย | 981 |  | 869 |

| ค่านายหน้า | 561 |  | 796 |

| อื่นๆ | 3,372 |  | 3,317 |

| รวม | 31,880 |  | 36,213 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| เงินเดือน สวัสดิการ ค่าใช้จ่ายพนักงาน และค่าพัฒนาพนักงาน | 19,798 |  | 19,605 |

| ค่าเสื่อมราคาและค่าตัดจำหน่าย | 3,270 |  | 3,508 |

| ค่าใช้จ่ายเทคโนโลยีสารสนเทศและค่าจ้างแรงงานภายนอก | 3,182 |  | 3,082 |

| ค่าใช้จ่ายคงที่จากการผลิตไม่เต็มกำลังการผลิต | 1,035 |  | 1,079 |

| ค่าภาษีใบอนุญาตและค่าธรรมเนียมอื่นๆ | 998 |  | 1,265 |

| ค่าธรรมเนียมวิชาชีพ | 994 |  | 1,272 |

| ค่าประชาสัมพันธ์และเงินบริจาค | 792 |  | 1,012 |

| อื่นๆ | 3,241 |  | 2,737 |

| รวม | 33,310 |  | 33,560 |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| เงินเดือนและค่าแรง | 40,576 |  | 41,869 |

| สวัสดิการ และอื่นๆ | 5,710 |  | 5,167 |

| ต้นทุนบำเหน็จ - โครงการสมทบเงินที่กำหนดไว้ | 2,226 |  | 2,274 |

| ต้นทุนบำเหน็จ - โครงการผลประโยชน์ที่กำหนดไว้ | 1,023 |  | 1,010 |

| ค่าใช้จ่ายสำหรับแผนการออกจากงานด้วยความเห็นชอบร่วมกัน | 655 |  | 412 |

| รวม | 50,190 |  | 50,732 |



|  |  |  |  |  |

|  | หมายเหตุ | 2566 |  | 2565 |

|  |  | (ล้านบาท) | (ล้านบาท) | (ล้านบาท) |

| ภาษีเงินได้ที่รับรู้ในกำไรหรือขาดทุน |  |  |  |  |

| ภาษีเงินได้ของงวดปัจจุบัน |  |  |  |  |

| สำหรับงวดปัจจุบัน |  | 5,599 |  | 5,873 |

| ภาษีงวดก่อนๆ ที่บันทึกสูงไป |  | (137) |  | (12) |

|  |  | 5,462 |  | 5,861 |

| ภาษีเงินได้รอการตัดบัญชี |  |  |  |  |

| การเปลี่ยนแปลงของผลแตกต่างชั่วคราว | 14 | 2,583 |  | (1,211) |

|  |  |  |  |  |

| รวม |  | 8,045 |  | 4,650 |

|  |  |  |  |  |

| ภาษีเงินได้ที่รับรู้ในกำไรขาดทุนเบ็ดเสร็จอื่น |  |  |  |  |

| ผลขาดทุนจากการวัดมูลค่าสินทรัพย์ทางการเงิน |  | (2) |  | (3) |

| ผลขาดทุนจากการวัดมูลค่ายุติธรรม    ของเงินลงทุนในตราสารทุน |  | (285) |  | (81) |

| ผลกำไรจากการวัดมูลค่าใหม่    ของผลประโยชน์พนักงานที่กำหนดไว้ |  | 44 |  | 293 |

| รวม | 14 | (243) |  | 209 |

|  |  |  |  |  |



|  | 2566 | 2566 | 2566 |  | 2565 | 2565 | 2565 |

|  | อัตราภาษี (ร้อยละ) |  | (ล้านบาท) |  | อัตราภาษี (ร้อยละ) |  | (ล้านบาท) |

| กำไรก่อนค่าใช้จ่ายภาษีเงินได้ |  |  | 32,155 |  |  |  | 22,375 |

| ส่วนแบ่งกำไรจากเงินลงทุนในการร่วมค้า |  |  |  |  |  |  |  |

| และบริษัทร่วมตามวิธีส่วนได้เสีย |  |  | (8,419) |  |  |  | (10,703) |

|  |  |  | 23,736 |  |  |  | 11,672 |

| จำนวนภาษีตามอัตราภาษีเงินได้ | 20 |  | 4,747 |  | 20 |  | 2,334 |

| ผลกระทบจากความแตกต่างของอัตราภาษี |  |  |  |  |  |  |  |

| สำหรับกิจการในต่างประเทศ |  |  | (39) |  |  |  | 121 |

| กำไรจากการปรับมูลค่ายุติธรรมของเงินลงทุน      จากการเปลี่ยนสถานะของบริษัทย่อย |  |  | (3,012) |  |  |  | - |

| รายได้ที่ไม่ต้องเสียภาษี |  |  | (902) |  |  |  | (586) |

| สิทธิประโยชน์ทางภาษี |  |  | (837) |  |  |  | (393) |

| ค่าใช้จ่ายที่มีสิทธิหักได้เพิ่ม |  |  | (140) |  |  |  | (114) |

| ค่าใช้จ่ายที่ถือเป็นรายจ่ายทางภาษีไม่ได้และอื่นๆ |  |  | 857 |  |  |  | 808 |

| ผลขาดทุนทางภาษี |  |  | 4,925 |  |  |  | 3,703 |

| ภาษีเงินได้ของงวดปัจจุบัน |  |  | 5,599 |  |  |  | 5,873 |

| ภาษีงวดก่อนๆ ที่บันทึกสูงไป |  |  | (137) |  |  |  | (12) |

| การเปลี่ยนแปลงของผลแตกต่างชั่วคราว |  |  | 2,583 |  |  |  | (1,211) |

| ค่าใช้จ่ายภาษีเงินได้ | 34 |  | 8,045 |  | 40 |  | 4,650 |



|  | วันที่อนุมัติ | กำหนดจ่าย เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| 2566 |  |  |  |  |  |

| เงินปันผลประจำปี 2565 | 29 มีนาคม 2566 | 25 เมษายน 2566 | 2.00 |  | 2,400 |

| เงินปันผลระหว่างกาล ปี 2566 | 26 กรกฎาคม 2566 | 25 สิงหาคม 2566 | 2.50 |  | 3,000 |

| รวม |  |  | 4.50 |  | 5,400 |

|  |  |  |  |  |  |

| 2565 |  |  |  |  |  |

| เงินปันผลประจำปี 2564 | 30 มีนาคม 2565 | 26 เมษายน 2565 | 10.00 |  | 12,000 |

| เงินปันผลระหว่างกาล ปี 2565 | 27 กรกฎาคม 2565 | 26 สิงหาคม 2565 | 6.00 |  | 7,199 |

| รวม |  |  | 16.00 |  | 19,199 |



|  | 2566 | 2566 | 2566 |  | 2565 | 2565 | 2565 |

|  | ดอลลาร์ สหรัฐ |  | ดอง เวียดนาม |  | ดอลลาร์ สหรัฐ |  | ดอง เวียดนาม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ลูกหนี้การค้าและลูกหนี้อื่น | 15,920 |  | 383 |  | 15,087 |  | 1,297 |

| หนี้สินที่มีภาระดอกเบี้ย | (5,704) |  | (2) |  | (6,229) |  | (7) |

| เจ้าหนี้การค้าและเจ้าหนี้อื่น | (11,239) |  | (857) |  | (10,875) |  | (4,197) |

| ยอดบัญชีในงบแสดงฐานะการเงิน ที่มีความเสี่ยง | (1,023) |  | (476) |  | (2,017) |  | (2,907) |

| สัญญาซื้อเงินตราต่างประเทศ | 13,725 |  | - |  | 11,682 |  | - |

| สัญญาขายเงินตราต่างประเทศ | (10,012) |  | - |  | (6,859) |  | - |

| ยอดความเสี่ยงคงเหลือสุทธิ | 2,690 |  | (476) |  | 2,806 |  | (2,907) |



|  | อัตราการ |  |  |  |

| ผลกระทบต่อกำไรหรือขาดทุน | เปลี่ยนแปลง | การแข็งค่า |  | การอ่อนค่า |

|  | (ร้อยละ) | (ล้านบาท) | (ล้านบาท) | (ล้านบาท) |

| 2566 |  |  |  |  |

| ดอลลาร์สหรัฐ | 1 | (27) |  | 27 |

| ดองเวียดนาม | 1 | 5 |  | (5) |

|  |  |  |  |  |

| 2565 |  |  |  |  |

| ดอลลาร์สหรัฐ | 1 | (28) |  | 28 |

| ดองเวียดนาม | 1 | 29 |  | (29) |



| ความเสี่ยงด้านอัตราดอกเบี้ย ณ วันที่ 31 ธันวาคม | 2566 |  | 2565 |

|  | (ล้านบาท) | (ล้านบาท) | (ล้านบาท) |

| เครื่องมือทางการเงินที่มีอัตราดอกเบี้ยผันแปร |  |  |  |

| สินทรัพย์ทางการเงิน | 2,376 |  | 1,437 |

| หนี้สินทางการเงิน | (94,922) |  | (107,786) |

| ยอดบัญชีในงบแสดงฐานะการเงินที่มีความเสี่ยง | (92,546) |  | (106,349) |

| สัญญาแลกเปลี่ยนอัตราดอกเบี้ย | 45,030 |  | 47,327 |

| ยอดความเสี่ยงคงเหลือสุทธิ | (47,516) |  | (59,022) |



|  | กำไรหรือขาดทุน | กำไรหรือขาดทุน | กำไรหรือขาดทุน |  |  | องค์ประกอบอื่น ของส่วนของผู้ถือหุ้น | องค์ประกอบอื่น ของส่วนของผู้ถือหุ้น | องค์ประกอบอื่น ของส่วนของผู้ถือหุ้น | องค์ประกอบอื่น ของส่วนของผู้ถือหุ้น |

|  | อัตราดอกเบี้ยเพิ่มขึ้น 1% |  | อัตราดอกเบี้ยลดลง 1% | อัตราดอกเบี้ยลดลง 1% |  |  | อัตราดอกเบี้ยเพิ่มขึ้น 1% |  | อัตราดอกเบี้ยลดลง 1% |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| 2566 |  |  |  |  |  |  |  |  |  |

| เครื่องมือทางการเงินที่มีอัตรา ดอกเบี้ยผันแปร | (636) |  | 636 | 636 |  |  | - |  | - |

| สัญญาแลกเปลี่ยนอัตราดอกเบี้ย | 160 |  | (160) | (160) |  |  | 290 |  | (290) |

| ความอ่อนไหวของกระแสเงินสด (สุทธิ) | (476) |  | 476 | 476 |  |  | 290 |  | (290) |

|  |  |  |  |  |  |  |  |  |  |

| 2565 |  |  |  |  |  |  |  |  |  |

| เครื่องมือทางการเงินที่มีอัตรา ดอกเบี้ยผันแปร | (367) |  | 367 | 367 |  |  | - |  | - |

| สัญญาแลกเปลี่ยนอัตราดอกเบี้ย | 27 |  | (27) | (27) |  |  | 446 |  | (446) |

| ความอ่อนไหวของกระแสเงินสด (สุทธิ) | (340) |  | 340 | 340 |  |  | 446 |  | (446) |



|  | 2566 |  | 2565 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 2,706 |  | 2,727 |

| (ข)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 628 |  | 1,840 |

| (ค)	ภาระผูกพัน |  |  |  |

| -  ตามสัญญาซื้อวัตถุดิบ | 46,275 |  | 38,955 |

| -  ตามสัญญาเช่าและบริการ | 3,883 |  | 4,487 |

| -  ตามสัญญาก่อสร้าง ติดตั้งเครื่องจักร และอื่นๆ | 7,596 |  | 13,054 |